ബി ജി എന്' ന്റെ ലോകം: എന്നിലേക്ക് തുറക്കുന്നൊരു നോവിന്റെ ജാലകമാണ് നീ ..... അനില് കുര്യാത്തി\nഎന്നിലേക്ക് തുറക്കുന്നൊരു നോവിന്റെ ജാലകമാണ് നീ ..... അനില് കുര്യാത്തി\nശ്രീ അനില് കുര്യാത്തിയെ കുറിച്ച് സോഷ്യല് മീഡിയയില് കേട്ടിട്ടുണ്ട് . ഒരിക്കല് നേരില് കണ്ടുവെങ്കിലും പരിചയപ്പെടാന് അദ്ദേഹത്തിന്റെ പ്രശസ്തി അദ്ദേഹത്തെ അനുവദിക്കാഞ്ഞത് കൊണ്ട് പരിചയപ്പെടലുകള് ഉണ്ടായില്ല . സുഹൃത്ത് മണിയും ഒന്നിച്ചു ഒരു ഫോട്ടോ സെഷനിലൂടെ നമ്മള് മൂന്നു പേരും ഒരു ഫ്രെയിമില് വന്നതിനപ്പുറം ഒരു പരിചയം ഇല്ല എന്നതാണ് ശരി . ഇന്നെന്റെ വായനയ്ക്ക് ഞാന് തിരഞ്ഞെടുത്തത് യാദൃശ്ചികമായി കണ്ണില് പെട്ട "എന്നിലേക്ക് തുറക്കുന്നൊരു നോവിന്റെ ജാലകമാണ് നീ " എന്ന അദ്ദേഹത്തിന്റെ കവിത സമാഹാരം ആണ് . ആദ്യം തന്നെ ആകര്‍ഷിച്ചത് അവതാരികകളുടെ ബാഹുല്യമാണ് . പത്തു സ്ത്രീ രത്നങ്ങളുടെ അവതാരികകള് നിറഞ്ഞു നില്‍ക്കുന്ന മുന് പേജുകള് . എന്റെ സുഹൃത്തുക്കള് ആയ ഹണി , സുധീര ചേച്ചി , ബെല്സി എന്നിവരുമുണ്ട് അതില് . അവ എല്ലാം വായിച്ചു കഴിഞ്ഞപ്പോള് എനിക്ക് അപ്പോള് തന്നെ ആ സമാഹാരം മുഴുവന് വായിക്കണം എന്നൊരു തോന്നല് ശക്തമായി .\nസൈബറില് പരിചയപ്പെടുത്തലുകള് വേണ്ടാത്ത ഒരു കവി ആണ് ശ്രീ അനില് കുര്യാത്തി . ഞാന് പക്ഷേ അദ്ദേഹത്തെ വായിക്കുന്നത് ആദ്യമായും . മുന്‍വിധികളില്ലാതെ അത് കൊണ്ട് തന്നെ എനിക്ക് വായനകളിലൂടെ കടന്നു പോകാന് കഴിഞ്ഞു. 101 കവിതാ ശകലങ്ങള് കൊണ്ട് നിറച്ച ഈ പുസ്തകം പ്രസാധനം ചെയ്തിരിക്കുന്നത് സീയെല്ലസ് ബുക്സ് ആണ് .\nപ്രണയം ആണ് ഈ സമാഹാരത്തിന്റെ പ്രധാന ഇതിവൃത്തം . പ്രണയ നിരാശകളും , സന്ദേശങ്ങളും , പരിഭവങ്ങളും , മധുരങ്ങളും , ഓര്‍മ്മകളും ഒക്കെ ചേര്‍ന്ന് മുഴുവന് പ്രണയമയം . അവതാരകരില് ചിലര് അഭിപ്രായപ്പെട്ട പോലെ ഒറ്റ വായനയ്ക്ക് ഉതകുകയും ഓര്‍ത്ത് വയ്ക്കാന് വരികള് ഒന്നും ബാക്കി വയ്ക്കുകയും ചെയ്യുന്നില്ല എന്നൊരു പോരായ്മ കവിതകളില് കാണാം എങ്കിലും ചില കവിതകള് വളരെ മധുരവും കാമ്പുള്ളതും ആയി അനുഭവപ്പെട്ടു . വായനയുടെ ആധിക്യം നല്‍കുന്ന കാവ്യങ്ങളെക്കാള് ചെറു ശകലങ്ങള് ആണ് ഇന്നിന്റെ ആവശ്യം എന്ന് കണ്ടറിഞ്ഞ കവി ചെറിയ ചെറിയ വരികളില് പദ്യ ഗദ്യ രീതികളെ നന്നായി കൈകാര്യം ചെയ്തു എന്ന് തന്നെ പറയാം .\nഎന്റെ വായനയില് എടുത്തു പറയാവുന്ന ചില കവിതകള് "പറയാനുള്ളത് ","നീ","കനവു" ,"മരിച്ചവര്" തുടങ്ങി ചില കവിതകള് വളരെ ചെറിയ വാക്കുകളില് ഒരു കടല് ഒളിപ്പിക്കുന്നുണ്ട് . മറ്റു ചിലത് വെറും എഴുത്തുകള്‍ക്ക് അപ്പുറം ഒന്നും പേറുന്നില്ല എങ്കിലും അവയിലൊക്കെയും അടങ്ങിയിരിക്കുന്ന ഒരു പ്രണയത്തിന്റെ , പ്രണയിതാവിന്റെ നോവും , നുറുങ്ങുകളും കാണാതെ പോകാന് കഴിയില്ല വായനക്കാരന് . ഉള്ളു പൊള്ളിയും , വിങ്ങിയും ചിലപ്പോള് കരകവിഞ്ഞും കവിതകള് പിറക്കുന്നുണ്ട് പല വരികളിലും .\nഒറ്റ വായനയ്ക്ക് ഉതകുന്ന ഒരു കവിതാ സമാഹാരം . നല്ല ഭാവിയുള്ള ഈ കവി കൂടുതല് വായിക്കപ്പെടണം അത് പോലെ എഴുത്തില് കുറച്ചു കൂടി കയ്യടക്കവും നേടുകയാണെങ്കില് നാളെയുടെ കവികളില് അറിയപ്പെടുന്ന ഒരു നക്ഷത്രമാകാന് കഴിവുള്ള എഴുത്തുകാരന് . .......ബി ജി എന് വര്‍ക്കല\nPosted by Biju G Nath at 7:41 AM


കന്യാസ്ത്രീയുടെ പീഡനപരാതി: ഫ്രാങ്കോയെ ചോദ്യം ചെയ്യാൻ അന്വേഷണസംഘം പുറപ്പെട്ടു |\n3rd August 2018 MJnewsDesk0Comments ജലന്ധർ ബിഷപ്\nകന്യാസ്ത്രീയ നൽകിയ ലൈംഗികാരോപണ പരാതിയിൽ ജലന്ധർ ബിഷപ് ഫ്രാങ്കോ മുളയ്ക്കലിനെ ചോദ്യം ചെയ്യാൻ അന്വേഷണ സംഘം പുറപ്പെട്ടു. ഡൽഹിയിൽ എത്തിയ ശേഷം അന്വേഷണ സംഘം പഞ്ചാബിലേക്ക് തിരിക്കും\nരണ്ട് ദിവസത്തിനകം ബിഷപിനെ ചോദ്യം ചെയ്‌തേക്കുമെന്നാണ് സൂചന. ഇന്ന് രാവിലെ ഒമ്പത് മണിയോടെ വൈക്കം ഡിവൈഎസ്പിയുടെ നേതൃത്വത്തിലുള്ള സംഘമാണ് നെടുമ്പാശ്ശേരിയിൽ നിന്ന് ഡൽഹിക്ക് തിരിച്ചത്. ആറ് ഉദ്യോഗസ്ഥരാണ് സംഘത്തിലുള്ളത്\nകന്യാസ്ത്രീക്കെതിരെ പരാതി നൽകിയ ദമ്പതികളിൽ നിന്നും അന്വേഷണസംഘം മൊഴിയെടുക്കും. ബിഷപ്പിനെതിരെ പീഡന പരാതി കൊടുത്തതിന് ശേഷമാണ് ഈ ദമ്പതികൾ കന്യാസ്ത്രീക്കെതിരെ പരാതിയുമായി ഉയർന്നുവന്നത്. കന്യാസ്ത്രീ തന്റെ ഭർത്താവിനോട് അടുപ്പം പുലർത്തിയെന്നായിരുന്നു ദമ്പതികളിലെ ഭാര്യ ആരോപിച്ചത്.\nഡൽഹിയിൽ സിബിസിഐ പ്രസിഡന്റ് ഓസ്വാൾഡ് ഗ്രേഷ്യസിൽ നിന്നും അന്വേഷണസംഘം മൊഴിയെടുക്കും. കൂടാതെ ഉജ്ജയിൻ ബിഷപ്പിന്റെ മൊഴിയും രേഖപ്പെടുത്തും.\n← കൊട്ടിയൂർ പീഡനം: റോബിന് വേണ്ടി ഇരയുടെ അമ്മയും കൂറുമാറി; മകളും വൈദികനും പരസ്പരം ഇഷ്ടപ്പെട്ടിരുന്നു\nകാശ്മീരിൽ സുരക്ഷാ സേനയുമായുള്ള ഏറ്റുമുട്ടലിൽ രണ്ട് ഭീകരർ കൊല്ലപ്പെട്ടു →\nശബരിമലയിലെ അവകാശങ്ങൾ തിരികെ വേണം: മല അരയ സഭ പ്രക്ഷോഭത്തിലേക്ക്


തോമസ് ചാണ്ടിക്ക് പിന്‍ന്തുണയേറുന്നു; ആരോപണങ്ങളുടെ പേരില് ഒരാളെ ക്രൂശിക്കരുതെന്ന് എന്.സി.പി ദേശീയ ജനറല് സെക്രട്ടറി – The Editor.in\nആലപ്പുഴ: മന്ത്രി തോമസ് ചാണ്ടി കായല് കയ്യേറിയെന്ന ആരോപണത്തില് മന്ത്രിക്കനുകൂലമായി പിന്‍ന്തുണയേറുന്നു. തുടര്‍ച്ചയായി മന്ത്രിയുടെ രാജിക്കായി വാര്‍ത്തകള് വരുന്ന പശ്ചാത്തലത്തിലാണ് പരസ്യമായി തോമസ് ചാണ്ടിയെ പിന്‍ന്തുണച്ച് പ്രമുഖര് രംഗത്തെത്തുന്നത്.\nഎന്.സി.പി ദേശീയ ജനറല് സെക്രട്ടറി പ്രഫുല് പട്ടേല് തന്നെ ചാണ്ടിയെ പിന്തുണച്ചു കൊണ്ട് രംഗത്തെത്തി. തെളിവുകള് ഉണ്ടെങ്കില് പുറത്തു വരട്ടെയെന്നും, അല്ലാതെ വെറും ആരോപണങ്ങളുടെയും പത്രവാര്‍ത്തകളുടെയും പേരില് ഒരാളെ ക്രൂശിക്കരുതെന്നും പ്രഫുല് പട്ടേല് പറഞ്ഞു.\nഅതേസമയം, ജില്ലാ കളക്ടര് ടി.വി. അനുപമയ്ക്കെതിരെ മന്ത്രി തോമസ് ചാണ്ടി രംഗത്തെത്തി. കായല് കയ്യേറിയാണ് റിസോര്‍ട്ട് നിര്‍മ്മിച്ചതെന്ന കളക്ടറുടെ റിപ്പോര്‍ട്ട് തെറ്റാണെന്ന് തോമസ് ചാണ്ടി പറഞ്ഞു. ഉദ്യോഗസ്ഥര് നല്‍കിയ വിവരങ്ങള് മാത്രമേ കളക്ടര്‍ക്കുള്ളു. അതനുസരിച്ചാണ് റിപ്പോര്‍ട്ട് നല്‍കിയത്. അതുകൊണ്ടു തന്നെ കളക്ടറുടെ റിപ്പോര്‍ട്ട് അന്തിമമല്ലെന്നും മന്ത്രി പറഞ്ഞു. ആരോപണങ്ങള് തെറ്റാണെന്ന് തെളിയും വരെ തനിക്ക് വിശ്രമമില്ലെന്നും അദ്ദേഹം വ്യക്തമാക്കി\nമലയാളം ചാനല് സ്വയം രാജി വെക്കുന്നതിങ്ങനെ, വീഡിയോ വൈറലാവുന്നു


രണ്ട് (മൂന്ന്) സുസാനമാർ-Jayakrishnan on Juan Rulfo's Susana San Juan in Pedro Páramo\nJuan Rulfo Pedro Paramo Susana San Juan Jayakrishnan\nOctober 22, 2017 11:50:17 am\nഏറെ വർഷങ്ങൾക്കുശേഷം, ഫയറിങ് സ്ക്വാഡിനെ നേരിടുമ്പോൾ, മഞ്ഞുകട്ട കാണാൻ അച്ഛൻ തന്നെ കൂട്ടിക്കൊണ്ടുപോയ ആ വിദൂരമായ സായാഹ്നത്തെ കേണൽ ഒറീലിയാനോ ബുവേൻദിയ ഓർത്തു…\nലോകത്തിലെ ഏറ്റവും പ്രശസ്തമായ കഥപറയൽത്തുടക്കമാണിത്. ഏകാന്തതയുടെ നൂറു വർഷങ്ങളെ ഏറ്റവുമധികം സ്വാധീനിച്ചിട്ടുള്ള പുസ്തകത്തെപ്പറ്റി മാർക്കേസ് എഴുതിയിട്ടുണ്ട് – മറ്റൊരു പകരം വെക്കാനില്ലാത്ത പുസ്തകം – പെദ്രോ പരാമോ. പക്ഷേ മേൽ കാണിച്ച കഥാരംഭം പെദ്രോ പരാമോയിലെ ഒരു വാചകത്തിന്‍റെ സ്വാധീനത്തിൽപ്പെട്ടെഴുതിയതാണെന്ന് അദ്ദേഹം പറഞ്ഞിട്ടില്ല:\nവർഷങ്ങൾക്കുശേഷം ഫാദർ റെന്തെറീയ പരുക്കൻകിടക്ക തന്നെ ഉറങ്ങാനനുവദിക്കാതിരിക്കുകയും വീടിനു പുറത്തേക്കോടിക്കുകയും ചെയ്ത ആ രാത്രിയെ ഓർത്തു…\nമാർക്കേസിന്റെ സായാഹ്നം പോലെ റൂൾഫോയുടെ ആ രാത്രിയും നോവലിനെ മൊത്തം സ്വാധീനിക്കുന്നതാണ്. അല്ലെങ്കിലും പെദ്രോ പരാമോ ഒരു വിധത്തിലല്ലെങ്കിൽ മറ്റൊരു വിധത്തിൽ ആരെയാണ് സ്വാധീനിക്കാത്തത്? ജീവിക്കുന്ന നമ്മൾ മരിച്ചവർക്കിടയിൽ മരിച്ചുകൊണ്ടിരിക്കുന്നു: മരിച്ചവർ നമുക്കിടയിൽ ജീവിച്ചുകൊണ്ടുമിരിക്കുന്നു.\nകുറച്ചു കാലം മുമ്പ് ഒരു കുടിയേറ്റ പ്രദേശത്ത് ജോലി ചെയ്യുമ്പോഴാണ് റൂൾഫോയുടെ ഒരു കഥാപാത്രത്തെ ഞാൻ കണ്ടുമുട്ടിയത്. വേരു നഷ്ടപ്പെട്ട് ഒറ്റപ്പെട്ടവരുടെ കൂട്ടങ്ങളായതിനാലാവാം അവർക്കിടയിൽ ഭ്രാന്തു പിടിപെട്ടവർ വളരെയുണ്ടായിരുന്നു. ആ സ്ത്രീയും അങ്ങനെ തന്നെ – ഏതെങ്കിലും പീടികക്കോലായയിലിരുന്ന് എപ്പോഴും ‘കുഴിമാടം, കുഴിമാടം’ എന്നു പിറുപിറുക്കുന്ന അവർ കുഴിമാടത്തിൽപ്രാന്തി എന്നറിയപ്പെട്ടു. പെദ്രോ പരാമോ പരിഭാഷ ചെയ്യുകയായിരുന്ന ഞാൻ അവരെ കാണുമ്പോഴൊക്കെ സുസാന സാൻഹുവാനെക്കുറിച്ചോർത്തു. സുന്ദരിയായ, മനോനില തെറ്റിയ, എല്ലാവരെയും വെറുക്കുകയും നശിപ്പിക്കുകയും ചെയ്ത പെദ്രോ പരാമോ ഭ്രാന്തമായി സ്നേഹിച്ച സുസാന സാൻഹുവാൻ. ശവമാടത്തിൽ നനവുതട്ടുമ്പോൾ മഴയെപ്പറ്റി, നിധി തേടി തലയോടും അസ്ഥികൂടവുമുള്ള കിണറ്റിലേക്ക് തന്നെ കയർകെട്ടി താഴ്ത്തിയ അച്ഛനെപ്പറ്റി, അമ്മയുടെ ഏകാന്തമായ മരണത്തെപ്പറ്റി സംസാരിക്കുന്ന സുസാന സാൻഹുവാൻ. പക്ഷേ അവളൊരിക്കലും ശവക്കുഴിയെപ്പറ്റി ഒന്നും പറഞ്ഞില്ല; കുഴിമാടത്തിൽ പ്രാന്തിയെ സുസാനയോട് താരതമ്യപ്പെടുത്താൻ എനിക്കന്ന് ധൈര്യം വന്നതുമില്ല.\nവർഷങ്ങൾക്കുശേഷം ഇപ്പോൾ റൂൾഫോയുടെ ഒരിക്കലും ഇംഗ്ലീഷ് പരിഭാഷ വരില്ലെന്നു കരുതിയ പുസ്തകം – The Golden Cockerel and Other Writings -എന്‍റെ കൈയിലെത്തുന്നു . അതിലെ സുസാന ഫോസ്റ്റർ എന്ന കഥ ഞാൻ വായിക്കുന്നു. മരിച്ചതിനു ശേഷവും വേനൽമഴയിൽ മുളപൊട്ടുന്ന ഓർമ്മകളുമായി കല്ലറയിൽ കഴിയുന്ന ഒരു സ്ത്രീയുടെ കഥ:\nഅരുവിയിലെ ജലത്തിൽ തൊട്ടപ്പോൾ, ഒഴുക്കു വഹിച്ചുകൊണ്ടു പോകുന്ന കുമിളകളുണ്ടാക്കിക്കൊണ്ട്, മഴ ആർത്തുപെയ്തു… വെള്ളത്തുള്ളികൾ ചിന്നിയ ഓളങ്ങളിൽ ചില കുമിളകൾ ഉടഞ്ഞു: മറ്റു ചിലവ അപ്രത്യക്ഷമായി. പുല്ലുകൾക്കിടയിൽ ഒളിഞ്ഞിരിക്കുന്ന ചീവീടുകളുടെ പാട്ടുപോലെ ശബ്ദമുണ്ടാക്കുന്ന പതയുമായി അരുവി നുരഞ്ഞുപൊന്തി.\nതോരണങ്ങൾ നീരൊഴുക്കിൽ വീണതുപോലെ, പാതി തെളിഞ്ഞ വെള്ളത്തിൽ ചെളിയുടെ നാടകൾ ഉയർന്നു. ജമന്തിയുടെയും കുങ്കുമത്തിന്‍റെയും കാശിത്തുമ്പയുടെയും ഇലകൾ ചേർന്ന ചുവന്ന കുഴമണ്ണു കലങ്ങിയ ചെറുതോടുകൾ നദിയിൽ ചെന്നുചേർന്നു. അടിത്തട്ട് നിഴലുകൾക്കിടയിൽ മറയുന്നതുവരെ വെള്ളം ചുവപ്പും ചാരവും കറുപ്പും നിറങ്ങളായി ഇരുണ്ടിരുണ്ടുവന്നു.\nആ നിമിഷം സുസാന ഫോസ്റ്റർ അവളുടെ കണ്ണകളടച്ചു. ഭൂമിയിൽ വ്യാപിക്കുന്ന ഇളം ചൂടുള്ള വേനലിനടിയിൽ അവളുടെ ശരീരം ആഹ്ലാദമനുഭവിച്ചു. അഴുക്കു നീക്കുന്ന മഴക്കാറ്റ് അവളുടെ പേശികളിലും കൈകളിലും മാറിടത്തിലും വീശി. വെളിച്ചത്തിനു നേരെ അടഞ്ഞു പോയ അവളുടെ കണ്ണകൾ പുതിയകാലത്തെ അറിഞ്ഞുകൊണ്ട് പുഞ്ചിരിച്ചു – സുസാന ഫോസ്റ്ററുടെ കണ്ണുകൾക്കു മാത്രം കഴിയുന്നതുപോലെ.\nഇവിടം വരെ സുസാന ഫോസ്റ്റർ സുസാന സാൻ ഹുവാനെ ഓർമ്മിപ്പിക്കുന്നു. പക്ഷേ കഥയുടെ മൂന്നോ നാലോ വാചകങ്ങൾ മാത്രമുള്ള അവസാന ഭാഗത്ത് റൂൾഫോ അവിചാരിതമായത് നിങ്ങൾക്കായി കരുതി വെച്ചിരിക്കുന്നു.\n“നീയപ്പോഴെങ്കിലും ഒരു പക്ഷിയുടെ കണ്ണുകൾ കണ്ടിട്ടുണ്ടോ?” ഡോക്ടർ ചോദിച്ചു.\n“ഇല്ല. അങ്ങനെയുള്ള കാര്യങ്ങളൊന്നും ഞാൻ ശ്രദ്ധിക്കാറില്ല. നിങ്ങൾക്കറിയാമല്ലോ, സൂക്ഷ്മതയുള്ള ആളേയല്ല ഞാൻ. നിങ്ങളൊരു ശവക്കുഴിയെപ്പറ്റി ചോദിച്ചാൽ ഒരു മുഴുവൻ ശ്മശാനമായിരിക്കും ഞാൻ കാണുക.”\nമുഴുവൻ ശവപ്പറമ്പിനെയും കാണുന്ന ഒരുവൾ… ഹുവാൻ റൂൾഫോ മരിച്ചവരെയും ജീവിച്ചിരിക്കുന്നവരെയും ഭ്രാന്തുള്ളവരെയും ഇല്ലാത്തവരെയും സ്വാധീനിച്ചുകൊണ്ടേയിരിക്കുന്നു.


‘തടയുന്നതാണ് നിയമവിരുദ്ധം’ ; വിവാഹിതരാകാതെ പ്രായപൂര്‍ത്തിയായവര് ഹോട്ടല് മുറിയെടുക്കുന്നത് കുറ്റമല്ലെന്ന് മദ്രാസ് ഹൈക്കോടതി\nPublished on : 08 Dec, 2019 , 8:08 am\nവിവാഹിതരാകാതെ പ്രായപൂര്‍ത്തിയായ ആണും പെണ്ണും ഹോട്ടല് മുറിയില് കഴിയുന്നത് കുറ്റകരമല്ലെന്ന് മദ്രാസ് ഹൈക്കോടതി. അതില് നിന്ന് അവരെ തടയുന്നതാണ് നിയമവിരുദ്ധ പ്രവൃത്തിയെന്നും ജസ്റ്റിസ് എംഎസ് രമേഷ് വ്യക്തമാക്കി. വിവാഹം കഴിക്കാതെ ഒരുമിച്ച് കഴിയുന്നത് തടയാനാകില്ല. അതൊരു തരത്തിലും ക്രിമിനല് കുറ്റമല്ല. അവരെ തടയാന് നിയമത്തില് വകുപ്പുകളുമില്ലെന്നുമായിരുന്നു കോടതിയുടെ നീരീക്ഷണം.\nഅനുവദനീയമായ അളവില് മദ്യം കൈവശം വെയ്ക്കുന്നതും കുറ്റകരമല്ലെന്നും കോടതി കൂട്ടിച്ചേര്‍ത്തു. കോയമ്പത്തൂരില് അനാശാസ്യ നടപടികള് ആരോപിച്ച് തഹസില്‍ദാര് ഒരു ഹോട്ടല് പൂട്ടി സീല് ചെയ്ത നടപടി റദ്ദാക്കിക്കൊണ്ടാണ് കോടതി ഇക്കാര്യങ്ങള് വ്യക്തമാക്കിയത്. ഈ വര്‍ഷം ജൂണിലായിരുന്നു കേസിന് ആസ്പദമായ സംഭവം. ജൂണ് 25 ന് ഇവിടെ പൊലീസ് പരിശോധന നടത്തുമ്പോള്, അവിവാഹിതരായ ഒരാണും പെണ്ണും ഇവിടെ ഒരുമിച്ച് കഴിയുന്നുണ്ടായിരുന്നു. കൂടാതെ മുറിയില് മദ്യക്കുപ്പികളുമുണ്ടായിരുന്നു. ഇതിന്റെയടിസ്ഥാനത്തില് തഹസില്‍ദാര് പ്രസ്തുത അപാര്‍ട്‌മെന്റ് അടച്ചുപൂട്ടി സീല് ചെയ്തു.\nFact Check: ലാല് ജോസിന്റെ പേരില് പ്രചരിക്കുന്ന സദാചാര വോയ്‌സ് ക്ലിപ്; ഷെയര് ചെയ്താല് നിയമനടപടിയെന്ന് സംവിധായകന്\nഇത് ചോദ്യം ചെയ്ത് ഉടമ സമര്‍പ്പിച്ച ഹര്‍ജിയിലാണ് കോടതിയുടെ സുപ്രധാനമായ നിരീക്ഷണങ്ങള്. വ്യത്യസ്ത ലിംഗങ്ങളില്‍പ്പെട്ട പ്രായപൂര്‍ത്തിയായവര് ഒരുമിച്ച് കഴിയുന്നത് കുറ്റമല്ല. ഒരു ഹോട്ടലില് അവിവാഹിതര് ഒരുമിച്ച് കഴിയുന്നുവെന്നത് നിയമനടപടി എടുക്കേണ്ട കാര്യമല്ലെന്നുംജഡ്ജ് വ്യക്തമാക്കി. അത് തടയുകയോ അതിന്റെ പേരില് ഒരു അപാര്‍ട്ട്‌മെന്റ് അടച്ചുപൂട്ടു കയോ ചെയ്യുന്നതാണ് നിയമവിരുദ്ധമെന്നും കോടതി വ്യക്തമാക്കി.\nഹോട്ടല് മുറിയെടുക്കുന്നത് കുറ്റമല്ല


ബൂമ്ര വെള്ളിടിയായി, ദക്ഷിണാഫ്രിക്കയുടെ തല തകര്‍ന്നു!\nബുധന്,5ജൂണ് 2019 (16:46 IST)\nഅത് അപ്രതീക്ഷിതമായിരുന്നില്ല. ടോസ് നേടി ബാറ്റിംഗ് തെരഞ്ഞെടുത്ത ദക്ഷിണാഫ്രിക്കയുടെ ആദ്യ രണ്ടുവിക്കറ്റുകള് പെട്ടെന്നുതന്നെ വീണു. ഓപ്പണര്‍മാരായ ഹാഷിം അം‌ലയ്ക്കും ക്വിന്‍റണ് ഡികോക്കിനും നിലയുറപ്പിക്കാന് അവസരം ലഭിച്ചില്ല. അതിന് മുമ്പ് ഇന്ത്യയുടെ പേസ് മെഷീന് ജസ്പ്രീത് ബൂമ്ര ഒരു വെള്ളിടിയായി മാറി. അം‌ല ആറ് റണ്‍സും ഡികോക്ക് 10 റണ്‍സും എടുത്ത് പുറത്തായി.\nബൌളിംഗില് യാതൊരു പരീക്ഷണത്തിനും കോഹ്‌ലിയും ധോണിയും തയ്യാറായില്ല. ഭുവനേശ്വര് കുമാറും ബൂമ്രയും തന്നെ ഓപ്പണ് ചെയ്യട്ടെ എന്നുതന്നെയായിരുന്നു തീരുമാനം. അത് ഫലം ചെയ്തു. ദക്ഷിണാഫ്രിക്കയുടെ തല തകര്‍ക്കാന് ബൂം‌മ്രയ്ക്ക് കഴിഞ്ഞു.\nമൂന്നാമത്തെ ഓവറിലെ രണ്ടാമത്തെ പന്തിലാണ് ബൂമ്ര അം‌ലയെ പുറത്താക്കിയത്. 140 കിലോമീറ്റര് വേഗതയില് മൂളിപ്പറന്ന പന്തില് അം‌ലയ്ക്ക് പിഴച്ചു. ബാറ്റിന്‍റെ ഔട്ട്‌സൈഡ് എഡ്ജില് കൊണ്ട് തെറിച്ച പന്ത് സെക്കന്‍റ് സ്ലിപ്പില് ജാഗ്രതയോടെ നിന്ന സാക്ഷാല് ഹിറ്റ്‌മാന് രോഹിത് ശര്‍മയുടെ കൈകളില് വിശ്രമിച്ചു.\nഡി കോക്കിനെ വിരാട് കോഹ്‌ലിയാണ് പിടിച്ചത്. 143 കിലോമീറ്ററില് പാഞ്ഞുവന്ന പന്തില് ഷോട്ടിന് ശ്രമിച്ച ഡികോക്കിനെ തേഡ് സ്ലിപ്പില് കോഹ്‌ലി പിടികൂടുകയായിരുന്നു.\nഅതിമാരകമായാണ് ബൂമ്ര പന്തെറിഞ്ഞുകൊണ്ടിരിക്കുന്നത്. ബൂമ്രയുടെ പത്ത് ഓവറുകളെ നേരിട്ട് പിടിച്ചുനില്‍ക്കാന് കഴിയുന്നതിനെ, അതിജീവിക്കാന് കഴിയുന്നതിനെ ആശ്രയിച്ചായിരിക്കും ദക്ഷിണാഫ്രിക്കയുടെ ഈ കളിയിലെ സാധ്യതകള്.\nആരാധകര് നിരാശയില്; ഇന്ത്യ - ദക്ഷിണാഫ്രിക്ക പോരാട്ടം തടസപ്പെടുമെന്ന് റിപ്പോര്‍ട്ട്\nദക്ഷിണാഫ്രിക്കയ്‌ക്ക് വമ്പന് തിരിച്ചടി; പരുക്കേറ്റ സ്‌റ്റെയിന് ലോകകപ്പില് കളിക്കില്ല\nമറ്റ് ടീമുകൾ രണ്ടും മൂന്നും മത്സരങ്ങൾ കളിച്ചു, ലോകകപ്പിൽ ഇന്ത്യയുടെ കളി വൈകുന്നതിന്റെ കാരണമിത്\nതോറ്റ് തുടങ്ങിയ ഏഷ്യന് രാജ്യങ്ങള്; ഇന്ത്യക്ക് ഇക്കാര്യങ്ങള് വെല്ലുവിളി - പ്രോട്ടീസ് കരുത്തരാണ്!\nലോകകപ്പിൽ ഇതാദ്യം ! ദക്ഷിണാഫ്രിക്കയ്ക്ക് ഇതെന്തു പറ്റി?\nഇന്ത്യൻ കോച്ചായാൽ ബു‌മ്രയെ ഒഴിവാക്കി പ്രവീൺകുമാറിനെ വരെ കളിപ്പിക്കും, പഞ്ചാബിന്റെ തോൽവിക്ക് പിന്നാലെ കുംബ്ലെയ്ക്കെതിരെ രൂക്ഷവിമർശനം\nഅഫ്‌ഗാനിസ്ഥാനെ ടി20 ലോകകപ്പിൽ നിന്നും പുറത്താക്കിയേക്കുമെന്ന് റിപ്പോർട്ട്\nസ്കോർ ചെയ്യാനാവുന്നില്ല, പിന്നാലെ പരിക്കും, മാഞ്ചസ്റ്റർ സിറ്റിയുമായുള്ള വമ്പൻ പോരാട്ടം മെസ്സിക്ക് നഷ്ട‌മാവും\nഐപിഎല്: ക്യാംപില് വീണ്ടും കോവിഡ് ഭീതി, ടി.നടരാജന് പോസിറ്റീവ്\nഎനിക്ക് പലരും ഉപദേശം നല്‍കി, ആറ് യോര്‍ക്കറുകള് എറിയാന് ഞാന് തീരുമാനിച്ചിരുന്നു: കാര്‍ത്തിക് ത്യാഗി


ചെറുപ്പമായി ചിരി തൂകി ലാലേട്ടന്; ഞെട്ടിച്ച് ഒടിയന്‍റെ പുത്തന് ലുക്ക് | CHANNEL TODAY\nഹര്‍ത്താലുകളോട് സഹകരിക്കേണ്ടതില്ലെന്ന് വ്യാപാരി വ്യവസായി ഏകോപന സമതി\nപ്രളയ സെസിന് അംഗീകാരം; രണ്ട് വര്‍ഷത്തേക്ക് കേരളത്തിന് സെസ് പിരിക്കാം\nജിഎസ്ടി വരുമാനം ലക്ഷ്യത്തിലെത്തുന്നില്ല; സര്‍ക്കാര് കര്‍ശന നടപടികളിലേക്ക്\nഅടിമാലി ലോഗോസ് അക്കാദമിയിലെ പൂര്‍വ്വ വിദ്യാര്‍ത്ഥികളുടെ കുടുംബ സംഗമം\nEntertainment Latest news Malayalam News Top stories\nചെറുപ്പമായി ചിരി തൂകി ലാലേട്ടന്; ഞെട്ടിച്ച് ഒടിയന്‍റെ പുത്തന് ലുക്ക്\nPosted By: Newseditor0Comment malaylam movie, mohanlal, odiyan\nമലയാള സിനിമ ലോകം ഏറെ പ്രതീക്ഷയോടെ കാത്തിരിക്കുന്ന മോഹന്‍ലാല് ചിത്രമാണ് ഒടിയന്. സിനിമയ്ക്ക് വേണ്ടി ചെറുപ്പമാകാന് മോഹന്‍ലാല് നടത്തിയ കഠിന പ്രയത്നം തന്നെയാണ് ഒടിയന്‍റെ ഒടി വിദ്യകള്‍ക്ക് കാത്തിരിക്കാന് സിനിമ ആരാധകര്‍ക്ക് ആവേശമാകുന്ന ഘടകം.\nഒടിയന് മാണിക്യന്‍റെ യൗവനം മുതല് 60 വയസ് വരെയുള്ള കഥാപാത്രത്തെ മോഹന്‍ലാല് തന്നെയാണ് അവതരിപ്പിക്കുന്നത്. പരസ്യ ചിത്ര സംവിധാകയനായ ശ്രീകുമാര് മേനോന്‍റെ കന്നി സംരംഭമാണ് ഒടിയന്. ഇപ്പോള് ആരാധകരുടെ ആവേശമേറ്റി ഒടിയന്‍റെ പുതിയ പോസ്റ്റര് പുറത്തുവിട്ടിരിക്കുകയാണ് സംവിധായകന് ശ്രീകുമാര് മേനോന്.\nമുഖത്ത് തന്‍റെ സ്വതസിദ്ധമായ ചിരിയുമായി എത്തിയ ഒടിയന് ലുക്ക് സിനിമ പ്രേമികള് ഏറ്റെടുത്ത് കഴിഞ്ഞു. മോഹന്‍ലാല് ഒടിയന് ആകുമ്പോള് ചിത്രത്തില് പ്രഭ എന്ന കഥാപാത്രത്തെയാണ് മഞ്ജു വാര്യര് അവതരിപ്പിക്കുക. ഹരികൃഷ്‍ണൻ ആണ് ചിത്രത്തിന്‍റെ തിരക്കഥ എഴുതുന്നത്. രാവുണ്ണി എന്ന വില്ലന് കഥാപാത്രമായി പ്രകാശ് രാജ് എത്തുന്നു. പീറ്റര് ഹെയ്‍നാണ് ആക്ഷൻ കൊറിയോഗ്രാഫി ചെയ്യുന്നത്.\nPosted by V A Shrikumar on Wednesday,5September 2018\nസ്വവര്‍ഗരതി കേസിൽ സുപ്രീംകോടതി വിധി ഇന്ന്; ഐപിസി 377 ഭരണഘടനാ വിരുദ്ധമെന്ന് ഹര്‍ജിക്കാര്\nര്‍ഹിറ്റ് റിലീസിന് തൊട്ടുമുമ്പ് പുറത്തുവിട്ട തീവണ്ടിയിലെ ഗാനം സൂപ്പര്‍ഹിറ്റ്\nകോഴികളിൽ നിപ്പ വൈറസ്, വാർത്തയ്ക്കു പിന്നിലെ വാസ്തവം\n30th May 2018 Newseditor 0\n28th November 2018 Newseditor 0\n7th January 2019 Newseditor 0


ദൈവത്തിന്റെ ഇന്നത്തെ പ്രവൃത്തി അറിയുക | സര്‍വശക്തനായ ദൈവത്തിന്റെ സഭ\nദൈവത്തിന്റെ ഇന്നത്തെ പ്രവൃത്തി അറിയുക\nദൈവത്തിന്റെ ഇക്കാലത്തെ പ്രവൃത്തിയെ അറിയുക എന്നാല്, പ്രധാനമായും, മനുഷ്യജന്മമെടുത്ത ദൈവത്തിന്റെ അന്ത്യനാളുകളിലെ പ്രധാന ശുശ്രൂഷ എന്താണെന്നും അവൻ ഭൂമിയിൽ എന്തു ചെയ്യാനായി വന്നിരിക്കുന്നു എന്നും അറിയുകയാണ്. തിരിച്ചുപോകും മുമ്പ് ഒരു അനുകരണീയ മാതൃക ആയിരിക്കാനാണ് (അവസാന നാളുകളില്) ദൈവം ഭൂമിയിൽ വന്നിട്ടുള്ളത് എന്ന് ഞാൻ എന്റെ വചനങ്ങളില് മുമ്പ് പരാമർശിച്ചിട്ടുണ്ട്. ദൈവം എങ്ങനെയാണ് ഈ മാതൃകയാവുന്നത്? വചനപ്രഘോഷണത്തിലൂടെയും ദേശത്തുടനീളം പ്രവര്‍ത്തിക്കുകയും സംസാരിക്കുകയും ചെയ്യുന്നതിലൂടെയും അവനതു ചെയ്യുന്നു. ദൈവം അവസാന നാളുകളില് ചെയ്യുന്ന പ്രവൃത്തിയാണിത്; അവൻ സംസാരിക്കുന്നത് ഭൂമിയെ വചനലോകമാക്കി മാറ്റി, അവന്റെ വചനങ്ങളിലൂടെ ഓരോ വ്യക്തിക്കും കരുതലും പ്രബോധനവും ലഭിക്കാനാണ്, അങ്ങനെ മനുഷ്യന്റെ ആത്മാവ് ഉണരുവാനും ദർശനങ്ങളെക്കുറിച്ച് വ്യക്തത നേടുവാനുമാണ്. അന്ത്യനാളുകളിൽ, ദൈവം മനുഷ്യജന്മമെടുത്തു ഭൂമിയില് വന്നത് പ്രധാനമായും ദൈവവചനം ഘോഷിക്കാനാണ്. യേശു വന്നപ്പോൾ, അവന് സ്വർഗ്ഗരാജ്യത്തിന്റെ സുവിശേഷം പ്രചരിപ്പിച്ചു, ക്രൂശീകരണത്തിലൂടെ വീണ്ടെടുക്കലും നിർവഹിച്ചു. അവൻ ന്യായപ്രമാണയുഗം അവസാനിപ്പിക്കുകയും പഴയതെല്ലാം ഇല്ലാതാക്കുകയും ചെയ്തു. യേശുവിന്റെ വരവ് ന്യായപ്രമാണയുഗം അവസാനിപ്പിക്കുകയും കൃപായുഗത്തെ ആനയിക്കുകയും ചെയ്തു. അന്ത്യനാളുകളിലെ മനുഷ്യജന്മമെടുത്ത ദൈവത്തിന്റെ വരവോടെ കൃപായുഗത്തിന് അവസാനമായി. അവന് വന്നിരിക്കുന്നത് പ്രധാനമായും അവന്റെ വചനം ഘോഷിക്കാനും ദൈവവചനത്താൽ മനുഷ്യനെ പരിപൂർണ്ണനാക്കാനും അവനെ പ്രകാശപൂരിതനും പ്രബുദ്ധനുമാക്കാനും അവന്റെ ഹൃദയത്തിനുള്ളിലെ അവ്യക്തമായ ദൈവത്തിന്റെ സ്ഥാനം നീക്കം ചെയ്യാനുമത്രേ. യേശു വന്നപ്പോൾ ചെയ്ത ജോലിയുടെ ഘട്ടമല്ല ഇത്. യേശു വന്നപ്പോൾ അവൻ പല അത്ഭുതങ്ങളും ചെയ്തു, രോഗികളെ സുഖപ്പെടുത്തി, ഭൂതങ്ങളെ പുറത്താക്കി, ക്രൂശീകരണത്തിലൂടെ വീണ്ടെടുപ്പ് നടത്തി. അനന്തരഫലമായി, ആളുകളുടെ സങ്കൽപ്പങ്ങളിൽ, ദൈവം ഇങ്ങനെയായിരിക്കണമെന്ന് അവർ വിശ്വസിക്കുന്നു. കാരണം, യേശു വന്നപ്പോൾ, അവ്യക്ത ദൈവത്തിന്റെ സ്വരൂപം മനുഷ്യന്റെ ഹൃദയത്തിൽനിന്ന് നീക്കുകയെന്ന പ്രവൃത്തി അവൻ ചെയ്തില്ല; അവൻ വന്നപ്പോൾ അവന് ക്രൂശിക്കപ്പെട്ടു, രോഗികളെ സുഖപ്പെടുത്തുകയും ഭൂതങ്ങളെ പുറത്താക്കുകയും സ്വർഗ്ഗരാജ്യത്തിന്റെ സുവിശേഷം പ്രചരിപ്പിക്കുകയും ചെയ്തു. ഒരര്‍ത്ഥത്തില്, അവസാന നാളുകളിൽ മനുഷ്യജന്മമെടുത്ത ദൈവം മനുഷ്യന്റെ സങ്കൽപ്പങ്ങളിൽ അവ്യക്തമായ ദൈവം വഹിച്ചിരുന്ന സ്ഥാനത്തെ നീക്കം ചെയ്യുന്നുണ്ട്. മനുഷ്യന്റെ ഹൃദയത്തിലെ അവ്യക്ത ദൈവത്തിന്റെ ബിംബം ഇല്ലാതിരിക്കുന്നതിനു വേണ്ടിയാണ് അത്. അവന്റെ യഥാർത്ഥ വചനങ്ങളിലൂടെയും യഥാർത്ഥ പ്രവൃത്തിയിലൂടെയും എല്ലാ ദേശങ്ങളിലൂടെയുമുള്ള അവന്റെ സഞ്ചാരത്തിലൂടെയും മനുഷ്യർക്കിടയിൽ അവൻ ചെയ്യുന്ന അസാധാരണവും യഥാർത്ഥവുമായ പ്രവർത്തനത്തിലൂടെയും ദൈവത്തെ കുറിച്ചുള്ള യാഥാർത്ഥ്യം മനുഷ്യന് അറിയുക എന്നത് അവന് സാദ്ധ്യമാക്കുകയും മനുഷ്യന്റെ ഹൃദയത്തിൽനിന്നും അവ്യക്ത ദൈവത്തിന്റെ സ്ഥാനം നീക്കുകയും ചെയ്യുന്നു. മറ്റൊരര്‍ത്ഥത്തില്, മനുഷ്യനെ സമ്പൂർണ്ണനാക്കുന്നതിനും എല്ലാക്കാര്യങ്ങളും നിറവേറ്റുന്നതിനുമായി ദൈവം മനുഷ്യാവതാരത്തിന്റെ വചനം ഉപയോഗിക്കുന്നു. അവസാന നാളുകളിൽ ദൈവം നിർവഹിക്കുവാന് പോകുന്ന പ്രവൃത്തിയാണിത്.\nനിങ്ങൾ അറിഞ്ഞിരിക്കേണ്ട കാര്യങ്ങൾ:\n1. ദൈവത്തിന്റെ പ്രവൃത്തി അമാനുഷികമല്ല, അതിനെക്കുറിച്ച് നിങ്ങൾ സങ്കൽപ്പങ്ങൾ വെച്ചുപുലർത്തരുത്.\n2. മനുഷ്യജന്മമെടുത്ത ദൈവം ഇത്തവണ ചെയ്യാനെത്തിയിട്ടുള്ള പ്രധാന വേല നിങ്ങൾ മനസ്സിലാക്കണം.\nഅവന് വന്നത് രോഗികളെ സുഖപ്പെടുത്തുവാനോ ഭൂതങ്ങളെ പുറത്താക്കുവാനോ അത്ഭുതങ്ങള് പ്രവര്‍ത്തിക്കുവാനോ അല്ല. അവന് വന്നത് പശ്ചാത്താപത്തിന്റെ സുവിശേഷം പ്രചരിപ്പിക്കുവാനല്ല, മനുഷ്യന് വീണ്ടെടുപ്പ് നല്‍കുവാനുമല്ല. ഇതിനു കാരണം, ഈ വേല യേശു ചെയ്തു കഴിഞ്ഞിരിക്കുന്നു, ദൈവം ഒരേ വേല വീണ്ടും ചെയ്യാറില്ല. ഇന്ന്, കൃപായുഗം അവസാനിപ്പിക്കുവാനും ആ യുഗത്തിലെ എല്ലാ ആചാരങ്ങളും അവസാനിപ്പിക്കാനുമാണ് ദൈവം വന്നിട്ടുള്ളത്. പ്രധാനമായും താൻ യഥാർഥമാണ് എന്ന് കാണിക്കുവാനാണ് പ്രായോഗിക ദൈവം വന്നിട്ടുള്ളത്. യേശു വന്നപ്പോള് കുറച്ചു മാത്രമേ സംസാരിച്ചുള്ളൂ; പ്രധാനമായി അവന് ദിവ്യാത്ഭുതങ്ങള് കാണിക്കുകയും അടയാളങ്ങളും അത്ഭുതങ്ങളും പ്രവർത്തിക്കുകയും രോഗികളെ സുഖപ്പെടുത്തുകയും ഭൂതങ്ങളെ പുറത്താക്കുകയും ചെയ്തു. അല്ലെങ്കില് അവന് യഥാര്‍ത്ഥത്തില് ദൈവമാണെന്നും എന്നാല് വികാരങ്ങൾക്ക് അടിമപ്പെടുന്ന ഒരു ദൈവമല്ലെന്നും ആളുകളെ ബോദ്ധ്യപ്പെടുത്താനായി പ്രവചനങ്ങള് നടത്തുകയും ചെയ്തു. ആത്യന്തികമായി അവന് ക്രൂശുമരണം എന്ന ദൗത്യം പൂർത്തിയാക്കി. ഇന്നത്തെ ദൈവം അടയാളങ്ങളും അത്ഭുതങ്ങളും കാണിക്കുന്നില്ല, രോഗികളെ സുഖപ്പെടുത്തുകയും ഭൂതങ്ങളെ പുറത്താക്കുകയും ചെയ്യുന്നില്ല. യേശു വന്നപ്പോള്, അവന് ചെയ്ത വേല ദൈവത്തിന്റെ ഒരു വശത്തെ പ്രതിനിധീകരിച്ചു, എന്നാല് ഇത്തവണ ദൈവം വന്നിരിക്കുന്നത് ഇനി ചെയ്യേണ്ടുന്ന വേലയുടെ ഭാഗം ചെയ്യുവാനാണ്. കാരണം ദൈവം ഒരേ പ്രവൃത്തി വീണ്ടും വീണ്ടും ചെയ്യാറില്ല; അവന് എപ്പോഴും പുതുമയുടെ ദൈവമാണ്, പഴമയുടെ ദൈവമല്ല, നിങ്ങള് ഇപ്പോള് കാണുന്നതെല്ലാം തന്നെ പ്രായോഗിക ദൈവത്തിന്റെ വചനങ്ങളും വേലയുമാണ്.\nഅന്ത്യനാളുകളില് മനുഷ്യജന്മമെടുത്ത ദൈവം വന്നിരിക്കുന്നത് പ്രധാനമായും അവന്റെ വചനം അരുളിച്ചെയ്യാനും മനുഷ്യന്റെ ജീവിതത്തിനു ആവശ്യമായതെല്ലാം വിശദീകരിക്കാനും മനുഷ്യന് കടന്നുചെല്ലേണ്ടത് എന്തിലേക്കാണെന്ന് ശ്രദ്ധയില് പെടുത്താനും ദൈവത്തിന്റെ പ്രവൃത്തികള് മനുഷ്യനെ കാണിക്കാനും ദൈവത്തിന്റെ ജ്ഞാനവും സര്‍വശക്തിത്വവും വിസ്മയത്വവും മനുഷ്യനു കാട്ടിക്കൊടുക്കാനുമാണ്. ദൈവത്തിന്റെ പലവിധത്തിലുള്ള അരുളപ്പാടുകളിലൂടെ, ദൈവത്തിന്റെ പരമാധികാരം, ദൈവത്തിന്റെ മഹിമ, അവന്റെ വിനയം, നിഗൂഢത എന്നിവയും മനുഷ്യന് നോക്കിക്കാണുന്നു. ദൈവം പരമാധികാരിയാണെന്നും അതേസമയം വിനയമുള്ളവനും മറഞ്ഞിരിക്കുന്നവനും ഏറ്റവും എളിയവനാകാന് കഴിയുന്നവനും ആണെന്ന് മനുഷ്യന് തിരിച്ചറിയുന്നു. അവന്റെ ചില വചനങ്ങള് സംസാരിക്കപ്പെടുന്നത് ആത്മാവിന്റെ വീക്ഷണത്തില് നിന്ന് നേരിട്ടാണ്, ചിലത് മനുഷ്യന്റെ വീക്ഷണത്തില് നിന്ന് നേരിട്ട്, മറ്റു ചിലതാകട്ടെ മൂന്നാമതൊരാളുടെ വീക്ഷണത്തില് നിന്നുള്ളതാണ്. ഇതില്‍നിന്ന് കാണാവുന്നത് ദൈവത്തിന്റെ പ്രവർത്തനരീതി വളരെയധികം വിഭിന്നമാണ് എന്നും അത് കാണാന് അവന് മനുഷ്യനെ അനുവദിക്കുന്നത് വചനങ്ങളിലൂടെയാണ് എന്നുമാണ്. അന്ത്യനാളുകളിലെ ദൈവത്തിന്റെ പ്രവൃത്തി സാധാരണവും യഥാര്‍ത്ഥവുമാണ്. അതിനാല് അന്ത്യനാളുകളിലെ ജനവിഭാഗം ഏറ്റവും വലിയ പരീക്ഷകൾക്ക് വിധേയരാകുന്നു. ദൈവത്തിന്റെ സാധാരണത്വവും യാഥാര്‍ത്ഥ്യവും കാരണം സകലരും ഇത്തരം പരീക്ഷകളിലൂടെയാണ് കടന്നുവന്നിട്ടുള്ളത്; മനുഷ്യന് ദൈവത്താലുള്ള പരീക്ഷകളിലേക്കു താണുപോകുന്നത് ദൈവത്തിന്റെ സാധാരണത്വവും യാഥാര്‍ത്ഥ്യവും കാരണമാണ്. യേശുവിന്റെ യുഗത്തില് സങ്കൽപ്പങ്ങളും പരീക്ഷകളും ഇല്ലായിരുന്നു. കാരണം, യേശു ചെയ്ത പ്രവൃത്തികള് മിക്കവാറും മനുഷ്യന്റെ സങ്കൽപ്പങ്ങളുമായി യോജിച്ചിരുന്നതിനാല് ജനം അവനെ പിന്തുടര്‍ന്നിരുന്നു, അവനെക്കുറിച്ച് അവര്‍ക്ക് സങ്കൽപ്പങ്ങൾ വെച്ചുപുലർത്തിയിരുന്നില്ല. മനുഷ്യന് അഭിമുഖീകരിച്ചിട്ടുള്ളതില് വച്ച് ഏറ്റവും വലിയ പരീക്ഷകളാണ് ഇന്നത്തേത്. മഹാപീഡയില് നിന്നും ഈ ജനം മോചിപ്പിക്കപ്പെട്ടു എന്ന് പറയുമ്പോള് പരാമര്‍ശിക്കപ്പെടുന്നത് ഈ പീഡയാണ്. ഇന്ന് ദൈവം വചനം അരുളിച്ചെയ്യുന്നത് ഈ ജനത്തില് വിശ്വാസം, സ്നേഹം, അനുസരണം, കഷ്ടതയുടെ സഹനം എന്നിവ ഉളവാക്കുവാനാണ്. അന്ത്യനാളുകളിലെ മനുഷ്യജന്മമെടുത്ത ദൈവം അരുളിച്ചെയ്യുന്ന വചനങ്ങൾ മനുഷ്യപ്രകൃതത്തിന്റെ അന്തഃസത്ത, മനുഷ്യന്റെ പെരുമാറ്റം, മനുഷ്യന് ഇന്ന് എന്തിലേക്കാണോ പ്രവേശിക്കേണ്ടത് അത് എന്നിവയ്ക്കു ചേർച്ചയിലാണ്. അവന്റെ വചനം യഥാര്‍ത്ഥവും സാധാരണവുമാണ്: അവന് നാളെയെക്കുറിച്ചു പറയുന്നില്ല, ഇന്നലെയിലേക്കു തിരിഞ്ഞ് നോക്കുന്നുമില്ല; ഇന്ന് എന്തിലേക്കു പ്രവേശിക്കണം, എന്തു പ്രവര്‍ത്തിക്കണം, എന്തു മനസ്സിലാക്കണം എന്ന് മാത്രമേ അവന് പറയുന്നുള്ളൂ. ഇന്നത്തെ കാലത്ത് അടയാളങ്ങളും അത്ഭുതങ്ങളും പ്രദര്‍ശിപ്പിക്കാന് കഴിവുള്ള ഒരാള് എഴുന്നേൽക്കുകയും പിശാചുക്കളെ പുറത്താക്കുകയും രോഗികളെ സുഖപ്പെടുത്തുകയും അനേകം ദിവ്യാത്ഭുതങ്ങള് പ്രവര്‍ത്തിക്കുകയും ചെയ്യുകയാണെങ്കില്, ഈ വ്യക്തി താനാണ് വന്നിരിക്കുന്ന യേശു എന്ന് ഉറപ്പിച്ചു പറയുകയാണെങ്കില്, ഇത് യേശുവിനെ അനുകരിക്കുന്ന ദുഷ്ടാത്മാക്കള് സൃഷ്ടിച്ച ഒരു കള്ളനാണയമാണ്. ദൈവം ഒരേ വേല വീണ്ടും ചെയ്യുകയില്ല എന്ന കാര്യം ഓർമിക്കുക. യേശുവിന്റെ വേലയുടെ ഘട്ടം പൂര്‍ത്തീകരിക്കപ്പെട്ടിരിക്കുന്നു, വേലയുടെ ആ ഘട്ടം ദൈവം വീണ്ടും ഏറ്റെടുക്കുകയില്ല. ദൈവത്തിന്റെ പ്രവൃത്തി മനുഷ്യന്റെ സങ്കൽപ്പങ്ങളുമായി പൊരുത്തപ്പെടുന്നതല്ല. ഉദാഹരണത്തിന്, പഴയനിയമം ഒരു മിശിഹായുടെ വരവിനെ കുറിച്ച് പ്രവചിച്ചിരുന്നു. ഈ പ്രവചനത്തിന്റെ ഫലമായിരുന്നു യേശുവിന്റെ വരവ്. ഇത് സംഭവിച്ചു കഴിഞ്ഞ സ്ഥിതിക്ക് ഇനി മറ്റൊരു മിശിഹ വീണ്ടും വരുന്നത് തെറ്റാകും. യേശു ഇതിനോടകം വന്നുകഴിഞ്ഞു, ഇക്കാലത്ത് യേശു വീണ്ടും വരികയാണെങ്കിൽ അതു തെറ്റായിരിക്കും. ഓരോ കാലഘട്ടത്തിനും ഓരോ പേരുണ്ട്, ഓരോ പേരിലും ആ കാലഘട്ടത്തിന്റെ ഒരു സ്വഭാവം അടങ്ങിയിട്ടുണ്ട്. മനുഷ്യന്റെ സങ്കൽപ്പമനുസരിച്ച്, ദൈവം എല്ലായ്പ്പോഴും അടയാളങ്ങളും അത്ഭുതങ്ങളും കാണിക്കുകയും എപ്പോഴും രോഗികളെ സുഖപ്പെടുത്തുകയും പിശാചുക്കളെ പുറത്താക്കുകയും എല്ലായ്പ്പോഴും യേശുവിനെപ്പോലെതന്നെ ആയിരിക്കുകയും വേണം. എന്നാല് ഇത്തവണ ദൈവം തീരെ അങ്ങനെയല്ല. അന്ത്യനാളുകളിലും ദൈവം അടയാളങ്ങളും അത്ഭുതങ്ങളും കാണിക്കുകയും ഭൂതങ്ങളെ പുറത്താക്കുകയും രോഗികളെ സുഖപ്പെടുത്തുകയും ചെയ്യുകയാണെങ്കില്—അവന് യേശു ചെയ്തതുപോലെ തന്നെ ചെയ്യുകയാണെങ്കില്—ദൈവം ഒരേ വേലതന്നെ വീണ്ടും ചെയ്യുകയാവും, അപ്പോൾ യേശുവിന്റെ വേലയ്ക്കു പ്രാധാന്യമോ മൂല്യമോ ഉണ്ടാവുകയില്ല. അങ്ങനെ, ഓരോ കാലഘട്ടത്തിലും ദൈവം ഓരോരോ പ്രവൃത്തി നടപ്പാക്കുന്നു. അവന്റെ പ്രവൃത്തിയുടെ ഒരു ഘട്ടം ഒരിക്കൽ പൂര്‍ത്തിയാകുമ്പോള്, ദുഷ്ടാത്മാക്കള് അത് ഉടന് അനുകരിക്കും. സാത്താന് ദൈവം ചെയ്യുന്നതുപോലെ ചെയ്യാൻ തുടങ്ങിയാൽ, ദൈവം മറ്റൊരു രീതിയിലേക്ക് തന്റെ പ്രവർത്തനം മാറ്റും. ദൈവം ഒരിക്കല് അവന്റെ വേലയുടെ ഘട്ടം മുഴുമിച്ചുകഴിഞ്ഞാല്, ദുഷ്ടാത്മാക്കള് അതിനെ അനുകരിക്കും. ഇത് നിങ്ങള് വ്യക്തമായി അറിയണം. എന്തുകൊണ്ടാണ് ഇന്നത്തെ ദൈവത്തിന്റെ വേല യേശുവിന്റെ വേലയിൽ നിന്നും വ്യത്യസ്തമായിരിക്കുന്നത്? എന്തുകൊണ്ടാണ് ദൈവം ഇന്ന് അടയാളങ്ങളും അത്ഭുതങ്ങളും കാണിക്കാതിരിക്കുന്നതും ഭൂതങ്ങളെ പുറത്താക്കാതിരിക്കുന്നതും രോഗികളെ സുഖപ്പെടുത്താതിരിക്കുന്നതും? യേശുവിന്റെ വേല ന്യായപ്രമാണയുഗത്തില് ചെയ്തിരുന്ന അതേ വേലതന്നെ ആയിരുന്നെങ്കില്, യേശുവിന് കൃപായുഗത്തിലെ ദൈവത്തെ പ്രതിനിധീകരിക്കാൻ കഴിയുമായിരുന്നോ? ക്രൂശുമരണം എന്ന വേല അവനു പൂർത്തീകരിക്കാൻ കഴിയുമായിരുന്നോ? ന്യായപ്രമാണയുഗത്തിലെന്നപോലെ യേശു ദൈവാലയത്തിൽ പ്രവേശിച്ചു ശബത്ത് അനുഷ്ടിച്ചിരുന്നുവെങ്കില്, അവനെ ആരും പീഡിപ്പിക്കുമായിരുന്നില്ല, എല്ലാവരും അവനെ സ്വീകരിച്ചേനേ. അങ്ങനെയെങ്കില് അവന് ക്രൂശിക്കപ്പെടുമായിരുന്നോ? വീണ്ടെടുപ്പിന്റെ വേല മുഴുമിപ്പിക്കാൻ അവനു കഴിയുമായിരുന്നോ? യേശു ചെയ്തതുപോലെ അന്ത്യനാളുകളിലെ മനുഷ്യജന്മമെടുത്ത ദൈവവും അടയാളങ്ങളും അത്ഭുതങ്ങളും കാണിച്ചിരുന്നെങ്കിൽ അതുകൊണ്ട് എന്തു ഗുണമുണ്ടാകുമായിരുന്നു? അന്ത്യനാളുകളില്, ദൈവം തന്റെ പ്രവൃത്തിയുടെ മറ്റൊരു അംശം, അവന്റെ കാര്യനിര്‍വഹണ പദ്ധതിയുടെ ഒരു ഭാഗത്തെ സൂചിപ്പിക്കുന്ന ഒന്ന്, ചെയ്‌താല് മാത്രമേ മനുഷ്യന് ദൈവത്തെക്കുറിച്ച് ആഴത്തിലുള്ള ജ്ഞാനം ലഭിക്കൂ. അപ്പോള് മാത്രമേ ദൈവത്തിന്റെ കാര്യനിര്‍വഹണ പദ്ധതി പൂര്‍ത്തിയാകൂ.\nഅന്ത്യനാളുകളില്, പ്രധാനമായും തന്റെ വനചനങ്ങൾ അരുളിച്ചെയ്യാനായിട്ടാണ് ദൈവം വന്നിട്ടുള്ളത്. അവന് സംസാരിക്കുന്നത് പരിശുദ്ധാത്മാവിന്റെ വീക്ഷണത്തില് നിന്നും മനുഷ്യന്റെ വീക്ഷണത്തില് നിന്നും മൂന്നാമതൊരാളുടെ വീക്ഷണത്തില് നിന്നുമാണ്. അവന് സംസാരിക്കുന്നത് പലവിധത്തിലാണ്, ഓരോ കാലഘട്ടത്തിലും ഓരോ രീതിയില്. അവന് സംസാരരീതി ഉപയോഗിച്ചാണ് മനുഷ്യന്റെ സങ്കൽപ്പങ്ങൾ മാറ്റുന്നതും മനുഷ്യഹൃദയത്തില് നിന്നും അവ്യക്ത ദൈവത്തിന്റെ സങ്കല്പം നീക്കം ചെയ്യുന്നതും. ഇതാണ് ദൈവം ചെയ്യുന്ന പ്രധാന പ്രവൃത്തി. രോഗികളെ സുഖപ്പെടുത്താനും ഭൂതങ്ങളെ പുറത്താക്കാനും ദിവ്യാത്ഭുതങ്ങള് കാണിക്കാനും മനുഷ്യനുമേല് ഭൗതികാനുഗ്രഹങ്ങള് ചൊരിയാനുമാണ് ദൈവം വന്നത് എന്ന് മനുഷ്യന് വിശ്വസിക്കുന്നത് കാരണം, മനുഷ്യന്റെ അത്തരം ധാരണകള് ദുരീകരിക്കാനായി ദൈവം പ്രവൃത്തിയുടെ ഈ ഘട്ടം—ശിക്ഷയുടെയും ന്യായവിധിയുടെയും പ്രവൃത്തി—നിര്‍വഹിക്കുന്നു. ഇത് മനുഷ്യന് ദൈവത്തിന്റെ യാഥാര്‍ത്ഥ്യവും സാധാരണത്വവും അറിയാനും യേശുവിന്റെ പ്രതിരൂപം അവന്റെ ഹൃദയത്തില് നിന്നും മാറ്റാനും ദൈവത്തിന്റെ പുതിയ പ്രതിരൂപം പകരം വയ്ക്കാനുമാണ്. മനുഷ്യന്റെ ഉള്ളിലെ ദൈവത്തിന്റെ പ്രതിരൂപം പഴകിയാലുടൻ അതൊരു ബിംബമാകുന്നു. യേശു വന്ന് വേലയുടെ ആ ഘട്ടം നിര്‍വഹിച്ചപ്പോള്, അവന് ദൈവമെന്ന സമ്പൂര്‍ണ്ണതയെ പ്രതിനിധീകരിച്ചിരുന്നില്ല. അവന് ചില അടയാളങ്ങളും അത്ഭുതങ്ങളും കാണിക്കുകയും ചില വചനങ്ങള് പ്രഘോഷിക്കുകയും ഒടുവിൽ ക്രൂശുമരണം വരിക്കുകയും ചെയ്തു. അവന് ദൈവത്തിന്റെ ഒരു വശത്തെയാണ് പ്രതിനിധീകരിച്ചത്. അവനു ദൈവത്തെ മുഴുവനായും പ്രതിനിധീകരിക്കാന് ആയില്ല. മറിച്ച്, ദൈവത്തിന്റെ വേലയുടെ ഒരു ഭാഗം ചെയ്തുകൊണ്ട് അവന് ദൈവത്തെ പ്രതിനിധീകരിച്ചു. അതിനു കാരണം മഹത്വവും വിസ്മയവും അളക്കാനാവാത്ത ആഴങ്ങളും ഉള്ളവനാണ് ദൈവം എന്നതാണ്. കൂടാതെ, ഓരോ യുഗത്തിലും ദൈവം തന്റെ വേലയുടെ ഒരു ഭാഗം മാത്രമേ ചെയ്യുകയുള്ളൂ എന്നതുമാണ്. ഈ യുഗത്തില് ദൈവം ചെയ്തിട്ടുള്ള വേല പ്രധാനമായും മനുഷ്യന്റെ ജീവനു വേണ്ടിയുള്ള വചനങ്ങള് നൽകുക എന്നതാണ്; മനുഷ്യന്റെ മലിനമായ മനോഭാവവും മനുഷ്യപ്രകൃതത്തിന്റെ സത്തയും വെളിവാക്കുക എന്നതാണ്; കൂടാതെ മതപരമായ സങ്കൽപ്പങ്ങൾ, ജന്മിത്ത ചിന്തകള്, കാലഹരണപ്പെട്ട ചിന്തകൾ, അതുപോലെ മനുഷ്യന്റെ ജ്ഞാനം, സംസ്കാരം എന്നിവ വെളിവാക്കുക എന്നതാണ്. ഇവയെല്ലാം ദൈവവചനത്താൽ വെളിവാക്കപ്പെട്ട് ശുദ്ധീകരിക്കപ്പെടണം. അന്ത്യനാളുകളില്, മനുഷ്യനെ പരിപൂര്‍ണ്ണനാക്കാനായി ദൈവം അടയാളങ്ങളും അത്ഭുതങ്ങളുമല്ല, പിന്നെയോ തന്റെ വചനങ്ങളാണ് ഉപയോഗിക്കുന്നത്. അവന് ദൈവവചനം ഉപയോഗിച്ച് മനുഷ്യനെ തുറന്നുകാട്ടുകയും വിധിക്കുകയും ശിക്ഷിക്കുകയും പൂര്‍ണ്ണനാക്കുകയും ചെയ്യുന്നു. ദൈവവചനത്തില് മനുഷ്യന് ദൈവത്തിന്റെ ജ്ഞാനവും ലാവണ്യവും കാണുന്നതിനാണ് ഇത്. അതുവഴി മനുഷ്യൻ ദൈവത്തിന്റെ മനോഭാവം മനസ്സിലാക്കുകയും ദൈവവചനത്തിലൂടെ ദൈവത്തിന്റെ പ്രവൃത്തികള് ദര്‍ശിക്കുകയും ചെയ്യുന്നു. ന്യായപ്രമാണയുഗത്തില് യഹോവ അവന്റെ വചനത്താൽ മോശയെ ഈജിപ്തിന് പുറത്തേക്ക് നയിക്കുകയും ഇസ്രായേല്യർക്കു ചില അരുളപ്പാടുകൾ നൽകുകയും ചെയ്തു; ആ സമയത്ത് ദൈവത്തിന്റെ പ്രവൃത്തികളുടെ ഒരു ഭാഗം വെളിപ്പെട്ടു. പക്ഷേ മനുഷ്യന്റെ കഴിവ് പരിമിതമായതിനാലും അവന്റെ ജ്ഞാനം മുഴുവനാക്കാന് ഒന്നുകൊണ്ടും സാദ്ധ്യമല്ലാത്തതിനാലും ദൈവം സംസാരവും പ്രവൃത്തിയും തുടര്‍ന്നുപോന്നു. കൃപായുഗത്തില് ദൈവത്തിന്റെ പ്രവൃത്തികളുടെ ഒരു ഭാഗം മനുഷ്യന് പിന്നെയും കണ്ടു. യേശുവിനു അടയാളങ്ങളും അത്ഭുതങ്ങളും കാണിക്കുവാനും രോഗികളെ സുഖപ്പെടുത്തുവാനും ഭൂതങ്ങളെ പുറത്താക്കുവാനും കഴിഞ്ഞു. അവന് കുരിശിലേറ്റപ്പെടുകയും മൂന്നു ദിവസം കഴിഞ്ഞു ഉയിര്‍ത്തെഴുന്നേല്‍ക്കുകയും ജഡരൂപത്തിൽ മനുഷ്യന് മുന്നില് പ്രത്യക്ഷപ്പെടുകയും ചെയ്തു. ഇതിലുപരി മനുഷ്യനു ദൈവത്തെക്കുറിച്ച് ഒന്നും അറിയില്ലായിരുന്നു. ദൈവം എന്തു വെളിപ്പെടുത്തുന്നുവോ അത്രയുമേ മനുഷ്യൻ അറിയുന്നുള്ളൂ. ദൈവം മനുഷ്യനെ കൂടുതലൊന്നും അറിയിക്കുന്നില്ലെങ്കില്, മനുഷ്യന് ദൈവത്തിനു കല്‍പ്പിക്കുന്ന പരിമിതിയുടെ വ്യാപ്തി ഇതായിരിക്കും. അതുകൊണ്ട്, മനുഷ്യനു ദൈവത്തെപ്പറ്റിയുള്ള അറിവ് ആഴത്തിലാക്കുവാനും അങ്ങനെ ക്രമേണ അവന് ദൈവത്തിന്റെ സത്ത അറിയുവാനും ദൈവം തന്റെ പ്രവൃത്തി തുടരുന്നു. അന്ത്യനാളുകളില് ദൈവം മനുഷ്യനെ പരിപൂര്‍ണ്ണനാക്കാന് തന്റെ വചനം ഉപയോഗിക്കുന്നു. നിന്റെ ദുഷിച്ച മനോഭാവത്തെ ദൈവവചനം വെളിപ്പെടുത്തുന്നു. നിന്റെ മതസങ്കൽപ്പങ്ങളുടെ സ്ഥാനത്ത് ദൈവത്തെ കുറിച്ചുള്ള യാഥാര്‍ഥ്യം വന്നെത്തുന്നു. അന്ത്യനാളുകളില് മനുഷ്യജന്മമെടുക്കുന്ന ദൈവം ഈ വചനം മുഴുമിപ്പിക്കാനാണ് വന്നിട്ടുള്ളത്, “വചനം ജ്ഞാനമായിത്തീരുന്നു, വചനം ജഡത്തിലേക്കു വരുന്നു, വചനം ജഡത്തിൽ പ്രത്യക്ഷമാകുന്നു.” ഇതേപ്പറ്റി നിങ്ങള്‍ക്ക് വ്യക്തമായ ജ്ഞാനമില്ലെങ്കില്, ഉറച്ചുനില്‍ക്കാന് പ്രയാസമാണ്. അന്ത്യനാളുകളില്, ജഡത്തിൽ വചനം പ്രത്യക്ഷപ്പെടുന്ന വേലയുടെ ഒരു ഘട്ടമാണ് ദൈവം പ്രധാനമായും നിവർത്തിക്കാൻ ഉദ്ദേശിച്ചിട്ടുള്ളത്. ഇത് ദൈവത്തിന്റെ കാര്യനിര്‍വഹണ പദ്ധതിയുടെ ഒരു ഭാഗമാണ്. അതുകൊണ്ട് നിങ്ങളുടെ അറിവ് വ്യക്തമായിരിക്കണം; ദൈവം പ്രവർത്തിക്കുന്നത് ഏതു വിധത്തിലാണെങ്കിലും, ദൈവത്തിന് അതിർവരമ്പ് തീർക്കാൻ മനുഷ്യനെ ദൈവം അനുവദിക്കാറില്ല. അന്ത്യനാളുകളില് ദൈവം ഈ വേല ചെയ്തില്ലെങ്കില്, ദൈവത്തെക്കുറിച്ചുള്ള മനുഷ്യന്റെ അറിവു മുന്നോട്ടു പോവുകയില്ല. നീ ആകെ അറിയുന്നത് ദൈവത്തെ കുരിശിലേറ്റാന് കഴിയുമെന്നും ദൈവത്തിന് സോദോമിനെ നശിപ്പിക്കാൻ കഴിയുമെന്നും യേശുവിന് മരിച്ചവരിൽനിന്ന് ഉയിര്‍ത്തെഴുന്നേറ്റ് പത്രോസിനു പ്രത്യക്ഷനാകാൻ കഴിയുമെന്നും ഒക്കെയാണ്... എന്നാൽ, ദൈവവചനത്തിനു എല്ലാം നിവർത്തിക്കാനും മനുഷ്യനെ ജയിച്ചടക്കാനും കഴിയുമെന്ന് നീ ഒരിക്കലും പറയുകയില്ല. ദൈവവചനം അനുഭവിക്കുന്നതില്‍ക്കൂടി മാത്രമേ അത്തരം ജ്ഞാനത്തെപ്പറ്റി നിങ്ങൾക്കു സംസാരിക്കാനാകൂ. ദൈവത്തിന്റെ വേല നീ എത്രയധികം അനുഭവിക്കുന്നുവോ, അവനെക്കുറിച്ചുള്ള നിന്റെ ജ്ഞാനം അത്രയധികം സമ്പൂര്‍ണ്ണമാകും. അപ്പോള് മാത്രമേ നീ നിന്റെ സങ്കൽപ്പങ്ങളിലേക്കു ദൈവത്തെ പരിമിതപ്പെടുത്തുന്നത് നിര്‍ത്തുകയുള്ളൂ. മനുഷ്യന് ദൈവത്തെ അറിയുന്നത് അവന്റെ വേല അനുഭവിച്ചുകൊണ്ടാണ്; ദൈവത്തെ അറിയാന് ശരിയായ വേറെ വഴിയില്ല. ഇന്ന്, അടയാളങ്ങളും അത്ഭുതങ്ങളും കാണാനും മഹാദുരന്തങ്ങള് ഉണ്ടാകാനുമായി കാത്തിരിക്കുന്നതല്ലാതെ മറ്റൊന്നും ചെയ്യാത്ത പലരുമുണ്ട്. നിങ്ങള് വിശ്വസിക്കുന്നതു ദൈവത്തിലാണോ, അതോ മഹാദുരന്തങ്ങളിലാണോ? മഹാദുരന്തങ്ങള് വന്നെത്തുമ്പോഴേക്കും ഒരുപാട് വൈകും. ദൈവം മഹാദുരന്തങ്ങളെ ഇങ്ങോട്ട് അയയ്ക്കുന്നില്ലെങ്കിൽ, അവന് ദൈവമല്ല എന്നുണ്ടോ? നീ വിശ്വസിക്കുന്നത് അടയാളങ്ങളിലും അത്ഭുതങ്ങളിലുമാണോ അതോ ദൈവത്തില്‍ത്തന്നെയാണോ? മറ്റുള്ളവര് യേശുവിനെ പരിഹസിച്ചപ്പോൾ അവന് അടയാളങ്ങളും അത്ഭുതങ്ങളും പ്രദര്‍ശിപ്പിച്ചില്ല, അതുകൊണ്ട് അവന് ദൈവമല്ല എന്നുണ്ടോ? നീ വിശ്വസിക്കുന്നത് അടയാളങ്ങളിലും അത്ഭുതങ്ങളിലുമാണോ, അതോ ദൈവത്തിന്റെ സത്തയിലോ? ദൈവവിശ്വാസത്തെക്കുറിച്ചുള്ള മനുഷ്യന്റെ വീക്ഷണങ്ങൾ തെറ്റാണ്! ന്യായപ്രമാണയുഗത്തില് യഹോവ പല വചനവും അരുളിച്ചെയ്തെങ്കിലും അവയിൽ ചിലത് ഇനിയും നിവൃത്തിയേറാനുണ്ട്. അതുകൊണ്ട് യഹോവ ദൈവമല്ല എന്ന് നിനക്ക് പറയാന് കഴിയുമോ?\nഅന്ത്യനാളുകളില്, ‘വചനം ജഡമായിത്തീരുന്നു’ എന്നതിലെ വസ്തുതയാണ് ദൈവം പ്രധാനമായും നിറവേറ്റുന്നത് എന്ന കാര്യം നിങ്ങൾക്കെല്ലാവർക്കും വ്യക്തമായിരിക്കണം. ഭൂമിയിലെ അവന്റെ യഥാര്‍ത്ഥ വേലയിലൂടെ, മനുഷ്യന് അവനെ അറിയാനും അവനുമായി ഇടപഴകാനും അവന്റെ യഥാര്‍ത്ഥ വേല കണ്ടറിയുവാനും അവന് വഴിയുണ്ടാക്കുന്നു. അവനു അടയാളങ്ങളും അത്ഭുതങ്ങളും കാണിക്കാൻ കഴിയുമെന്നും എന്നാല് ചില നേരങ്ങളില് അവനതു കഴിയില്ല എന്നും മനുഷ്യനു വ്യക്തമായി കാണുവാന് അവന് ഇടയാക്കുന്നു; ഇത് യുഗത്തെ ആശ്രയിച്ചിരിക്കും. ഇതില്‍നിന്ന് നിനക്ക് കാണാവുന്നത്, അടയാളങ്ങളും അത്ഭുതങ്ങളും കാണിക്കാൻ ദൈവത്തിനു കഴിവില്ല എന്നല്ല, പകരം അവന് ചെയ്യേണ്ടുന്ന ജോലിക്കും യുഗത്തിനും അനുസരിച്ച് അവന്റെ വേലയുടെ രീതി മാറ്റുന്നു എന്നാണ്. വേലയുടെ ഇപ്പോഴത്തെ ഘട്ടത്തില്, അവന് അടയാളങ്ങളും അത്ഭുതങ്ങളും കാണിക്കാറില്ല; യേശുവിന്റെ യുഗത്തില് അവന് അടയാളങ്ങളും അത്ഭുതങ്ങളും കാണിച്ചു എന്നതിനു കാരണം ആ യുഗത്തില് അവന്റെ വേല വ്യത്യസ്തമായിരുന്നു എന്നതാണ്. ദൈവം ഇന്ന് ചെയ്യുന്നത് ആ വേലയല്ല. ചില ആളുകള് കരുതുന്നത്, അടയാളങ്ങളും അത്ഭുതങ്ങളും കാണിക്കാന് അവനു കഴിവില്ല എന്നാണ്, അല്ലെങ്കില് അവര് കരുതുന്നത് അടയാളങ്ങളും അത്ഭുതങ്ങളും കാണിച്ചില്ലെങ്കിൽ അവന് ദൈവമല്ല എന്നാണ്. അതു മിഥ്യാധാരണയല്ലേ? ദൈവത്തിനു അടയാളങ്ങളും അത്ഭുതങ്ങളും കാണിക്കുവാന് സാധിക്കുമെങ്കിലും അവന് ഇപ്പോള് പ്രവൃത്തിക്കുന്നത് വേറൊരു യുഗത്തിലായതിനാൽ അവന് അപ്രകാരം ചെയ്യുന്നില്ല. ഇത് മറ്റൊരു യുഗവും ദൈവത്തിന്റെ വേലയുടെ മറ്റൊരു ഘട്ടവും ആയതിനാല്, ദൈവം വ്യക്തമാക്കുന്ന പ്രവൃത്തികളും വ്യത്യസ്തമാണ്. മനുഷ്യന് ദൈവത്തിലുള്ള വിശ്വാസം, അടയാളങ്ങളിലും അത്ഭുതങ്ങളിലും ഉള്ള വിശ്വാസമല്ല, ദിവ്യാത്ഭുതങ്ങളിലുള്ള വിശ്വാസവുമല്ല, മറിച്ച് പുതിയ യുഗത്തിലെ അവന്റെ യഥാര്‍ത്ഥ വേലയിലുള്ള വിശ്വാസമാണ്. മനുഷ്യൻ ദൈവത്തെ അറിയുന്നത് ദൈവം തന്റെ പ്രവൃത്തി ചെയ്യുന്ന രീതിയിലൂടെയാണ്. ഈ അറിവ് മനുഷ്യനില് ദൈവവിശാസം, എന്നുവെച്ചാല്, ദൈവത്തിന്റെ വേലയിലും പ്രവൃത്തിയിലും ഉള്ള വിശ്വാസം ഉണ്ടാക്കുന്നു. വേലയുടെ ഈ ഘട്ടത്തില് ദൈവം പ്രധാനമായും സംസാരിക്കുകയാണ് ചെയ്യുന്നത്. അടയാളങ്ങളും അത്ഭുതങ്ങളും കാണുന്നതിനായി കാത്തിരിക്കേണ്ട, നീ അങ്ങനെയൊന്നും കാണുകയില്ല! ഇതിനു കാരണം നീ ജനിച്ചത് കൃപായുഗത്തിലല്ല എന്നതാണ്. അക്കാലത്ത് ജനിച്ചിരുന്നെങ്കിൽ, നീ അടയാളങ്ങളും അത്ഭുതങ്ങളും കണ്ടേനേ. പക്ഷെ, നീ ജനിച്ചത് അന്ത്യനാളുകളിലാണ്. അതുകൊണ്ട് നിനക്ക് ദൈവത്തിന്റെ സാധാരണത്വവും യാഥാർഥ്യവും മാത്രമേ കാണുവാന് കഴിയൂ. അന്ത്യനാളുകളില് അതിമാനുഷനായ യേശുവിനെ കാണുമെന്നു കരുതരുത്. മനുഷ്യജന്മമെടുത്ത പ്രായോഗിക ദൈവത്തെ മാത്രമേ നിനക്ക് കാണുവാന് കഴിയൂ. അവന് ഒരു സാധാരണ മനുഷ്യനില് നിന്നും വ്യത്യസ്തനല്ല. ഓരോ യുഗത്തിലും ദൈവം വ്യത്യസ്തമായ പ്രവൃത്തികൾ കാട്ടുന്നു. ഓരോ യുഗത്തിലും, അവന് ദൈവത്തിന്റെ പ്രവൃത്തികളുടെ ഒരു ഭാഗം വെളിപ്പെടുത്തുന്നു. ഓരോ യുഗത്തിലെയും പ്രവൃത്തി ദൈവത്തിന്റെ പ്രകൃതത്തിന്റെ ഒരു ഭാഗത്തെയും ദൈവത്തിന്റെ വേലയുടെ ഒരു ഭാഗത്തെയും പ്രതിനിധാനം ചെയ്യുന്നു. അവന് വ്യക്തമാക്കുന്ന പ്രവൃത്തികൾ അവന് വേല ചെയ്യുന്ന യുഗത്തിനനുസരിച്ചു വ്യത്യസ്തമായിരിക്കും. പക്ഷേ, അവയെല്ലാം മനുഷ്യനു ദൈവത്തെക്കുറിച്ചു കൂടുതല് ആഴത്തിലുള്ള അറിവും കൂടുതല് സത്യവും യാഥാർഥവുമായ വിശ്വാസവും നൽകുന്നു. മനുഷ്യന് ദൈവത്തില് വിശ്വസിക്കുന്നത് ദൈവത്തിന്റെ എല്ലാ പ്രവൃത്തികളും കാരണമാണ്. എന്തുകൊണ്ടെന്നാൽ ദൈവം മഹാനാണ്, അത്ഭുതവാനാണ്, സർവശക്തനാണ്, മനുഷ്യഗ്രാഹ്യത്തിന് അതീതനാണ്. നീ ദൈവത്തില് വിശ്വസിക്കുന്നത് അവന് അടയാളങ്ങളും അത്ഭുതങ്ങളും കാണിക്കുകയും രോഗികളെ സുഖപ്പെടുത്തുകയും ഭൂതങ്ങളെ പുറത്താക്കുകയും ചെയ്യുന്നത് കൊണ്ടാണെങ്കില് നിന്റെ വീക്ഷണം തെറ്റാണ്. ചിലര് നിന്നോട് പറഞ്ഞേക്കാം, ‘ദുഷ്ടാത്മാക്കള്‍ക്കും അത്തരം കാര്യങ്ങൾ ചെയ്യാന് കഴിയില്ലേ?’ ഇത് ദൈവത്തിന്റെ പ്രതിരൂപത്തെ സാത്താന്റെ പ്രതിരൂപവുമായി കൂട്ടിക്കലര്‍ത്തുന്നതു പോലെയല്ലേ? ദൈവത്തിന്റെ പലവിധങ്ങളായുള്ള പ്രവൃത്തികളും അവന് ചെയ്യുന്ന വേലയുടെ തോതും അവന് വചനം അരുളിച്ചെയ്യുന്ന പല രീതികളും നിമിത്തമാണ് ഇന്ന് മനുഷ്യൻ ദൈവത്തിൽ വിശ്വസിക്കുന്നത്. ദൈവം മനുഷ്യനെ ജയിച്ചടക്കി അവനെ പൂര്‍ണ്ണനാക്കുന്നതിന് തന്റെ അരുളപ്പാടുകൾ ഉപയോഗിക്കുന്നു. മനുഷ്യന് ദൈവത്തെ വിശ്വസിക്കുന്നത് അവന്റെ വിവിധങ്ങളായ പ്രവൃത്തികള് കൊണ്ടാണ്, അല്ലാതെ അവനു അടയാളങ്ങളും അത്ഭുതങ്ങളും കാണിക്കാനാവുന്നത് കൊണ്ടല്ല; മനുഷ്യനു ദൈവത്തെ അറിയാന് കഴിയുന്നത് അവന്റെ പ്രവൃത്തികള്‍ക്ക് സാക്ഷിയാവുന്നതിലൂടെ മാത്രമാണ്. ദൈവത്തിന്റെ യഥാര്‍ത്ഥ പ്രവൃത്തികൾ അറിയുന്നതിലൂടെ, അവന് എങ്ങനെ വേല ചെയ്യുന്നു, എത്ര വിവേകമുള്ള രീതികൾ അവൻ ഉപയോഗിക്കുന്നു, അവനെങ്ങനെ സംസാരിക്കുന്നു, അവനെങ്ങനെ മനുഷ്യനെ പൂര്‍ണ്ണനാക്കുന്നു - ഈ വശങ്ങളൊക്കെ അറിയുന്നതിനാൽ മാത്രമേ ദൈവത്തിന്റെ യാഥാര്‍ഥ്യത്തെപ്പറ്റി നിനക്ക് ഗ്രാഹ്യം നേടാനും അവന്റെ പ്രകൃതത്തെ മനസ്സിലാക്കാനും കഴിയൂ; അങ്ങനെ മാത്രമേ അവന് ഇഷ്ടപ്പെടുന്നതെന്ത്, വെറുക്കുന്നതെന്ത്, അവന് മനുഷ്യനുമേല് പ്രവര്‍ത്തിക്കുന്നതെങ്ങനെ എന്നൊക്കെ അറിയാനാകൂ. ദൈവത്തിന്റെ ഇഷ്ടാനിഷ്ടങ്ങള് മനസ്സിലാക്കുന്നതിലൂടെ സകാരാത്മകവും നിഷേധാത്മകവുമായ കാര്യങ്ങൾ തിരിച്ചറിയാന് നിങ്ങൾക്കും കഴിയും. ദൈവത്തിനെ അറിയുന്നതിലൂടെ നിന്റെ ജീവിതത്തില് പുരോഗതിയുണ്ടാകും. ചുരുക്കത്തില്, നീ ദൈവത്തിന്റെ വേലയെപ്പറ്റി അറിവ് നേടണം, ദൈവത്തില് വിശ്വസിക്കുന്നതു സംബന്ധിച്ച നിന്റെ കാഴ്ചപ്പാട് തിരുത്തുകയും വേണം.\nമുമ്പത്തേത്: സഹസ്രാബ്ധരാജ്യം എത്തിച്ചേർന്നിരിക്കുന്നു\nഅടുത്തത്: ദൈവത്തിന്‍റെ പ്രവൃത്തി മനുഷ്യൻ സങ്കൽപ്പിക്കുന്നതുപോലെ അത്ര ലളിതമാണോ?


മുംബൈ ഇന്ത്യൻസ് ക്യാപ്റ്റൻ രോഹിത് ശർമയ്ക്ക് ഹർഭജന്റെ പിന്തുണ-Harbhajan singh support mumbai indians captaion rohit sharma\nഅമ്പയറോട് മോശമായി പെരുമാറിയതിന് മുംബൈ ഇന്ത്യൻസ് ക്യാപ്‌റ്റൻ രോഹിത് ശർമ്മയ്‌ക്ക് പിഴയിട്ടിരുന്നു\nമുംബൈ: രോഹിത് ശർമയ്ക്ക് പിന്തുണയുമായി ഹർഭജൻ സിങ്. അമ്പയറിനോട് രോഹിത് മോശമായി പെരുമാറിയിട്ടില്ല. തന്റെ വാദം പറയുക മാത്രമാണ് ചെയ്തതെന്നു ഹർഭജൻ പറഞ്ഞു. അമ്പയറോട് മോശമായി പെരുമാറിയതിന് മുംബൈ ഇന്ത്യൻസ് ക്യാപ്‌റ്റൻ രോഹിത് ശർമ്മയ്‌ക്ക് പിഴയിട്ടിരുന്നു. മാച്ച് ഫീയുടെ 50 ശതമാനമാണ് പിഴയിട്ടത്.\nറൈസിങ് പുണെ സൂപ്പർജയിന്റ്സെനെതിരെയുളള മത്സരത്തിനിടെയായിരുന്നു സംഭവം. നാല് ബോളിൽ ജയിക്കാൻ മുംബൈയ്‌ക്ക് വേണ്ടിയിരുന്നത് 11 റൺസാണ്. അവസാന ഓവറിൽ എറിഞ്ഞ ഒരു ഓഫ് സ്റ്റംപിന് പുറത്തേക്ക് പോയിരുന്നു. ഇത് വൈഡ് വിളിക്കുമെന്ന് രോഹിത് കരുതിയെങ്കിലും ഉണ്ടായില്ല. തുടർന്നാണ് അമ്പയർ എസ്.രവി വൈഡ് വിളിച്ചില്ലെന്ന് ആരോപിച്ച് രോഹിത് മോശമായി പെരുമാറിയത്. മറ്റൊരമ്പയറായ എ.നന്ദ് കിഷോർ ഇടപെട്ടാണ് പിന്നീട് രംഗം ശാന്തമാക്കിയത്. തുടർന്നാണ് മത്സരശേഷം രോഹിതിന് പിഴയിട്ടത്.\nTags: Harbhajan Singh, Rohit Sharma\n‘പ്രായം തളര്‍ത്തുന്നുവോ?’; വിരമിക്കല് തീരുമാനത്തെ കുറിച്ച് ഹര്‍ഭജന്


ക്ഷേത്രാനുഷ്ടാനങ്ങൾ - ഇരിവേരി ശ്രീ പുലിദേവ ക്ഷേത്രം\nഎല്ലാ സംക്രമണദിവസവും വിശേഷാൽ പൂജകൾ (തറമ്മൽ അടിയന്തിരം) ക്ഷേത്രത്തിൽ വെച്ച് നടക്കുന്നു.\nവിഷു സംക്രമദിനം പുലർച്ചെ ബ്രഹ്മശ്രീ വെള്ളൂർ ഇല്ലം തന്ത്രി വാര്യരിൽ നിന്നും പുണ്യാഹം കൊണ്ടുവന്നു ശുദ്ധിവരുത്തുകയും തുടർന്ന് കണിവെക്കലും കണികണ്ടുതൊഴലും നടക്കുന്നു. ധാരാളം ഭക്തന്മാർ ക്ഷേത്രത്തിൽ വന്ന് കണികണ്ട് സായൂജ്യമടയുന്നു.\nമകരം 18 പുനഃ പ്രതിഷ്ഠാദിനമായി ആചരിക്കുന്നു.\nമകരം 20 പുത്തരി അടിയന്തിരത്തോടെയാണ് ഇരിവേരി പുലിദേവക്ഷേത്രത്തിലെ തിറമഹോത്സവത്തിനു തുടക്കം\nകുറിക്കുന്നത്. പുത്തരിദിവസം രാവിലെ ക്ഷേത്രം അടിച്ചുതളിച്ചു ശംഖുനാദം മുഴക്കിയതോടെ ഊരാളന്മാർ നീരാടിവന്ന് ദീപം തെളിച്ചു ദേവനു പ്രതിഷ്ഠയിൽ അരിയും പൂവും വെച്ചു 'ദേവനെ ഇരുത്തൽ' ചടങ്ങ് നടത്തുന്നു. ദേവനു നിവേദ്യങ്ങളായി അവിൽ, മലർ, പഴം, ഇളനീർ എന്നിവ അർപ്പിക്കുന്നു. ഉച്ചക്കുശേഷം വഴിപാടുകളുടെ പ്രവാഹമായിരിക്കും. പുത്തൻ കലത്തിൽ പുന്നെല്ലരിയുമായി എത്തുന്ന ഭക്തരിൽ നിന്നും കാരണവന്മാർ അല്പമെടുത്ത് (ഒരു പോങ്ങൽ അരി) തിരികെ നൽകുമ്പോൾ മഞ്ഞൾകുറിയും പഴവും കലശവെള്ളവും ചന്ദനവും പ്രസാദമായി നൽകുകയും ചെയ്യുന്നു. നാലുവഴി കാരണവന്മാരെ താംബൂലം നൽകി ആദരിച്ചു ആദ്യ വഴിപാട് സ്വീകരിക്കുന്നു.\nപ്രസാദമായി ലഭിക്കുന്ന പഴം ചേർത്ത് പുന്നെല്ലരി പായസം വെച്ചു അവരവരുടെ തറവാട്ടിലെ കാരണവന്മാർക്ക് അകത്തുവെച്ചു നിവേദിച്ചതിനുശേഷം എല്ലാ കുടുംബാംഗങ്ങളും പുത്തരിയുണ്ണുന്നു.\nവൈകീട്ട് അസ്തമയത്തിന് മുമ്പെ എമ്പ്രാന്റെ തിരുനൃത്തവും ക്ഷേത്ര പ്രദക്ഷിണവും കഴിഞ്ഞു പീഠത്തിൽ കയറി മൂന്നുവഴികാരണവന്മാരോടും തറയിൽ കാരണവന്മാരോടും, കൊട്ടുമ്പുറത്ത് കാരണവന്മാരോടും, ഇളവീട്ടിൽ കോയ്മ, മേൽവീട്ടിൽ കർത്താക്കന്മാർ, നാട്ടിൽ ചെറിയവരോടും വലിയവരോടും, അച്ഛൻ മഹാരാജ വെന്ത്രക്കോലപ്പനെയും മുന്നിൽ വെച്ചു വിശേഷിക്കുന്നു .കല്ല്യാണം കൊള്ളുന്നു' എന്നു വിളിച്ചറിയിക്കുന്നു. തുടർന്ന് മകരം 20-ാം തീയതി ഞങ്ങളുടെ തൃപ്പുത്തരിയെണ്ണം വാങ്ങിത്തെളിഞ്ഞു കൈയ്യേറ്റു 28-ാം തീയതി തുടർന്നു കൊടിയില വെച്ചു വലമെ തിരിഞ്ഞു 29-ാം തീയതി പുലരുവാൻ ഏഴരനാഴികയുള്ളപ്പോൾ ഞങ്ങളുടെ ആയിരത്തിരിയും, താലപ്പൊലിയും, പുള്ളിയും, പുതുക്കലവും, വെള്ളപ്പവും, തണ്ണീരമൃതും, തേങ്ങാപൊളിയും, തിരുവപ്പനയും വെള്ളിക്കിണ്ടിയിൽ പൂവും നീരുംവാങ്ങിത്തെളിഞ്ഞു കൈയ്യേറ്റു പോരുവാൻ തക്കവണ്ണം അരിപ്പത്തിട്ടേക്കിൽ കാരണവന്മാരെ' എന്ന് ഉറക്കെ പറയുകയും തത്സമയം മൂന്നുവഴി കാരണവന്മാർ ഓം കാരം മുഴക്കി അനുവാദം നൽകുകയും ചെയ്യുന്നു. അതോടെ തെയ്യം കുറിച്ചതായി കണക്കാക്കുന്നു. തുടർന്ന് പ്രസാദം വിതരണം ചെയ്തു കാവടച്ചു പൂട്ടി തിരുമുറ്റത്തിറങ്ങിയ ശേഷം തറമ്മൽ അടിയന്തിരം (ഗുളികനു പൂജ) നടക്കുന്നതോടെ മകരപുത്തിരി ചടങ്ങുകൾ അവസാനിക്കുന്നു.\nമകരം 22ന് ഇളവീട്ടിൽ കോയ്മയുടെ ഭവനത്തിൽ ചെന്നു വെറ്റില വെച്ചു കുറിയിട്ടു ആചാരപ്രകാരം 'തേങ്ങ താക്കൽ' ചടങ്ങ് ആരംഭിക്കുന്നു.\n27 വരെ ഊരു വട്ടത്തുള്ള ഗൃഹങ്ങളിൽ നിന്നു തേങ്ങാതാക്കുന്നു. മറ്റു നിവേദ്യപദാർത്ഥങ്ങളും ഭക്ത്യാദരം സമാഹരിക്കുന്നു.\nമകരം 28ന് രാവിലെ ഊരാളന്മാർ ക്ഷേത്രത്തിലെത്തി ക്ഷേത്രം അടിച്ചുതെളിച്ചു പുണ്ണ്യാഹം കഴിച്ചതിനു ശേഷം ഉച്ചയോടുകൂടി\nനാത്തക്കണ്ടിയിൽ (നാഗത്തിൻ കണ്ടി) ചെന്ന് ആചാര പ്രകാരമുള്ള കഞ്ഞി കുടിച്ചു തിരികെ ക്ഷേത്രത്തിൽ വന്ന് മഞ്ഞക്കുറിയുമായി അടയാളം കൊടുക്കുവാൻ പെരുവണ്ണാന്റെ തറവാട്ടിൽ ചെല്ലുന്നു. കൊട്ടിലയിൽ കുറിയിട്ടു 'മാവില പെരുവണ്ണാനെ' എന്ന് മൂന്നു തവണ വിളിച്ചറിയിക്കുമ്പോൾ 'കാവുങ്കലച്ഛ' എന്നു പെരുവണ്ണാനും മൂന്നുതവണ വിളിച്ചറിയിക്കുന്നു. തുടർന്ന് അടയാളം കൊടുത്തതിനുശേഷം പെരുവണ്ണാന്റെ തറവാട്ടിൽ നിന്നു ഇളനീർ പറിച്ചുകുടിച്ചു കാരിയടുത്തുചെന്നു ഭക്ഷണം കഴിക്കുന്നു. അവിടെ നിന്നു സന്ധ്യാസമയത്തു ഭണ്ഡാരം എഴുന്നള്ളിച്ചു എല്ലാവരും കിഴക്കെ നടയിലൂടെ ക്ഷേത്രത്തിൽ പ്രവേശിക്കുന്നു. ദീപം തെളിയിക്കാൻ ഉത്തരവാദപ്പെട്ട കുറുപ്പിനോടു അഴിക്കുട് എടുത്തുമാറ്റാൻ ആവശ്യപ്പെടുന്നു. തുടർന്ന് ക്ഷേത്രം തുറക്കാൻ ഒന്നാം കാരണവരായ കാവുങ്കകാരണവരോട് അനുവാദം വാങ്ങി കാവ് തുറക്കുന്നു. പൊന്നും ഭണ്ഡാരം പടിഞ്ഞാറ്റയിൽ യഥാസ്ഥാനത്ത് കൊണ്ടുവെക്കുന്നു. വീണ്ടും കാവ് അടിച്ചുതളിച്ചു പുണ്യാഹം കഴിച്ച് ശംഖുനാദം മുഴക്കി ദേവനെ ഉണർത്തുന്നു. കോലക്കാർ, വാദ്യക്കാർ എന്നിവരെ വിളിച്ചു വെറ്റിലക്കൈനീട്ടം കൊടുത്തു വാദ്യഘോഷം ആരംഭിക്കാൻ അനുവാദം നൽകുന്നു .വേല കഴിഞ്ഞു കാരണവന്മാർ നീരാടാൻ പോകുന്നു. നീരാടിയതിനുശേഷം നാത്തക്കണ്ടിയിൽ ചെന്ന് കൊട്ടിലയിൽ പുണ്യാഹം തളിച്ചു തിരികെ വന്നു കാലം ചെയ്ത എമ്പ്രാന്റെ ഭണ്ഡാരത്തറയിൽ വെറ്റിലയടക്കയും മഞ്ഞക്കുറിയും വെച്ചു വന്ദിച്ച് വീണ്ടും നീരാടി ശുദ്ധിവരുത്തി കാവിൽ വന്നു നിറമാല ചാർത്തുന്നു.\nപിന്നീട് അഷ്ടമംഗല്യം വെച്ചു തൊഴുതു പുതുച്ചേകവർ തെയ്യത്തിന്റെ (ഗണപതിയാർ) തോറ്റവും എമ്പ്രാന്റെ തിരുനൃത്തവും ആരംഭിക്കുന്നു. തുടർന്ന് കരിന്തിരി കണ്ണൻ, പുള്ളികരിങ്കാളി തെയ്യങ്ങളുടെ തോറ്റവും എമ്പ്രാന്റെ തിരുനൃത്തവും പ്രത്യേകം പ്രത്യേകം അരങ്ങേറുന്നു. ശേഷം 'മുമ്പ് സ്ഥാനം' പറഞ്ഞു എമ്പ്രാൻ എല്ലാവർക്കും മഞ്ഞൾക്കുറി പ്രസാദമായി നൽകുന്നു .വാദ്യഘോഷങ്ങളോടെ ക്ഷേത്രം മൂന്നുവട്ടം പ്രദക്ഷിണം വെച്ചു ചെറുക്കന്റെ സ്ഥാനത്തിന് മുമ്പിൽ നൃത്തം ചെയ്തു സോപാന വാതിൽക്കൽ തേങ്ങ എറിയുകയും എമ്പ്രാനും ഊരാളന്മാരും കൊട്ടുമ്പുറത്ത് കയറുന്നതോടെ അന്നത്തെ ചടങ്ങുകൾ അവസാനിക്കുകയും ചെയ്യുന്നു.\n29-ാം തീയതി പൂജാസാമഗ്രികൾ ഒരുക്കി ഊരാളന്മാർ നീരാടാൻ പോകുന്നു. തിരികെവന്ന് കുറുപ്പു ഗണപതിക്കു വെച്ചു തൊഴുതു കാവു\nകലശമാടി കല്ലിൽ പടിഞ്ഞാറ്റയിൽ പുണ്യാഹം തളിച്ചു തിരികെ വന്നു 'തട്ടും പോളയും' പടുത്തു തേങ്ങയുടച്ചു പൂജിച്ചു തേങ്ങാപ്പാലിൽനിന്നു ലഭിക്കുന്ന നെയ്യമൃതിൽ, അരിപ്പൊടിയും പഴവും ചേർത്ത് കുഴച്ചെടുത്ത മാവുകൊണ്ട് ഉണ്ണിയപ്പം തയ്യാറാക്കുന്നു. വൈകുന്നേരം തിരുവാഭരണങ്ങളും തിരുവായുധങ്ങളും വൃത്തിയാക്കാൻ അവകാശപ്പെട്ട തിരുവാഭരണക്കാരനും തിരുവായുധക്കാരനും ക്ഷേത്രത്തിൽ എത്തുകയും ആഭരണങ്ങളും ആയുധങ്ങളും ആചാരപ്രകാരം ഏറ്റുവാങ്ങി വൃത്തിയാക്കിയതിനുശേഷം വാദ്യഘോഷങ്ങളുടെ അകമ്പടിയോടെ ഭണ്ഡാരം എഴുന്നള്ളിച്ചു ക്ഷേത്ര പ്രദക്ഷിണം ചെയ്തു ഊരാളന്മാർ ആയത് പടിഞ്ഞാറ്റയിൽ യഥാസ്ഥാനത്ത് വെക്കുന്നു. പരിപീഠത്തിൽ അരിയും പൂവും ചാർത്തി ദേവനെ ഇരുത്തുന്നു.ആദ്യം നൈവേദ്യം അർപ്പിക്കുന്നത് വടക്കിനിമേൽ മാടത്തിൽ പുലിദൈവത്തിനും പുള്ളിക്കരിങ്കാളി തമ്പുരാട്ടിക്കുമാണ്. പിന്നീട് കീഴ്മാടത്തിൽ ഗണപതിയാർക്ക് നൈവേദ്യം സമർപ്പിക്കുന്നു. തുടർന്ന് പുല്ലൂർകണ്ണൻ, പുലിക്കണ്ണൻ, കളപ്പുലിയൻ, കരിന്തിരികണ്ണൻ എന്നീ ദൈവങ്ങൾക്കു യഥാക്രമം നൈവേദ്യം സമർപ്പിക്കുന്നു. ശേഷം കൊട്ടുമ്പുറത്ത് അപ്പക്കള്ളൻ ദൈവത്തിനും നൈവേദ്യം നൽകുന്നു. ആചാരപ്രകാരമുള്ള 'കുടവെക്കൽ' ചടങ്ങാണ് അടുത്ത് നടക്കുന്നത്. വ്രതശുദ്ധിയോടെ നിർമ്മിച്ച തൃക്കൈകുട ഭക്താദാരപൂർവ്വം ക്ഷേത്രത്തിൽ സമർപ്പിക്കുന്നത് ഇരിവേരി കണിശവംശജരാണ്. അടുത്തായി കയ്യാട്ടയിൽ വെള്ളം വെച്ചു പെരുവണ്ണാനെ ആചാരപ്രകാരം വിളിച്ചു തലേന്നാൾ നടന്നതുപോലെ ഗണപതിയാരുടെയും കരിന്തിരികണ്ണൻടെയും തോറ്റം പാട്ടും എമ്പ്രാന്റെ തിരുനൃത്തവും മറ്റും നടക്കുന്നു. രാത്രി9മണിയോടെ ഗണപതിയാർ തെയ്യത്തെ പട്ടുമേലാപ്പും ക്ഷേത്രകുടയും ചൂടിച്ചു ഊരാളന്മാർ സ്വീകരിക്കുകയും ക്ഷേത്രപ്രദക്ഷിണം വെക്കുകയും തിരുമുറ്റത്തുള്ള ഇല്ലിവിളക്കുകളിൽ ദീപം തെളിയിക്കുകയും ചെയ്യുന്നു. 10 മണിയോടെ കരിന്തിരികണ്ണൻ ദൈവവും അപ്പക്കള്ളൻ ദൈവവും മുടിയേറുകയും കലാശത്തിനിടയിലെത്തുന്ന കാഴ്ചവരവിനെ സ്വീകരിച്ച് അനുഗ്രഹിക്കുകയും ക്ഷേത്രപ്രദക്ഷിണം നടത്തുകയും ചെയ്യുന്നു. പിന്നീട് രാത്രി 11.30 മണിയോടെ കളപ്പുലിയൻ ദൈവത്തിന്ടെ എഴുന്നള്ളത്താണ്. ദൈവത്തിൻടെ മുന്നിൽ വ്രതം നോറ്റ അഭ്യാസികൾ 'വടിപ്പയറ്റു' എന്ന ചടങ്ങ് നടത്തി ക്ഷേത്രത്തെ വലംവെക്കുന്ന ദൃശ്യം പ്രത്യേകം ശ്രദ്ധേയമാണ്. അതിനുശേഷം തിരുമുറ്റത്ത് പീഠത്തിൽ കയറി നിൽക്കുന്ന ദൈവത്തിന്ടെ കയ്യിലേക്ക് പന്തവും, അസ്ത്രവും സമർപ്പിക്കുന്ന എമ്പ്രാൻ ബോധരഹിതനാവുകയും ഊരാളന്മാർ താങ്ങിയെടുത്ത് കൊട്ടുമ്പുറത്ത് കൊണ്ടുപോവുകയും ചെയ്യുന്നു. പീഠത്തിൽ നിന്നുകൊണ്ട് കലാശങ്ങൾ കാണിച്ച് കിഴക്കുതിരിഞ്ഞു ദൈവം അമ്പെയ്യുന്നു. തുടർന്ന് വെള്ളിക്കണ്ണു അഴിച്ചുമാറ്റി ഒരുവട്ടം ക്ഷേത്രപ്രദക്ഷിണം നടത്തുന്നു. ഇതിനിടയിൽ തന്നെ അസ്ത്രം എടുത്തു ഊരാളന്മാർ മേൽമാടത്തിൽ കൊണ്ടുവെക്കുന്നു. അതോടൊപ്പം തന്നെ പുല്ലൂർകണ്ണൻടെയും പുള്ളിക്കരിങ്കാളിയുടെയും തോറ്റങ്ങൾ ആരംഭിക്കുകയും കാളപ്പുലിയൻ ദൈവത്തിന്ടെ ചടങ്ങ് അവസാനിക്കുകയും ചെയ്യുന്നു. പിന്നീട് പുലിമുത്തപ്പൻ, പുലിമുത്താച്ചി, പൂക്കുലവൻദൈവം എന്നിവരുടെ തോറ്റങ്ങൾക്കുശേഷം തമ്പുരാട്ടിയുടെ തോറ്റം ആരംഭിക്കുന്നു. പുലർച്ചെ 5.30 മണിയോടെയാണ് തമ്പുരാട്ടിയുടെ കുളിച്ചെഴുന്നള്ളത്ത് എന്ന ഭക്തിനിർഭരമായ ചടങ്ങ്. കുളത്തുംപടവിലെ പൂവാരാധന, നൃത്തം, പട്ടുമെലാപ്പോടെയുള്ള എഴുന്നള്ളത്ത്, വരപാച്ചിൽ വീണ്ടും തിരുനൃത്തം തുടർന്ന് താലപ്പൊലിയേന്തിയ ബാലികമാരുടെ പട്ടുമേലാപ്പും കുടയും പിടിച്ചുള്ള ക്ഷേത്രപ്രദക്ഷിണം, പട്ടോലവായന എന്നിവനടക്കുന്നു. കൊട്ടുമ്പുറത്ത് കാക്ക വിളക്കുകൾ നിറഞ്ഞു കത്തുന്ന ഈ അസുലഭനിമിഷം വർണനാതീതമാണ്.\nക്ഷേത്രകമ്മിറ്റി കഴിഞ്ഞ 10 വർഷമായി ദീപാർച്ചന എന്ന പരിപാടി നടത്തിവരികയാണ്. ക്ഷേത്രക്കുളത്തിന്റെ ചുറ്റുമതിൽ നടപ്പാതയുടെ അരികിൽ, നടപ്പാതയുടെ അരമതിലിനു മുകളിൽ 1000 ചെറിയ വിളക്ക് വെക്കുകയും ക്ഷേത്രത്തിൽ ദീപം തെളിയുന്നതോടെ ഈ 1000 തിരികൾ പ്രാർത്ഥനാപൂർവ്വം ദീപാർച്ചന നടത്തുന്ന ചടങ്ങാണിത്.\nദീപം ഒന്നിന് 10 അടച്ച് പേരും നാളും വെച്ച് രശീതി ക്ഷേത്രക്കമ്മിറ്റി ഓഫീസിൽ നിന്ന് കൈപ്പറ്റേണ്ടതാണ്. എണ്ണയും തിരിയും ക്ഷേത്രം വക നൽകും.\nമുപ്പതിനു പുലർച്ചെ ആറ് മണിയോടെ പുള്ളിക്കരിങ്കാളി ഭഗവതിയെ ക്ഷേത്രാങ്കണത്തിലേക്ക് ആയിരത്തിരിയും പട്ടുമേലാപ്പുമായി\nസ്വീകരിക്കുന്നു. മൂന്നുവട്ടം പ്രദക്ഷിണം വെച്ച് ആയിരത്തിരി തെക്ക് വശത്തുള്ള തറയിൽ നിക്ഷേപിക്കുകയും ഭഗവതിയുടെ പൊയ്ക്കണ്ണ് മാറ്റുകയും ചെയ്യുന്നു. ഈ ചടങ്ങ് കാലത്ത്7മണിയോടെ അവസാനിക്കുന്നു. കാലത്ത് ഉദ്ദേശം9മണിക്ക് പുല്ലൂർകാളി (പുലിത്തെയ്യം) തിരുമുടിയേറുന്നു. പുലിയോട് സാദൃശ്യമുള്ള കോലവും കലശാട്ടവും സവിശേഷതയാർന്നതാണ്. ഉദ്ദേശം 10.30 മണിക്ക് ഈ തെയ്യത്തിന്ടെ ചടങ്ങുകൾ തീരുന്നു. 12 മണിയോടെ പുലിക്കണ്ണൻ ദൈവം വരവായി. തുടർന്ന്2മണിയോടെ പുല്ലൂർകണ്ണൻ ദൈവവും തിരുമുറ്റത്തെത്തുന്നു. 'ചൊല്ലിക്കീക്കൽ' ചടങ്ങ് ഈ ദൈവത്തിന്ടെ അനുഷ്ടാനങ്ങളിൽ മുഖ്യമാണ്. മുടിയഴിക്കുന്നതിനു മുമ്പേയുള്ള 'കേൾപ്പിക്കാൻ' ചടങ്ങ് വളരെയേറെ ഗൗരവമാർന്നതും ദിവ്യാനുഭൂതിയും ആത്മനിർവൃതിയും പകരുന്നതുമാണ്. ഭക്തന്മാർക്ക് ഇഷ്ടവരദാനം നൽകി ആചാരപ്രകാരമുള്ള തേങ്ങ പൊളിക്കൽ ചടങ്ങിനും കാവുകലശമാടലിനും ശേഷം അന്നത്തെ ചടങ്ങുകൾ അവസാനിക്കുന്നു.\nമകരം 31 പുലർച്ചെ5മണിക്ക് നൈവേദ്യങ്ങൾ തെക്കിനി പടിഞ്ഞാറ്റയിലെ ദൈവങ്ങൾക്ക് അർപ്പിക്കുന്നതോടെ ചടങ്ങുകൾ\nആരംഭിക്കുകയായി. പുലിമുത്തപ്പൻ, പുലിമുത്താച്ചി എന്നീ തെയ്യങ്ങളുടെ മുടിയേറുന്നു. അതോടൊപ്പം തന്നെ കല്ലിങ്കൽ, പൂക്കുലവൻ തെയ്യത്തിന്ടെ തോറ്റവും നടക്കുന്നു. തോറ്റങ്ങൾക്ക് ശേഷം എമ്പ്രാന്ടെ തിരുനൃത്തത്തിനും മറ്റ് ആചാരപ്രകാരമുള്ള ചടങ്ങുകൾക്കും ശേഷം ഉദ്ദേശം രണ്ടരമണിയോടെ കല്ലിങ്കൽ പൂക്കുലവൻ ദൈവത്തിന്ടെ തിരുമുടിയായി. ചെറുക്കൻ സ്ഥാനത്തിന് മുമ്പിൽ വെച്ചാണ് മുടിയേറ്റം നടക്കുന്നത്. ഊരാളന്മാർ തിരുവായുധം നൽകി സ്വീകരിച്ച് ക്ഷേത്രാങ്കണത്തിലേക്ക് ആനയിക്കുന്നു. പൂഴിത്തരി വീണാൽ കേൾക്കുന്ന നിശബ്ദതയും ജനസാന്ദ്രതയും കൊണ്ട് തിരുമുറ്റം പോലും വീർപ്പുമുട്ടുന്ന അത്യനഘ നിമിഷം. നൈദാഘോഷ്മളതയിൽ ആകാശവും ഭൂമിയും ചുട്ടുപഴുക്കുമ്പോഴും തണലേകി, കുളിരേകി നിൽക്കുന്ന വനമഞ്ജിമയിൽ എല്ലാം മറന്ന് നിൽക്കുന്ന- ദേവ മൊഴി കേൾക്കാൻ കാതോർത്തുനിൽക്കുന്ന ഭക്തജനങ്ങളുടെ കൂടിച്ചേരൽ അപൂർവം ചിലസ്ഥലങ്ങളിൽ മാത്രമേ കാണാറുള്ളു. ഉദ്ദേശം നാല് മണിയോടെ പരിവാരസമേതം നാട് വലംവെക്കൽ ചടങ്ങിനായി ദൈവം പുറപ്പെടുകയുണ്ടായി. പൗരാണികകാലം മുതലേ സന്ദർശിക്കുന്ന ഗൃഹങ്ങളിലേക്കാണ് എഴുന്നള്ളുന്നത്. ക്ഷേത്രത്തിൽ നിന്ന് പുറപ്പെടുന്നതിന് മുമ്പ് ചെറുക്കനേയും ചങ്ങാതിയേയും അയപ്പിക്കൽ ചടങ്ങ് ഹൃദയസ്പൃക്കാണ്. പിലാക്കാവിൽ നിന്നും ആരംഭിക്കുന്ന ഗൃഹസന്ദർശനം അടുത്ത ദിവസം പുലർച്ചെ മൂന്നുമണിയോടെ ഉരുവക്കുന്നുമ്മൽ തറവാട്ടിൽ അവസാനിപ്പിച്ച് കാവിൽ തിരിച്ചെത്തുന്നു. ഇതിനിടയിൽ ആയില്ല്യത്ത് ക്ഷേത്രസന്ദർശനവും അമ്പിളിയാട്ട് ക്ഷേത്രത്തിന് മുന്നിലെ മുടിവണങ്ങലും പ്രത്യേകം പ്രസ്താവ്യമാണ്. ആയില്ല്യത്ത്, മേൽ വീട്ടിൽ കർത്താക്കന്മാരുടെ ആരൂഢസ്ഥാനമാണെന്ന് ഇത്തരുണത്തിൽ ഓർമ്മിപ്പിക്കട്ടെ. ദൈവം മൂന്നു പ്രാവിശ്യം ക്ഷേത്രം വലംവെച്ച് പീഠത്തിൽ ഉപവിഷ്ഠനാവുകയും തത്സമയം എമ്പ്രാൻ തറമ്മൽ അടിയന്തിരം നടത്തുകയും ചെയ്യുന്നു.അതിനുശേഷം ദൈവം ചങ്ങാതിയെ അയപ്പിച്ച് ക്ഷേത്രനട അടക്കുകയും ഗുരുവിനെ വന്ദിച്ച് ചെറുക്കനെ അയപ്പിക്കുന്ന ഭക്തിസാന്ദ്രമായ ചടങ്ങ് ആരംഭിക്കുന്നു. തിരുവായ്മൊഴിക്കുശേഷം ദേവൻ വാദ്യഘോഷങ്ങളോടെ കല്ലിൽ പടിഞ്ഞാറ്റയിലേക്കുപോകുന്നു. പോകുന്നവഴി തീർത്ഥകുളത്തിലിറങ്ങി അരിയും കുറിയും ഇട്ടു കാൽ കഴുകുന്നു.\nപുലർച്ചെ ഉദ്ദേശം5മണിയോടെ കല്ലിൽ പടിഞ്ഞാറ്റയിലെത്തി വാദ്യക്കാർക്കും കോലക്കാർക്കും കോളു കൊടുത്തശേഷം ദേവനെ\nഅകത്തു കൂട്ടൽ ചടങ്ങുനടത്തി തിരുമുടി അഴിക്കുന്നതോടെ ഉത്സവാഘോഷങ്ങൾക്ക് തിരശ്ശീല വീഴുന്നു. തൊട്ടടുത്ത വെള്ളിയോ,ചൊവ്വയോ വരുന്ന ദിവസമാണ് "കരിയിടിക്ക" വ്രതം നോറ്റ ഊരാളന്മാരും വ്രതം മുറിക്കുന്നത് അന്നാണ്.\nകർക്കിടകം 28ന് നടക്കുന്ന വെള്ളാട്ടം അടിയന്തിരം ഒരു പ്രധാന അനുഷ്ഠാനമാണ്. കരിന്ത്ര് കണ്ണൻ, കാളപ്പുലിയൻ, പുലികണ്ണൻ,\nപുല്ലൂർകണ്ണൻ, കല്ലിങ്കൽപൂക്കുലവൻ എന്നീ അഞ്ചു ദൈവങ്ങളുടെ വെള്ളാട്ടം മാത്രമെ പതിവുള്ളു. കുളിച്ചെഴുന്നള്ളുന്നതും നടക്കുന്നു.\nതുലാവം പത്തിന് ബ്രഹ്മശ്രീ വെള്ളൂർ ഇല്ലം തന്ത്രി വര്യരുടെ കാർമ്മികത്വത്തിൽ ഗണപതിഹോമവും പായസനൈവേദ്യവും, നാഗത്തിൽ\nകൊടുക്കലും നടക്കുന്നു. ഗുളികന് പ്രത്യേകപൂജയും നടക്കുന്നു. മകരപുത്തരിയുടെ വഴിപാട് ചടങ്ങുകളും നടക്കുന്നു. ഈ ദിനം നാഗപ്രതിഷ്ടാദിനം കൂടിയാണ്.


07 September, 2018 09:46:27 PM\nപുതുപ്പാടി, ഹോസ്ദുര്‍ഗ് സ്വദേശികളായ ഷഹനാദ്, അലാവുദ്ദീന് എന്നിവരാണ് പിടിയിലായത്\nകോഴിക്കോട്: കോഴിക്കോട് കടകള് കുത്തിതുറന്ന് കവര്‍ച്ച നടത്തിയ രണ്ടംഗ സംഘത്തെ താമരശേരി പൊലിസ് പിടികൂടി. പുതുപ്പാടി ഈങ്ങാപ്പുഴ കക്കാട് പുതുപ്പറമ്പില് ഷഹനാദ് (20), കാസര്‍കോട് ഹോസ്ദുര്‍ഗ് നസീമ ക്വാട്ടേഴ്‌സില് അലാവുദ്ദീന് (44) എന്നിവരെയാണ് എസ്‌ഐ എ. സായൂജ കുമാറിന്‍റെ നേതൃത്വത്തിലുള്ള പൊലീസ് സംഘം അറസ്റ്റ് ചെയ്തത്. ഷഹനാദിനെ കക്കാട് നിന്നും അലാവുദ്ദീനെ താമരശേരി ടൗണില് നിന്നും വെള്ളിയാഴ്ചയാണ് പൊലിസ് അറസ്റ്റ് ചെയ്തത്. നാല് കവര്‍ച്ച കേസുകളിലാണ് ഇരുവരും അറസ്റ്റിലായത്.\nതാമരശേരി കാരാടി ഭാരത് പെട്രോള് ബങ്ക് ഓഫീസില് മേശയുടെ മുകളിലെ ഗ്ലാസിനടിയില് സൂക്ഷിച്ച 500 രൂപയും 5000 രൂപ മൂല്യമുള്ള വിദേശ കറന്‍സിയും കവര്‍ന്നത് ഷഹനാദാണെന്ന് ചോദ്യം ചെയ്യലില് പൊലിസിനോട് പറഞ്ഞു. ആഗസ്റ്റ് മൂന്നിനായിരുന്നു സംഭവം. ആഗസ്റ്റ 17ന് കാരാടി പുതിയ ബസ്റ്റാന്റ് പരിസരത്തെ കമ്പ്യൂട്ടര് സെന്ററില് നിന്ന് 20,000 രൂപയും ഒരു ലാപ്‌ടോപ്, സ്മാര്‍ട്‌ഫോണ് എന്നിവ മോഷ്ടിച്ചതും ഷഹനാദാണ്.\nകോഴിക്കോട് സിവില് സ്റ്റേഷന് സമീപത്തെ സ്റ്റുഡിയോയുടെ പൂട്ട് പൊളിച്ച് ക്യാമറ കവര്‍ന്ന കേസിലും സിവില് സ്റ്റേഷടുത്തു തന്നെയുള്ള കടയില് നിന്ന് ലാപ്‌ടോപ് കവര്‍ന്നതും ഇരുവരും ചേര്‍ന്നാണ്. മോഷണം നടത്തിയ വിദേശ കറന്‍സി ഇവരില് നിന്ന് കണ്ടെടുത്തു. ലാപ്‌ടോപുകള് ഇരുവരും വില്‍പ്പന നടത്തിയതായും വില്‍ക്കാന് കഴിയാത്ത ക്യാമറ ഒരു ക്ലോക്ക് റൂമില് സൂക്ഷിച്ചിരിക്കുകയാണെന്നും പൊലിസ് പറഞ്ഞു. എസ്‌ഐ സലിം, എഎസ്‌ഐമാരായ സുരേഷ്, അനില്‍കുമാര്, സിപിഒമാരായ ലിനീഷ്, വിനോദ്, അര്‍ജുന് എന്നിവരും സംഘത്തിലുണ്ടായിരുന്നു. താമരശേരി കോടതിയില് ഹാജരാക്കിയ ഇരുവരെയും റിമാന്‍ഡ് ചെയ്തു.


ജി 20 ഉച്ചകോടിക്കായി പ്രധാനമന്ത്രി ജപ്പാനിലെത്തി\nജി 20 ഉച്ചകോടിക്കായി പ്രധാനമന്ത്രി നരേന്ദ്രമോഡി ജപ്പാനിലെത്തി. കന്‍സായി രാജ്യാന്തരവിമാനത്താവളത്തില് ഇറങ്ങിയ അദ്ദേഹം ഒസാക്കയിലെ ഹോട്ടലിലേയ്ക്ക് വിശ്രമത്തിനായി പോയി. ഇവിടെ ജപ്പാനിലെ ഇന്ത്യന് സമൂഹം അദ്ദേഹത്തെ വരവേറ്റു.\nഉച്ചകോടിക്കിടെ അമേരിക്കന് പ്രസിഡന്റ് ഡൊണാല്‍ഡ് ട്രംപ് ഉള്‍പ്പടെയുള്ള ലോകനേതാക്കളുമായി മോഡി കൂടിക്കാഴ്ച നടത്തും.\nഈ മാസം 29 വരെ ഒസാക്കയിലാണ് ജി 20 ഉച്ചകോടി. യൂറോപ്യന് യൂണിയന് ഉള്‍പ്പടെ 19 രാജ്യങ്ങള് ഉച്ചകോടിയില് പങ്കെടുക്കും. മനുഷ്യകേന്ദ്രീകൃതമായ ഭാവി സമൂഹം എന്നതാണ് ഉച്ചകോടിയുടെ വിഷയം. ഉച്ചകോടിയുടെ ഭാഗമായി ഫ്രാന്‍സ്, ജപ്പാന്, ഇന്തോനേഷ്യ, അമേരിക്ക, തുര്‍ക്കി തുടങ്ങിയ രാജ്യങ്ങളുമായി മോഡി ഉഭയകക്ഷി ചര്‍ച്ചകള് നടത്തും.\nഊര്‍ജ സംരക്ഷണം, സാമ്പത്തിക ഭദ്രത, ഭക്ഷ്യസുരക്ഷ തുടങ്ങിയ വിഷയങ്ങള്‍ക്കാണ് ജി20 ഉച്ചകോടിയില് ഇന്ത്യ ഊന്നല് നല്‍കുകയെന്ന് വിദേശകാര്യമന്ത്രാലയം വ്യക്തമാക്കി. 2022ല് നടക്കാന് പോകുന്ന ജി 20 ഉച്ചകോടിയുടെ ആതിഥേയരാവാന് തയ്യാറെടുക്കുന്ന ഇന്ത്യക്ക് ഒസാക്ക ഉച്ചകോടി നിര്‍ണായകമാണ്.


മരണം മകന്റെ നികാഹ് ദിവസം; ബേക്കൂര് രിഫാഇയ്യയ്യ മസ്ജിദ് ശില്‍പി മൂസ ഹാജി നിര്യാതനായി - Muhimmath\nKasaragod Obituary Popular സംഘാടനാചലനങ്ങള്\nമരണം മകന്റെ നികാഹ് ദിവസം; ബേക്കൂര് രിഫാഇയ്യയ്യ മസ്ജിദ് ശില്‍പി മൂസ ഹാജി നിര്യാതനായി\nഉപ്പള: ജില്ലയിലെ പ്രധാന ദഫ് റാത്തീബ് മജ്‌ലിസായ ബേക്കൂര് രിഫാഇയ്യ മസ്ജിദ് ശില്‍പിയും ദീര്‍ഘകാല പ്രസിഡന്റുമായ മൂല ബേക്കൂര് മൂസ ഹാജി (68) നിര്യാതനായി. കേരള മുസിലിം ജമാഅത്ത് യൂണിറ്റ് വൈസ് പ്രസിഡന്റായിരുന്നു.\nമൂസ ഹാജിയുടെ മകന് ഫാറൂഖിന്റെ വിവാഹ ചടങ്ങുകള് വീട്ടില് നടന്നത് ശനിയാഴ്ചയായിരുന്നു. വൈകിട്ട് മകളുടെ മകളുടെയും നികാഹുണ്ടായിരുന്നു. വീട്ടിലെത്തിയവരെയെല്ലാം സ്വീകരിക്കുകയും എല്ലാ ചടങ്ങുകള്‍ക്കും നേതൃത്വം നല്‍കുകയും ചെയ്ത് ഉറങ്ങാന് കിടന്നതായിരുന്നു. പുലര്‍ച്ചെ നെഞ്ച് വേദനയെത്തുടര്‍ന്ന് ആശുപ്ത്രിയിലേക്ക് കൊണ്ട് പോയെങ്കിലും മരണം സംഭവിക്കുകയായിരുന്നു.\nബേക്കൂരിലെ പരേതരായ അബ്ദുല് റഹ്മാന്റെയും മിറയുമ്മയുടെയും മകനാണ്. ഭാര്യ മിറയം. മക്കള് അബ്ദുല് റഹ്മാന് (മദീന) മുഹമ്മദ് (ഖത്തര്) ഉപ്പള സി എം ട്രാവല്‍സ് ഉമെ മൊയ്തു, ഫാറൂഖ് (ഖത്തര്) കബീര് (മക്ക) ബിലാല് (മക്ക) ആമിന.\nമരുമക്കള്: ആമിന, റബീഅ, ഹസീന, അസ്മിന, പരേതനായ ഹകീം.\nബേക്കൂര് രിഫാഇയ്യ മസ്ജിദ് അങ്കണത്തില് കബറടക്കി. സമസ്ത കേന്ദ്ര മുശാവറാംഗം എം അലിക്കുഞ്ഞി മുസ്ലിയാര് ഷിറിയ മയ്യിത്ത് നിസ്‌കാരത്തിന് നേതൃത്വം നല്‍കി.\nഎസ് വൈ എസ് ജില്ലാ പ്രസിഡന്റ് സയ്യിദ് പി എസ് ആറ്റക്കോയ തങ്ങള്, ജനറല് സെക്രട്ടറി മുഹമ്മദ് പാത്തൂര്, ബി എസ് അബ്ദുല്ലക്കുഞ്ഞി ഫൈസി, കേരള മുസ്ലിം ജമാഅത്ത് ജില്ലാ ജനറല് സെക്രട്ടറി ഹമീദ് മൗലവി ആലമ്പാടി, കന്തല് സൂപ്പി മദനി, ബശീര് പുളിക്കൂര്, ശാഫി സഅദി തുടങ്ങിയവര് വീട്ടിലെത്തി അനുശോചിച്ചു.


സന്തോഷ് ട്രോഫി താരങ്ങള്‍ക്ക് സര്‍ക്കാരിന്റെ പാരിതോഷികം; താരങ്ങള്‍ക്ക് രണ്ടു ലക്ഷവും സര്‍ക്കാര് ജോലിയും - themediasyndicate\nതിരുവനന്തപുരം: കേരളത്തിന്റെ അഭിമാനം വാനോളം ഉയര്‍ത്തി സന്തോഷ് ട്രോഫി തിരിച്ചുപിടിച്ച കേരള താരങ്ങള്‍ക്ക് സര്‍ക്കാരിന്റെ അംഗീകാരം. താരങ്ങള് ഓരോരുത്തര്‍ക്കും രണ്ട് ലക്ഷം രൂപ വീതം പാരിതോഷികമായി നല്‍കും. ടീമിലുണ്ടായിരുന്ന 11 പേര്‍ക്ക് സര്‍ക്കാര് ജോലി നല്‍കാനും മന്ത്രിസഭാ യോഗം തീരുമാനിച്ചു. മുന്നേറ്റതാരം കെ.പി രാഹുലിന് സര്‍ക്കാര് വീടുവെച്ച് നല്‍കും.\nഏപ്രില് ആറിന് കേരളത്തിലുടനീളം വിജയദിനമായി ആഘോഷിക്കാന് സംസ്ഥാന സര്‍ക്കാര് തീരുമാനിച്ചിട്ടുണ്ട്. അതേ ദിവസം സംസ്ഥാന സര്‍ക്കാറിന്റെ ആഭിമുഖ്യത്തില് കേരളാ ടീമിന് സ്വീകരണം നല്‍കും. വൈകുന്നേരം നാല് മണിക്ക് തിരുവനന്തപുരം സെന്‍ട്രല് സ്റ്റേഡിയത്തിലാണ് സ്വീകരണം.\nആന്‍റോ ആന്റണി എംപിയും കുടുംബവും സഹകരണബാങ്കില് നിന്നും 12 കോടി തട്ടിച്ചതായി കോണ്‍ഗ്രസ് മുന് മണ്ഡലം പ്രസിഡന്റ്


കൊച്ചി മുസിരിസ് ബിനാലെയുടെ കാഴ്ചകളിലേക്ക്.. •Tech Travel Eat\nകൊച്ചി മുസിരിസ് ബിനാലെയുടെ കാഴ്ചകളിലേക്ക്..\nവില്ലിങ്ടൺ ഐലൻഡിലെ കാഴ്ചകൾ ആസ്വദിച്ചതിനു ശേഷം ഞങ്ങൾ പോയത് നേരെ ഫോർട്ട്കൊച്ചിയിലേക്ക് ആയിരുന്നു. ഇത്തവണത്തെ കൊച്ചിൻ ബിനാലെ കാണുക എന്നതായിരുന്നു ഞങ്ങളുടെ ലക്‌ഷ്യം. ആ വിശേഷങ്ങൾ പറയുന്നതിനു മുൻപ് എന്താണ് ബിനാലെ എന്ന് അറിയണം.\nരണ്ട് വർഷം കൂടുമ്പോൾ നടക്കുന്ന കലാപ്രദർശനങ്ങളെയാണ് പൊതുവായി ബിനാലെ എന്ന് പറയുന്നത്.ബിഅനാലെ എന്നതാണ് കൂടുതൽ ശരിയായ ഉച്ചാരണം.1895-ൽ ആരംഭിച്ച പ്രശസ്തമായ വെനീസ് ബിനാലെയെത്തുടർന്നാണ് ബിനാലെകൾ കൂടുതൽ ജനകീയമായത്.\nഇന്ത്യയിൽ നടന്ന ആദ്യ ബിനാലെയാണ് കൊച്ചി-മുസിരിസ് ബിനാലെ. 2012 ഡിസംബർ 12ന് കൊച്ചിയിൽ തുടങ്ങിയ കലാപ്രദർശനം മൂന്ന് മാസം നീണ്ടുനിന്നു. 30 വിദേശരാജ്യങ്ങളിൽ നിന്നായി 88 ചിത്രകാരന്മാർ തങ്ങളുടെ കലാസൃഷ്ടികൽ ഇരുപതോളം വേദികളിലായി പ്രദർശിപ്പിച്ചു.\nരണ്ട് വർഷം കൂടുമ്പോൾ നടക്കുന്ന ഇന്ത്യയിലെ തന്നെ ഏറ്റവും വലിയ ബിനാലെയാണ് കൊച്ചി മുസിരിസ് ബിനാലെ. കൊച്ചി മുസിരിസ് ബിനാലെയുടെ നാലാം പതിപ്പാണു 2018 ൽ നടക്കുന്നത്. 2019 മാർച്ച് 29 വരെ ബിനാലെ കാഴ്ചകളാൽ മനോഹരമായിരിക്കും കൊച്ചി. മുൻതവണകളെപ്പോലെ തന്നെ ആസ്പിൻവാൾ, പെപ്പർഹൗസ്, കാശി ആർട്ട് കഫേ, കബ്രാൾ യാഡ്, ഡേവിഡ് ഹാൾ എന്നിവിടങ്ങളാണ് വേദികൾ. വെറുമൊരു കലാപ്രദര്‍ശനം എന്നതില് ഉപരി കലയെ ആളുകളിലേക്ക് എത്തിക്കുക എന്ന ലക്ഷ്യത്തോടെയാണ് ഓരോ തവണയും പ്രദര്‍ശനം സംഘടിപ്പിക്കുന്നത്.\nഫോർട്ട്കൊച്ചിയിലെ ആസ്പിൻവാളിൽ നിന്നുമാണ് ബിനാലെയ്ക്കുള്ള പ്രവേശന പാസുകൾ ലഭിക്കുന്നത്. ഒരാൾക്ക് 100 രൂപയാണ് ചാർജ്ജ്. ബിനാലെയിൽ പ്രദർശിപ്പിച്ചിരിക്കുന്ന ഓരോ കലാസൃഷ്ടികൾക്കും ഓരോ അർത്ഥവും കഥയും ഒക്കെയുണ്ടാകും. അതുകൊണ്ട് ഇത് കാണുവാൻ പോകുന്നവർ ചുമ്മാ കണ്ടങ്ങു പോകാതെ പ്രദർശനഹാളിലുള്ള വോളന്റിയേർസിനോട് ചോദിച്ച് മനസ്സിലാക്കുക.\nപ്രദർശനം കൂടാതെ ബിനാലെയോടനുബന്ധിച്ചുള്ള വസ്ത്രങ്ങൾ, ബാഗുകൾ തുടങ്ങിയ സാധനങ്ങൾ വിൽക്കുന്ന ബിനാലെ സ്റ്റാളും അവിടെ ഒരുക്കിയിട്ടുണ്ട്. ആവശ്യക്കാർക്ക് വേണമെങ്കിൽ അവ വിലകൊടുത്ത് വാങ്ങാവുന്നതാണ്. വിശപ്പും ദാഹവും അകറ്റുവാനായി ഒരു കോഫീഷോപ്പും ആസ്പിൻ വാളിനുള്ളിൽ ഒരുക്കിയിട്ടുണ്ട്. കൊച്ചിക്കായലിന്റെ സൗന്ദര്യം നുകർന്നുകൊണ്ട് നമുക്ക് അൽപ്പനേരം ഇരിക്കുകയും ചെയ്യാം.\nചുമ്മാ വന്നു കണ്ടിട്ടു പോകുവാനാണെങ്കിൽ വെറും പത്തു മിനിറ്റുകൊണ്ട് നിങ്ങൾക്കിത് കാണാം. എന്നാൽ എല്ലാം മനസ്സിലാക്കി ആസ്വദിക്കണമെങ്കിൽ നിങ്ങൾ തീർച്ചയായും ഒരു ദിവസം ഇവിടെ ചെലവഴിക്കണം.


സുനന്ദ പുഷ്‌കറിന്‍റെ മരണം; ശശി തരൂരിനെ പ്രതിയാക്കിയ കുറ്റപത്രം കോടതി ഇന്ന് പരിഗണിക്കും - Eizy News\nMay 24, 2018 May 24, 2018 Asha T.O Featured, National\nസുനന്ദ പുഷ്‌കറിന്റെ മരണത്തില് കോണ്‍ഗ്രസ് നേതാവും എംപിയുമായ ശശി തരൂരിനെ പ്രതിയാക്കി സമര്‍പ്പിച്ച കുറ്റപത്രം ദില്ലി കോടതി ഇന്ന് പരിഗണിക്കും. ആത്മഹത്യാ പ്രേരണ, ഗാര്‍ഹിക പീഡനം എന്നീ കുറ്റങ്ങള് ചുമത്തിയതിനാല് തരൂരിനെ വിളിച്ചു വരുത്തണമെന്ന് ദില്ലി പൊലീസ് കോടതിയോട് ആവശ്യപ്പെടും. കുറ്റപത്രം തള്ളണമെന്നും കേസില് നിന്ന് കുറ്റവിമുക്തനാക്കണം എന്നുമാകും തരൂരിന്റെ വാദം.\nപരമാവധി പത്തുവര്‍ഷം വരെ ശിക്ഷ ലഭിക്കുന്ന ആത്മഹത്യ പ്രേരണ കുറ്റവും മൂന്ന് വര്‍ഷംവരെ ശിക്ഷക്ക് വ്യവസ്ഥയുള്ള ഗാര്‍ഹിക പീഡന കുറ്റവുമാണ് കുറ്റപത്രത്തില് തരൂരിന് എതിരെയുള്ളത്. കേസില് തരൂരിനെ നേരിട്ട് വിളിപ്പിക്കണമെന്നു പബ്ലിക് പ്രോസിക്യൂട്ടര് മജിസ്‌ട്രേറ്റ് ധര്‍മേന്ദര് സിംഗിനോട് ആവശ്യപ്പെടും. വിവാഹം നടന്ന് എഴുവര്‍ഷത്തിനിടെ ഭാര്യ ആത്മഹത്യ ചെയ്താല് പ്രഥമ ദൃഷ്ട്യാ കേസുണ്ടെന്ന് തോന്നിയാല് തന്നെ പ്രതിയെ കോടതിക്ക് വിളിപ്പിക്കാമെന്നാണ് പൊലീസ് വാദം.\nകേസില് വാറണ്ട് അയച്ചാലും തരൂരിന് ജാമ്യം ലഭിക്കാനാണ് സാധ്യതയെന്നാണ് അഭിഭാഷക സംഘത്തിന്റെ പ്രതീക്ഷ. അന്വേഷണവുമായി സഹകരിച്ച അന്വേഷണ ഘട്ടത്തില് പൊലീസ് അറസ്റ്റ് ചെയ്യാത്തയാള്‍ക്ക് ജാമ്യം നല്‍കുന്ന കീഴ് വഴക്കമാണ് ഇതിന് അടിസ്ഥാനം. കുറ്റപത്രം അംഗീകരിച്ചാല് മെട്രോ പൊളിറ്റന് മജിസ്‌ട്രേറ്റ് കേസ് പാര്‍ലമെന്റ് അംഗങ്ങള്‍ക്ക് എതിരായ കേസുകള് പരിഗണിക്കുന്ന പ്രത്യേക കോടതിയുടെ പരിഗണനയ്ക്ക് വിടും.


THE INSIGHT | ഒരു വീഴ്ചയുടെ ഓര്‍മ്മ\nHome JOURNALISM ഒരു വീഴ്ചയുടെ...\nഒരു വീഴ്ചയുടെ ഓര്‍മ്മ\n2015 ഫെബ്രുവരി 9.\nഅന്നൊരു തിങ്കളാഴ്ചയായിരുന്നു എന്നാണ് ഓര്‍മ്മ.\nദേശീയ ഗെയിംസ് തിരുവനന്തപുരത്ത് നടക്കുന്നു.\nരാവിലെ മുതല് അതിനു പിന്നാലെയുള്ള ഓട്ടത്തിലാണ്, വാര്‍ത്തകള്‍ക്കായി.\nതിരക്കേറിയ ഒരു വാര്‍ത്താദിനം.\nവൈകുന്നേരം5മണി ആയതോടെ ജീവിതം കീഴ്‌മേല് മറിഞ്ഞു.\nകൈയിലുണ്ടായിരുന്ന വാര്‍ത്തകള്‍ക്ക് വിലയില്ലാതായി.\nഅതു സ്വീകരിക്കാന് ആളില്ലാതായി.\nപിന്നെ വാര്‍ത്തകളേ വേണ്ടാതായി.\nകാലുറപ്പിച്ചു നിന്നിടം പെട്ടെന്ന് അഗാധ ഗര്‍ത്തമായി മാറി.\nമണ്ണിന് ഉറപ്പില്ല എന്ന പ്രശ്‌നമുണ്ടായിരുന്നു.\nപക്ഷേ, ഒപ്പമുണ്ടായിരുന്ന ചിലര് നിന്നിടം കുഴിച്ചു.\nഅങ്ങനെ കുഴിച്ചവര് പുതിയ മേച്ചില്‍പ്പുറങ്ങള് തേടിപ്പോയി.\nപലരും കുഴിച്ചു തുടങ്ങിയതു തന്നെ പുതിയ താവളം ഉറപ്പാക്കിയിട്ടാണ്.\nഇതൊന്നുമറിയാത്ത ഞാനുള്‍പ്പെടെയുള്ളവര് മണ്ടന്മാരായി.\nപിന്നെ, പോരാട്ടത്തിന്റെ ദിനങ്ങള്.\nനിലനില്പിനായി പല വാതിലുകളും മുട്ടി.\nനഷ്ടങ്ങള് തിരികെപ്പിടിക്കാന് പരമാവധി ശ്രമിച്ചു.\nപൊരുതിനിന്നത് വിരലിലെണ്ണാവുന്നവര് മാത്രം.\nഒടുവില് അവര്‍ക്കും മടുപ്പായി.\nഅവരും കൂടു വിട്ട് കൂടുമാറി.\nതകര്‍ന്ന പഴയ കൂട്ടില് ഞാന് ബാക്കിയാണ്.\nവിലാസവും പഴയതു തന്നെ.\nപറന്നുയരാന് അവസരങ്ങള് വരാതിരുന്നില്ല.\nഎന്തുകൊണ്ടോ പുതിയ കൂട് തേടാന് തോന്നിയില്ല.\nഅവസാനിക്കാത്ത പോരാട്ടം തുടരുന്നു.\nതോളില് കൈയിട്ടിരുന്ന ചിലര്‍ക്ക് ഇപ്പോള് സംശയം, ഞാന് മാധ്യമപ്രവര്‍ത്തകനാണോ എന്ന്.\nഅവരുടെ കൂട്ടില് നിന്ന് എന്നെ പുറന്തള്ളാന് മുറവിളി.\nഅങ്ങനെ പുറന്തള്ളുന്നതിനു മുമ്പ് സ്വയം പുറത്തിറങ്ങി.\nജീവനുള്ള കാലത്തോളം തകര്‍ച്ചയുടെ ആ നിമിഷം മറക്കില്ല.\nഅന്നത്തെ വീഴ്ചയില് നിന്ന് ഇന്നും എഴുന്നേറ്റിട്ടില്ല.\nഒന്നും ചെയ്യാനില്ലാത്തവനായിട്ട്2വര്‍ഷം പൂര്‍ത്തിയാവുന്നു.\nതുടരുന്ന പോരാട്ടത്തിനൊപ്പം എന്തൊക്കെയോ സ്വന്തമായി ചെയ്യാന് ശ്രമിക്കുന്നുണ്ട്.\nആകെ അറിയാവുന്ന തൊഴില് മാധ്യമപ്രവര്‍ത്തനമാണ്.\nഞാനിപ്പോള് ചെയ്യുന്നത് മാധ്യമപ്രവര്‍ത്തനത്തിന്റെ വ്യാഖ്യാനത്തില് പെടുമോയെന്ന് അറിയില്ല.\nമുകളില് വിശാലമായ ആകാശം.\nതാഴെ പരന്നുകിടക്കുന്ന ഭൂമി.\nഇടയ്ക്ക് വീണുകിട്ടുന്ന അരിമണി മാത്രമാണ് ഭക്ഷണം.\nപക്ഷേ, തോറ്റുപോകുന്ന പോരാട്ടങ്ങള്‍ക്ക് ഇന്നുവരെ മുതിര്‍ന്നിട്ടില്ല.\nഈ പോരാട്ടത്തിലും ഞാന് വിജയിക്കും, ഉറപ്പ്.\nഇന്ന് വീണ്ടുമൊരു ഫെബ്രുവരി 9.\nPrevious articleബാല്യത്തിന്റെ ആഘോഷം\nNext articleസമരത്തിന്റെ വിജയവും പരാജയവും\nAnandhu S Kurup 19th February 2017 At 10:39 pm\nഉയരങ്ങൾ ഉണ്ടാവും. ഇന്ത്യാവിഷൻ തിരിച്ചു വരേണ്ടത് കാലഘട്ടത്തിന്റെ ആവശ്യമാണ്. വി.എസ് ശ്യാംലാൽ എന്ന റിപ്പോർട്ടറും !


പരിസ്ഥിതി സചേതന മേഖലയുടെ കരട് റിപ്പോർട്ട് മലയാളത്തിൽ പ്രസിദ്ധീകരിക്കണമെന്ന് ഹൈക്കോടതി; സമരങ്ങൾ തുടരുമെന്ന് കർഷകർ – News18 Malayalam\nപരിസ്ഥിതി സചേതന മേഖലയുടെ കരട് റിപ്പോർട്ട് മലയാളത്തിൽ പ്രസിദ്ധീകരിക്കണമെന്ന് ഹൈക്കോടതി; സമരങ്ങൾ തുടരുമെന്ന് കർഷകർ\nപരിസ്ഥിതി സചേതന മേഖല പിൻവലിക്കുന്നത് വരെ സമരവുമായി മുന്നോട്ടു പോകാനാണ് താമരശ്ശേരി രൂപതയുടെ തീരുമാനം\nLast Updated : September 24, 2020, 11:53 IST\nകോഴിക്കോട്: മലബാർ, ആറളം വന്യജീവി സങ്കേതങ്ങൾക്ക് ചുറ്റും പരിസ്ഥിതി സചേതന മേഖല ആക്കി കൊണ്ടുള്ള കേന്ദ്ര പരിസ്ഥിതി മന്ത്രാലയത്തിന്റെ കരട് വിജ്ഞാപനം കേരളാ ഹൈക്കോടതി സ്റ്റേ ചെയ്തത്.\nസ്റ്റേ ആശ്വാസകരമെന്ന് മലയോര കർഷകർ അഭിപ്രായപ്പെട്ടു. മലയാളത്തിൽ കരട് റിപ്പോർട്ട് പ്രസിദ്ധീകരിച്ച് 60 ദിവസം കർഷകരുടെ പരാതികൾ കേട്ട ശേഷമേ പരിസ്ഥിതി സചേതന മേഖലാ പ്രഖ്യാപനം പാടുള്ളൂവെന്നാണ് കോടതി നിർദേശം. പരിസ്ഥിതി സചേതന മേഖല പിൻവലിക്കുന്നത് വരെ സമരവുമായി മുന്നോട്ടു പോകാനാണ് താമരശ്ശേരി രൂപതയുടെ തീരുമാനം.\nമലബാർ, ആറളം വന്യജീവി സങ്കേതത്തിന് ചുറ്റും പരിസ്ഥിതി സചേതന മേഖലയാക്കാനുള്ള രണ്ട് കരട് റിപ്പോർട്ടുകൾ കേന്ദ്ര വനം- പരിസ്ഥിതി മന്ത്രാലയം പുറത്തിറക്കിയിരുന്നു. ഇംഗ്ലീഷ്, ഹിന്ദി ഭാഷകളിലായിരുന്നു ജനുവരി, ഓഗസ്റ്റ് മാസങ്ങളിലിറങ്ങിയ കരട് റിപ്പോർട്ട്.\nമലയാളത്തിൽ കരട് റിപ്പോർട്ട് പ്രസിദ്ധീകരിക്കാതെ പദ്ധതി നടപ്പാക്കുന്നത് സ്റ്റേ ചെയ്യണമെന്നാവശ്യപ്പെട്ട് വീ ഫാം സംഘടന ഹൈക്കോടതിയെ സമീപിക്കുകയായിരുന്നു. മലയാളത്തിൽ കരട് റിപ്പോർട്ട് പ്രസിദ്ധീകരിച്ച ശേഷം കർഷകർക്ക് പരാതികൾ ബോധിപ്പിക്കാൻ രണ്ട് മാസത്തെ സമയവും കോടതി നിർദേശിച്ചു.\nഹൈക്കോടതി സ്‌റ്റേ നൽകിയ സാഹചര്യത്തിൽ കരട് റിപ്പോർട്ട് വായിച്ചു മനസ്സിലാക്കി പ്രതികരിക്കാൻ അവസരം ലഭിച്ചതിൽ സന്തോഷമുണ്ടെന്ന് വീ ഫാം ചെയർമാൻ ജോയ് കണ്ണഞ്ചിറ പറഞ്ഞു. പ്രതിഷേധം തുടരാനാണ് തീരുമാനമെന്നും അദ്ദേഹം പറഞ്ഞു. 74.22 ചതുരശ്രകിലോമീറ്റര് വിസ്തൃതിയിലുള്ള മലബാര് വന്യജീവിസങ്കേതം. 55 ചതുരശ്ര കിലോമീറ്ററാണ് ആറളം വന്യജീവി സങ്കേതം.\nവന്യജീവിസങ്കേതത്തില് നിന്ന് ഒരുകിലോമീറ്റര് വായുദൂരം പരിസ്ഥിതി സചേതന മേഖലയാകും. വന്‍കിട കെട്ടിടനിര്‍മ്മാണം, ഭൂമി തരംമാറ്റല്, ഖനനം ഉള്‍പ്പെടെയുള്ള കാര്യങ്ങള്‍ക്ക് നിയന്ത്രണമുണ്ടാകുമെന്ന് കരട് റിപ്പോർട്ടിൽ പറയുന്നു.\nപരിസ്ഥിതി സചേതന മേഖലയാക്കുന്നതിനെതിരെ കർഷക സമരങ്ങൾ തുടരുകയാണ്. സമരത്തിന് യുഡിഎഫും പിന്തുണ പ്രഖ്യാപിച്ചിട്ടുണ്ട്.\nFirst published: September 24, 2020, 11:51 IST\neco-sensitive zonethamarasseri diocese


പ്രായപൂർത്തിയായ ഒരു പെണ്ണിന് ഇന്ന വസ്ത്രം ധരിക്കാൻ പാടില്ല എന്നും ഇന്ന വസ്ത്രമേ ധരിക്കാവൂ എന്ന് പറയുന്നതും ശുദ്ധ പോക്രിത്തരമല്ലേ? - Boolokam\nHome Boolokam പ്രായപൂർത്തിയായ ഒരു പെണ്ണിന് ഇന്ന വസ്ത്രം ധരിക്കാൻ പാടില്ല എന്നും ഇന്ന വസ്ത്രമേ ധരിക്കാവൂ എന്ന്...\nപ്രായപൂർത്തിയായ ഒരു പെണ്ണിന് ഇന്ന വസ്ത്രം ധരിക്കാൻ പാടില്ല എന്നും ഇന്ന വസ്ത്രമേ ധരിക്കാവൂ എന്ന് പറയുന്നതും ശുദ്ധ പോക്രിത്തരമല്ലേ?\nവിവാദ എഴുത്തുകാരി തസ്ലിമ നസ്രീൻ മ്യൂസിക് ലെജൻഡ് എ ആർ റഹ്മാന്റെ മകൾ ഖതിജ റഹ്മാന്റെ വസ്ത്രധാരണത്തെ പറ്റി ഇങ്ങനെ ട്വീറ്റ് ചെയ്തു.\n” എ ആർ റഹ്മാന്റെ സംഗീതം എനിക്ക് തീർത്തും ഇഷ്ടമാണ്. പക്ഷേ, അദ്ദേഹത്തിന്റെ പ്രിയപ്പെട്ട മകളെ കാണുമ്പോഴെല്ലാം എനിക്ക് ശ്വാസംമുട്ടൽ അനുഭവപ്പെടുന്നു. സാംസ്കാരികമായി ഉന്നത കുടുംബത്തിലെ വിദ്യാസമ്പന്നരായ സ്ത്രീകളെ പോലും വളരെ എളുപ്പത്തിൽ മസ്തിഷ്ക പ്രക്ഷാളനം നടത്താമെന്ന് മനസിലാക്കുന്നത് ശരിക്കും വിഷാദകരമാണ്! “\nതസ്ലിമ നസ്രീന്റെ ട്വീറ്റ് ട്വിറ്ററിൽ വളരെയധികം ശ്രദ്ധ നേടി, നൂറുകണക്കിന് ആളുകൾ അവരുടെ അഭിപ്രായങ്ങൾ പങ്കുവെച്ചു.\nതസ്ലിമയുടെ ട്വീറ്റിന് മികച്ച മറുപടി ഖതിജ റഹ്മാൻ ഇൻസ്റ്റാഗ്രാമിലൂടെ നൽകി.\n“ഒരു വർഷം കഴിഞ്ഞതേയുള്ളൂ , ഈ വിഷയം വീണ്ടും പ്രചരിക്കുന്നു… രാജ്യത്ത് ഒരുപാട് കാര്യങ്ങൾ സംഭവിക്കുന്നുണ്ട്. പക്ഷേ എല്ലാ ആളുകളും ഒരു സ്ത്രീ ധരിക്കാൻ ആഗ്രഹിക്കുന്ന വസ്ത്രധാരണത്തെ കുറിച്ചാണ് ആശങ്കാകുലർ. കൊള്ളാം, എന്റെ അമ്പരപ്പ് മാറിയിട്ടില്ല. ഈ വിഷയം ഓരോ തവണ വരുമ്പോഴും എന്നിൽ തീ പടരുകയും ധാരാളം കാര്യങ്ങൾ പറയാൻ എന്നെ പ്രേരിപ്പിക്കുകയും ചെയ്യുന്നു. ഞാൻ ദുർബലമായിരിക്കുകയോ ജീവിതത്തിൽ ഞാൻ തിരഞ്ഞെടുത്ത തിരഞ്ഞെടുപ്പുകളിൽ പശ്ചാത്തപിക്കുകയോ ചെയ്യില്ല.”\n“കഴിഞ്ഞ ഒരു വർഷത്തിലേറെയായി, ഇത്രയും വർഷങ്ങളായി ഞാൻ കണ്ടിട്ടില്ലാത്ത എന്റെ ഒരു വ്യത്യസ്ത പതിപ്പ് ഞാൻ തന്നെ കണ്ടെത്തി. ഞാൻ ചെയ്യുന്ന കാര്യങ്ങളിൽ ഞാൻ സന്തുഷ്ടയും അഭിമാനിക്കുകയും ചെയ്യുന്നു. എന്നെ ഞാനായി സ്വീകരിച്ചവർക്ക് നന്ദി. ദൈവം അനുവദിക്കുക ആണെങ്കിൽ എന്റെ ജോലി സംസാരിക്കും. കൂടുതലായി എന്തെങ്കിലും പറയാൻ ഞാൻ ആഗ്രഹിക്കുന്നില്ല.”\n” പ്രിയ തസ്ലിമ നസ്രീൻ, എന്റെ വസ്ത്രധാരണത്തിൽ നിങ്ങൾ‌ക്ക് ശ്വാസംമുട്ടൽ അനുഭവപ്പെടുന്നു എന്നറിഞ്ഞതിൽ എനിക്ക് വിഷമമുണ്ട്. കുറച്ചു ശുദ്ധവായു ശ്വസിക്കൂ. എനിക്ക് ശ്വാസംമുട്ട് അനുഭവപെടുന്നില്ല എന്ന് മാത്രമല്ല അഭിമാനവും ശാക്തീകരണവും തോന്നുകയും ചെയ്യുന്നു. യഥാർത്ഥ ഫെമിനിസത്തിന്റെ അർത്ഥമെന്താണെന്ന് നിങ്ങൾ ഒന്ന് ഗൂഗിൾ ചെയ്ത് മനസ്സിലാക്കുക, കാരണം മറ്റ് സ്ത്രീകളെ ഭീഷണിപ്പെടുത്തുകയോ അവരുടെ പിതാക്കന്മാരെ പ്രശ്‌നത്തിലേക്ക് വലിച്ചു കൊണ്ടു വരികയോ ചെയ്യുന്നതല്ല ഫെമിനിസം. അത് പോലെ നിങ്ങളുടെ പരിശോധനയ്‌ക്കായി എന്റെ ഫോട്ടോകൾ നിങ്ങൾക്ക് അയച്ചതായും ഞാൻ ഓർക്കുന്നില്ല”\n“ഒരു നിശ്ചിത വിശ്വാസത്തിൽ പെടുന്ന സ്ത്രീകളെ സംബന്ധിച്ചിടത്തോളം മാത്രം ഇരട്ടത്താപ്പുകളും ആശങ്കകളും എന്തുകൊണ്ട്? തലപ്പാവ് ധരിക്കുന്ന പുരുഷന്മാരെ കണ്ടിട്ടില്ലേ? ഹാബിറ്റ് ധരിക്കുന്ന സ്ത്രീകളെ കണ്ടിട്ടില്ലേ ? എന്തുകൊണ്ടാണ് ഒരു പ്രത്യേക വിശ്വാസത്തിന്റെ കാര്യം വരുമ്പോൾ മാത്രം അതും സ്ത്രീകൾ പൂർണ്ണഹൃദയത്തോടെയും അഭിമാനത്തോടെയും തിരഞ്ഞെടുത്ത വസ്ത്രത്തെ ലക്ഷ്യമിടുന്നത്. എന്തുകൊണ്ട്? എന്തുകൊണ്ട്? എന്തുകൊണ്ട് ? എനിക്ക് മനസ്സിലാകുന്നില്ല.”\nഖതീജ റഹ്മാൻ, താനും സഹോദരി റഹീമ റഹ്മാനും പിതാവ് എ ആർ റഹ്മാനുമൊത്തുള്ള ചിത്രങ്ങൾ ഇൻസ്റ്റാഗ്രാമിൽ പോസ്റ്റ് ചെയ്യുകയും ചെയ്തു — ബുർഖ ധരിച്ച് ഖതീജയും കറുത്ത ജീൻസും ജാക്കറ്റും ധരിച്ച് സഹോദരി റഹീമയും.\nഇതിനെ കുറിച്ച് എ ആർ റഹ്മാനോട് പ്രതികരണം ചോദിച്ചപ്പോൾ അദ്ദേഹം പറഞ്ഞു — “അത് ധരിക്കുന്നത് ഖതിജയുടെ ചോയ്സ് ആണ് , അവൾക്ക് വേണ്ടത് ധരിക്കാനുള്ള സ്വാതന്ത്ര്യമുണ്ട്.”\nNB : പ്രായപൂർത്തിയായ ഒരു സ്ത്രീ അവരുടെ സ്വന്തം ഇഷ്ടപ്രകാരം അവർക്ക് കംഫർട്ടബിൾ ആയ വസ്ത്രങ്ങൾ ധരിക്കട്ടെ, അതല്ലേ യഥാർത്ഥ ഫെമിനിസം. അവർ ഇന്ന വസ്ത്രം ധരിക്കാൻ പാടില്ല എന്നും ഇന്ന വസ്ത്രമേ ധരിക്കാവൂ എന്ന് പറയുന്നതും ശുദ്ധ പോക്രിത്തരമല്ലേ?\nസ്ത്രീയെ അവളായി തന്നെ അംഗീകരിക്കുക, അവൾക്ക് ഇഷ്ടവും അഭിമാനവും ശാക്തീകരണവും സുഖകരവും ആയ വസ്ത്രങ്ങൾ അവർ തന്നെ സെലക്ട് ചെയ്ത് ധരിക്കട്ടെ.\nഖതീജ റഹ്മാന്റെ കാര്യത്തിൽ അത് ബുർഖ ആണെങ്കിൽ സഹോദരി റഹീമ റഹ്മാന്റെ കാര്യത്തിൽ അത് ജീൻസും ജാക്കറ്റുമാണ് — അത് അങ്ങനെ തന്നെ ആകട്ടെ, അതല്ലേ ശരി, അതല്ലേ യഥാർത്ഥ ഫെമിനിസം.\nPrevious articleബിജെപി ആരെ സേവിക്കുന്നു എന്ന് നോക്കിയാൽ വളരെ കൃത്യമായി കാണാൻ സാധിക്കും, ഇന്ത്യൻ കാപ്പിറ്റലിസ്റ്റ് വ്യവസ്ഥയെ\nNext articleഉറങ്ങിപോവാനുളള സാധ്യതയെ മുന്നിൽ കണ്ട്, ഡ്രൈവിംഗ് പരിചയമുള്ള രണ്ടുപേർ ഒരു വണ്ടിയിൽ ഉണ്ടാവണം എന്ന നിയമം കൊണ്ടുവരേണ്ടതുണ്ട്\nഒരു പാൻഡെമിക് സമയത്ത് ലോകത്തിലെ ഏറ്റവും വലിയ ജനാധിപത്യ രാജ്യമായ ഇന്ത്യയുടെ ഇപ്പോഴത്തെ അവസ്‌ഥ\nയൂറോപ്പിലെ മുന്തിയ ഹോസ്പിറ്റൽ സൗകര്യമുള്ള രാജ്യമാണ് ഇറ്റലി, എന്നിട്ടും മരണസംഖ്യയിൽ ചൈനയെ മറികടന്നിരിക്കുകയാണ് ഇറ്റലി


മുസ്ലിം ലീഗിനെതിരായ പരാമര്‍ശം; യോഗി ആദിത്യനാഥിന്റെ ട്വീറ്റുകള് ട്വിറ്റര് മരവിപ്പിച്ചു\nതത്സമയം ഡെസ്ക്| Updated On: 17 April 2019 6:17 AM GMT | Location :\nട്വീറ്റിനെതിരെ മുസ്ലിം ലീഗ് തെരഞ്ഞെടുപ്പ് കമ്മിഷന് പരാതി നല്‍കിയിരുന്നു.\nയു.പി മുഖ്യമന്ത്രി യോഗി ആദിത്യനാഥിന്റെ വിവാദ ട്വീറ്റുകള് ട്വിറ്റര് മരവിപ്പിച്ചു. മുസ്ലിം ലീഗിനെ വൈറസ് എന്നാരോപിക്കുന്ന യോഗിയുടെ രണ്ടു ട്വീറ്റുകളാണ് മരവിപ്പിച്ചത്. ട്വീറ്റിനെതിരെ മുസ്ലിം ലീഗ് തെരഞ്ഞെടുപ്പ് കമ്മിഷന് പരാതി നല്‍കിയിരുന്നു. ഈ പരാതിയില് കമ്മിഷന് നിര്‍ദ്ദേശത്തെ തുടര്‍ന്നാണ് ട്വിറ്റര് യോഗി ആദിത്യനാഥിനെതിരെ നടപടിയെടുത്തത്.\nവൈറസ് പരാമര്‍ശത്തിനു പുറമേ, ഇന്ത്യാ വിഭജനത്തില് മുസ്ലിം ലീഗിന് പങ്കുണ്ടെന്ന് ആരോപിക്കുന്ന ട്വീറ്റും നീക്കിയിട്ടുണ്ട്. ബി.ജെ.പി അനുഭാവികളായ 31 ട്വിറ്റര് ഹാന്‍ഡിലുകളിലെ 34 ട്വീറ്റുകള് മരവിപ്പിച്ചിട്ടുണ്ട്. ലീഗ് പതാക കാട്ടി പാക് പതാകയെന്ന് ആരോപിക്കുന്ന ട്വീറ്റുകളാണ് മരവിപ്പിച്ചത്. യോഗി ആദിത്യനാഥിന്റേതിനു പുറമേ കേന്ദ്രമന്ത്രി ഗിരിരാജ് സിങ്, ബി.ജെ.പി ഐ.ടി സെല് തലവന് അമിത് മാളവ്യ, എം.എസ് സിര്‍സ എന്നിവരുടെ ട്വീറ്റുകളും മരവിപ്പിച്ചിട്ടുണ്ട്.\nമുസ്ലിം ലീഗ് വൈറസാണെന്നും കോണ്‍ഗ്രസ്സിനെ ഈ വൈറസ് ബാധിച്ചിട്ടുണ്ടെന്നുമായിരുന്നു യോഗി ആദിത്യനാഥിന്റെ ട്വീറ്റ്. ഈ വൈറസിനാല് രാജ്യം ഒരിക്കല് വിഭജിക്കപ്പെട്ടു. കോണ്‍ഗ്രസ് ജയിച്ചാല് രാജ്യത്താകെ ഈ വൈറസ് പടരുമെന്നും യോഗി പറഞ്ഞിരുന്നു. കോണ്‍ഗ്രസ് അദ്ധ്യക്ഷന് രാഹുല് ഗാന്ധി വയനാട്ടില് നാമനിര്‍ദ്ദേശ പത്രിക സമര്‍പ്പിച്ചതിനു പിന്നാലെയാണ് യോഗി ഇത്തരമൊരു പരാമര്‍ശവുമായി രംഗത്തെത്തിയത്. രാഹുല് ഗാന്ധിക്ക് മുസ്ലിം ലീഗുമായി ഒരു അജണ്ടയുണ്ടെന്നും യോഗി ട്വീറ്റ് ചെയ്തിരുന്നു.


vairal video | പെര്‍ഫക്‌ട്..ഓക്കെ… ആന്‍ഡിറ്റീസ് റ്റൂ ആന്‍ഡ്ദ റ്റാന് ആന്‍ഡ്ദ കൂന് ആന്‍ഡ്ദ പാക്ക്..ഒക്കേ? സോഷ്യൽമീഡിയയിൽ തരംഗമായ ഡയലോഗിനുടമയായ നൈസല്‍ബാബുവിനെ കേരളാപോലീസ് ഏറ്റെടുത്തു; വൈറലായ വീഡിയോ കാണാം - Malayalivartha.com Widgets Magazine\n26 APRIL 2021 02:46 PM IST\nസോഷ്യൽമീഡിയയിൽ മുഴുവൻ ഇപ്പോൾ ഒരു ഡയലോഗാണ്. '' ഹായ് എന്താ പരിപാടി ? സുഖല്ലേ… പെര്‍ഫക്‌ട്..ഓക്കെ… ആന്‍ഡിറ്റീസ് റ്റൂ ആന്‍ഡ്ദ റ്റാന് ആന്‍ഡ്ദ കൂന് ആന്‍ഡ്ദ പാക്ക്..ഒക്കേ? ''. പയ്യാനക്കല് സ്വദേശി കെ.പി. നൈസല് ബാബുവാണ് ഈ 'പെര്‍ഫക്‌ട് ഒക്കേ..' ഡയലോഗുകാരന് ! സമൂഹമാധ്യമങ്ങളില് വൈറലായ നൈസല് ബാബുവിനെ ഇന്നലെ വൈകിട്ടോടെ കേരളം പോലീസും ഏറ്റെടുത്തിരിക്കുകയാണ്.\nനൈസല് ബാബുവിന്റെ വാട്സാപ്പ് സന്ദേശം റീമിക്സ് ചെയ്ത് പുറത്തിറങ്ങിയ പാട്ടാണ് കേരള പൊലീസിന്റെ മീഡിയ സെല്ലില് ഇന്നലെ പോസ്റ്റ് ചെയ്തത്. രണ്ടുദിവസമായി കേരളത്തില് തുടരുന്ന കര്‍ശനനിയന്ത്രണങ്ങളില് പൊലീസ് നടത്തിയ പരിശോധനകളുടെ വിഡിയോയ്ക്കാണ് നൈസല് ബാബുവിന്റെ ഡയലോഗുകള് കോര്‍ത്തിണക്കിയ പാട്ട് പിന്നണിയിലെത്തിയത്. ഇന്നലെ വൈകിട്ടാണ് പൊലീസിന്റെ ഫെയ്സ്ബുക് പേജില് ഈ വിഡിയോ ഇടംപിടിച്ചത്.\nകൂട്ടുകാരന് കോവിഡ് ബാധിച്ചപ്പോഴാണ് നൈസലും ക്വാറന്റീനില് ഇരിക്കേണ്ടിവന്നത്. 'ആകെ പേടിയാവുന്നു, എന്തെങ്കിലുമൊക്കെ വിഡിയോ അയയ്ക്കണേ' എന്ന് കൂട്ടുകാരന് പറഞ്ഞപ്പോഴാണ് നൈസല് വിഡിയോ ഷൂട്ട് ചെയ്ത് വാട്സാപ്പ് യ്തത്. ''നാലുമണിക്ക് ഒരു ചായ ഒരുവട… ഒരു പഴം പൊരി ഒരു വട..ഒരട ഒരു വട.. ഞായറാഴ്ചയാണെങ്കില് ബിരിയാണി….മച്ചാനേ, അത് പോരേ അളിയാ..? '' പക്ഷേ വാട്സാപ്പില് വിഡിയോ അയച്ചപ്പോള് ചെറിയൊരു അബദ്ധം പറ്റിയിരുന്നു.\nകൂട്ടുകാരന് അയച്ചതിനൊപ്പം ഏതോ വാട്സാപ്പ് ഗ്രൂപ്പിലേക്കും വിഡിയോ അയച്ചുപോയി. സംഭവം കണ്ടവരെല്ലാം ചിരിച്ചുമറിഞ്ഞു. വിഡിയോ പലയിടത്തുംകറങ്ങിക്കറങ്ങി വൈറലായി മാറുകയും ചെയ്തു.\nഒരു വര്‍ഷത്തിനുശേഷം ഗായകന് അശ്വിന് ഭാസ്കര് ആ വിഡിയോ റീമിക്സ് ചെയ്ത് പാട്ടിറങ്ങിയതോടെയാണ് മലയാളികളുള്ള രാജ്യങ്ങളിലെല്ലാം സമൂഹമാധ്യമങ്ങളില് നൈസല് താരമായി മാറിയത്. നൈസലിന്റെ ചിത്രം ട്രോളുകളായും വാട്സാപ്പ് സ്റ്റിക്കറുകളുമായും ഇപ്പോൾ പ്രചരിക്കുകയാണ്.\nനീലച്ചിത്രക്കേസില് നടി ശില്പാ ഷെട്ടിയുടെ ഭര്‍ത്താവ് രാജ് കുന്ദ്രയ്ക്ക് ജാമ്യം അനുവദിച്ച് മുംബൈയിലെ കോടതി (1 minute ago)\nപ്രാര്‍ത്ഥനയ്ക്കായി പോകാന് അയല്‍വാസികള് വിളിച്ചിട്ടും വാതില് തുറന്നില്ല... സംശയം തോന്നിയ അവര് മറ്റ് അയല്‍വാസികളെ വിളിച്ചുക്കൂട്ടി പരിശോധിച്ചപ്പോള് കണ്ടത് ദമ്പതിമാര് വീടിനുള്ളില് തൂങ്ങി മരിച്ച ന (34 minutes ago)\nപുറത്ത് പോകുന്നു, ഇനി അന്വേഷിക്കേണ്ട:- കത്തെഴുതി വച്ച് മഹിളാമന്ദിരത്തിൽ നിന്ന് രക്ഷപെട്ട പെൺകുട്ടികൾ കോഴിക്കോട് (46 minutes ago)\nആദ്യ അലോട്ട്‌മെന്റ് നാളെ.... പ്ലസ് വണ് പ്രവേശനത്തിന്റെ ആദ്യ അലോട്ട്‌മെന്റ് നാളെ പ്രസിദ്ധീകരിക്കും.... 23ന് രാവിലെ9മുതല് ഒക്ടോബര് ഒന്നു വരെ പ്രവേശനം നേടാം (50 minutes ago)


കിറ്റെക്‌സ് ഗാര്‍മെന്റ്‌സ് ലിമറ്റഡിന്റെ അറ്റാദായത്തില് വര്‍ധന :: Janmabhumi Daily\nകിറ്റെക്‌സ് ഗാര്‍മെന്റ്‌സ് ലിമറ്റഡിന്റെ അറ്റാദായത്തില് വര്‍ധന\nWednesday 15 August 2018 1:28 am IST\nപ്രവര്‍ത്തനവരുമാനവും മറ്റു വരുമാനവും ചേര്‍ത്താണിത്. വസ്ത്രങ്ങളുടെ നിര്‍മാണച്ചെലവ് അടക്കം ആകെ ചെലവ് 102.09 കോടിയാണ്. അവസാന ത്രൈമാസത്തില് നികുതി ചേര്‍ത്തുള്ള ആകെ ലാഭം 30.16 കോടി രൂപയാണ്. 12.66 കോടി രൂപ നികുതിയേതര ലാഭം 18.57 കോടിയിലേക്ക് ഉയര്‍ന്നു.\nകൊച്ചി: 2018-19 സാമ്പത്തിക വര്‍ഷത്തിലെ ആദ്യ ത്രൈമാസ കണക്കുകള് പ്രകാരം കിറ്റെക്‌സ് ഗാര്‍മെന്റ്‌സ് ലിമിറ്റഡിന്റെ അറ്റാദായത്തില് വര്‍ധന. ജൂണ് 30ന് അവസാനിച്ച മൂന്നുമാസത്തെ കണക്കുകള് പ്രകാരം കമ്പനിയുടെ ആകെ വരുമാനം 132.26 കോടി ആയി ഉയര്‍ന്നു.\nകഴിഞ്ഞ ത്രൈമാസത്തേക്കാള് 13.9 ശതമാനം വളര്‍ച്ചയാണ് കമ്പനി അവസാന ത്രൈമാസത്തില് കൈവരിച്ചത്. 2018 മാര്‍ച്ച് 31ന് അവസാനിച്ച ത്രൈമാസത്തിലെ ലാഭം 8.91 ആയിരുന്നെങ്കില് ഈ ത്രൈമാസത്തില് ഇത് 22.81 ശതമാനത്തിലേക്ക് കുതിച്ചു. കമ്പനിയുടെ പ്രതി ഓഹരി മൂല്യത്തിലും വര്‍ധനവ് രേഖപ്പെടുത്തിയിട്ടുണ്ട്.\nകമ്പനിയുടെ വരുമാനവര്‍ധനവ് ഭാവിയില് കൂടുതല് മികവോടെ പ്രവര്‍ത്തിക്കാനും കൃത്യമായ വളര്‍ച്ചാ മാര്‍ഗങ്ങള് സ്വീകരിക്കാനും പ്രചോദനം നല്‍കുന്നതാണെന്ന് കിറ്റെക്‌സ് ഗാര്‍മെന്റ്‌സ് ചെയര്‍മാനും എംഡിയുമായ സാബു എം. ജേക്കബ് പറഞ്ഞു. പല ഘട്ടങ്ങളിലായി 910 കോടി രൂപയുടെ നിക്ഷേപമാണ് കമ്പനി ലക്ഷ്യമിടുന്നത്. ഇതില് 641 കോടി രൂപയ്ക്ക് കമ്പനി ഡയറക്ടര് ബോര്‍ഡ് അനുമതി നല്‍കിയെന്നും ഈ തുകയില് നിന്നു 25 കോടി രൂപ ഇതിനകം വിനിയോഗിച്ചു കഴിഞ്ഞെന്നും സാബു എം. ജേക്കബ് കൂട്ടിച്ചേര്‍ത്തു.\nപ്രത്യക്ഷ നികുതിയില് 18.2 % വര്‍ധന


വൈദ്യുതി ബില്ല് ഒരു ലക്ഷം; ബില്ലടയ്ക്കാൻ പെയിന്റിങ്ങുകള് വില്‍ക്കുന്നു; അടുത്ത തവണ കിഡ്‌നി വില്‍ക്കുമെന്ന് ബോളിവുഡ് താരം - metromatinee.com Lifestyle Entertainment & Sports\nലോക്ക് ഡൗൺ കാലത്ത് വൈദ്യുതി ബില്ലിനെ കുറിച്ചുള്ള ആശങ്കകള് പങ്കുവച്ച് ബോളിവുഡ് താരങ്ങൾ എത്തിയിരുന്നു. തപ്‌സി പന്നു, സോഹ അലിഖാന്, നേഹ ധൂപിയ, ഹുമാ ഖുറേഷി എന്നിവർക്ക് പിന്നാലെ ബോളിവുഡ് താരം അര്‍ഷാദ് വാര്‍സി\nഒരു ലക്ഷം രൂപയുടെ വൈദ്യുതി ബില്ല് അടക്കാനായി തന്റെ പെയിന്റിങ്ങുകള് വില്‍ക്കാനൊരുങ്ങുകയാണ് അര്‍ഷാദ്. ജൂലൈ 5ന് തന്റെ അക്കൗണ്ടില് നിന്നും വൈദ്യുതി ബില്ലിനായി പിന്‍വലിക്കപ്പെട്ടത് 1.03 ലക്ഷം രൂപയാണ് എന്ന് താരം ട്വിറ്ററില് കുറിച്ചു.\n”അദാനിയുടെ വൈദ്യുതി ബില്ലടക്കാനായി എന്റെ പെയിന്റിങ്ങുകള് നിങ്ങള് വാങ്ങണം” എന്ന അപേക്ഷയാണ് മറ്റൊരു ട്വീറ്റിലൂടെ താരം പറയുന്നത്. ”അടുത്ത മാസത്തെ ബില്ലിനായി എന്റെ കിഡ്‌നികള് എടുത്ത ബില്ല് അടക്കാനായി സൂക്ഷിക്കുകയാണ്” എന്നും അര്‍ഷാദ് ട്വീറ്റ് ചെയ്തിട്ടുണ്ട്.\nBy Noora T Noora T July 30, 2020\nമരിച്ചു കിടക്കുന്ന അമ്മയുടെ മുഖത്തേക്ക് നോക്കാതെ അവന് കണ്ണുകള് തിരിച്ചു പിടിച്ചു; സുശാന്തിന്റെ ഓർമയിൽ ബന്ധു\nബോളിവുഡ് നടന് സുശാന്ത് സിംഗ് രാജ്പുത് അന്തരിച്ചിട്ട് ഒരുമാസം പിന്നിടുമ്ബോഴും മരണത്തിലെ ദുരൂഹത ഇന്നും മാറിയിട്ടില്ല. ഇപ്പോഴിതാ സുശാന്തിന്റെ സഹോദരിയുടെ (കസിന്)...\nകെ‌ജി‌എഫ്: ചാപ്റ്റര്2ഫസ്റ്റ് ലുക്ക് പോസ്റ്റര് ജൂലൈ 29 ന് റിലീസ് ചെയ്യും!\nപ്രശാന്ത് നീല് സംവിധാനം ചെയ്ത് ഈ വര്‍ഷം ഏറെ പ്രതീക്ഷയോടെ കാത്തിരിക്കുന്ന ചിത്രങ്ങളിലൊന്നാണ് കെ‌ജി‌എഫ്: ചാപ്റ്റര് 2. ഒക്ടോബര് 23 ന്...


Saturday, October 16, 2021 19:23:29 PM\nസ്വന്തം ലേഖകൻ: കോവിഡ് വാക്സിനേഷന് ക്യാമ്പയിന്റെ ആദ്യഘട്ടം ഏറെക്കുറെ പൂര്‍ത്തീകരണത്തോട് അടുത്ത സാഹചര്യത്തില് ഖത്തറില് ബൂസ്റ്റര് ഡോസ് വിതരണം തുടങ്ങി. സ്വദേശികളും പ്രവാസികളും ഉള്‍പ്പെടെ രണ്ടാമത്തെ ഡോസെടുത്ത് എട്ടുമാസം പിന്നിട്ടവര്‍ക്കാണ് ബൂസ്റ്റര് ഡോസായി മൂന്നാം ഡോസ് വാക്‌സിന് നല്‍കുന്നത്. നേരത്തേ ഏത് വാക്‌സിന് എടുത്തവരാണെങ്കിലും ബൂസ്റ്റര് ഡോസായി ഫൈസര്, മൊഡേണ വാക്‌സിനുകളാണ് വിതരണം ചെയ്യുന്നതെന്ന് ആരോഗ്യ മന്ത്രാലയം അറിയിച്ചു.\nഖത്തര് സര്‍വകലാശാല മുന് പ്രസിഡന്റ് ഡോ. അബ്ദുല്ല അല് ഖുബൈസിക്ക് ആദ്യ ബൂസ്റ്റര് ഡോസ് നല്‍കിയാണ് ഇതിന്റെ ഉദ്ഘാടനം നിര്‍വഹിച്ചത്. മദീന ഖലീഫ ഹെല്‍ത്ത് സെന്ററിലാണ് ബൂസ്റ്റര് ഡോസ് വിതരണത്തിന് തുടക്കമിട്ടത്. രാജ്യത്ത് കഴിഞ്ഞ വര്‍ഷം ഡിസംബര് 23ന് ദേശീയ കോവിഡ് വാക്‌സിനേഷന് ക്യാംപയിന് തുടക്കമിട്ടപ്പോള് ഫൈസര്-ബയോടെക് വാക്‌സിന്റെ ആദ്യ ഡോസ് സ്വീകരിച്ചതും ഇദ്ദേഹമായിരുന്നു. അര്‍ഹരായ മുഴുവന് ആളുകളും എത്രയും വേഗം ബൂസ്റ്റര് ഡോസ് സ്വീകരിച്ച് പ്രതിരോധ ശേഷി വര്‍ധിപ്പിക്കണമെന്ന് അദ്ദേഹം ആഹ്വാനം ചെയ്തു.\n65 വയസിന് മുകളിലുള്ളവര്, കോവിഡ് ഗുരുതരമായ ആരോഗ്യ പ്രശ്‌നങ്ങള് സൃഷ്ടിക്കാന് സാധ്യതയുള്ളവര്, വിട്ടുമാറാത്ത രോഗങ്ങളുള്ളവര്, പ്രതിരോധ ശേഷി കുറഞ്ഞവര്, മുന്‍നിര ആരോഗ്യപ്രവര്‍ത്തകര്, മറ്റ് കോവിഡ് പ്രതിരോധ മേഖലകളില് പ്രവര്‍ത്തിക്കുന്നവര് എന്നിവര്‍ക്കാണ് ബൂസ്റ്റര് ഡോസില് മുന്‍ഗണന നല്‍കുക. ബൂസ്റ്റര് ഡോസിന് അര്‍ഹമായവരെ പ്രൈമറി ഹെല്‍ത്ത് കെയര് കോര്‍പറേഷന് അധികൃതര് നേരിട്ട് ബന്ധപ്പെടും.\nഅധികൃതര് നല്‍കുന്ന അപ്പോയിന്റ്മന്റിന് അനുസൃതമായാണ് ബൂസ്റ്റര് ഡോസ് സ്വീകരിക്കാന് എത്തേണ്ടത്. എല്ലാ ദിവസവും രാവിലെ ഏഴു മണി മുതല് രാത്രി 10.30 വരെ മദീന ഖലീഫ ഹെല്‍ത്ത് സെന്ററില് ബൂസ്റ്റര് ഡോസ് വിതരണം ഉണ്ടായിരിക്കും. യോഗ്യമായവരില് അധികൃതരുടെ അറിയിപ്പ് ലഭിക്കാത്തവരുണ്ടെങ്കില് 4027 7077 എന്ന നമ്പറില് വിളിച്ച് അപ്പോയിന്റ്‌മെന്റ് എടുക്കാമെന്നും പ്രൈമറി ഹെല്‍ത്ത് കെയര് കോര്‍പറേഷന് അധികൃതര് അറിയിച്ചു.\nഅതേസമയം, ഈ മാസം 21 മുതൽ 27 വരെ ന്യൂയോർക്കിൽ നടക്കുന്ന യുഎൻ ജനറൽ അസംബ്ലിയില് ഖത്തർ അമീർ ഷെയ്ഖ് തമീം ബിൻ ഹമദ് അൽതാനി പങ്കെടുക്കും. യുഎൻ ജനറൽ അസംബ്ലിയുടെ 76-ാമത് സെഷന് ആണ് നടക്കുന്നത്. യുഎൻ ആസ്ഥാനത്ത് ആണ് പരിപാടി നടക്കുന്നത്. ജനറൽ അസംബ്ലിയുടെ ഉദ്ഘാടന സെഷനിൽ ഖത്തർ അമീർ ഷെയ്ഖ് തമീം ബിൻ ഹമദ് അൽതാനി പ്രസംഗിക്കും.\nഅമീറിനൊപ്പം ഔദ്യോഗിക പ്രതിനിധി സംഘവും അസംബ്ലിയിൽ പങ്കെടുക്കും. കഴിഞ്ഞ തവണ ലോകത്ത് കൊവിഡ് വ്യാപിച്ച പശ്ചാതലത്തില് വെർച്വൽ സമ്മേളനമായിരുന്നു നടന്നത്. ഖത്തറും ഇൻറർനാഷനൽ പീസ് ഇൻസ്റ്റിറ്റ്യൂട്ടും തമ്മിൽ പങ്കാളിത്തകരാറിൽ ഒപ്പുവെച്ചു.ന്യൂയോർക്കിലെ ഐക്യരാഷ്ട്രസഭ ആസ്ഥാനത്ത് നടന്ന ചടങ്ങില് ആണ് ഐക്യരാഷ്ട്രസഭയിലെ സ്ഥിരം പ്രതിനിധി ശൈഖ അൽയാ അഹ്മദ് ബിൻത് സൈഫ് ആൽഥാനി കരാറില് ഒപ്പുവെച്ചത്.


ഇടുക്കിയിൽ മുക്കുപണ്ടം പണയം വച്ച് പണം തട്ടിപ്പ്, സ്ത്രീ ഉൾപ്പെടെ നാല് പേർ പിടിയിൽ\nഇടുക്കി ജില്ലയില് മുക്കുപണ്ടം പണയപ്പെടുത്തി പണം തട്ടുന്ന സംഘങ്ങള് സജീവം. അടിമാലി യൂണിയന് ബാങ്ക് ശാഖയില് മുക്കുപണ്ടം പണയംവെച്ച് പണം തട്ടിയ സ്ത്രീ ഉള്‍പ്പെടെയുള്ള നാലംഗസംഘത്തെ അടിമാലി പൊലീസ് അറസ്റ്റ് ചെയ്തു. ചാറ്റുപാറ പുത്തന്‍പുരയ്ക്കല് മഞ്ജുഷ (28) കീരിത്തോട് പകുതിപാലം കപ്യാരുകുന്നേല് സുനീഷ് (28), മച്ചിപ്ലാവ് പ്ലാക്കിതടത്തില് ഷിജു (42) കട്ടപ്പന കാട്ടുകുടി സുഭാഷ് (44)എന്നിരാണ് അറസ്റ്റില് ആയത്. ജില്ലാ പൊലീസ് മേധാവിയുടെ നേത്യത്വത്തില് ഇത്തരം സംഘങ്ങളെ കണ്ടെത്താന് അന്വേഷണം വ്യാപിപിച്ചിട്ടുണ്ട്.\nഇതോടെ പണം തിരിച്ചടക്കാന് ആവശ്യപ്പെട്ടെങ്കിലും ഇവര് തയാറായില്ല. ഇതോടെ ബാങ്ക് അധികൃതര് പൊലീസില് നല്‍കിയ പരാതിയില് നടത്തിയ അന്വേഷണത്തില് യുവതി അറസ്റ്റിലായി. തുടര്‍ന്ന് ഇവരെ ചോദ്യം ചെയ്തതോടെ ആണ് തട്ടിപ്പ് സംഘത്തിലെ മറ്റു മൂന്ന് പേരെകുറിച്ചുള്ള വിവരം പൊലീസിന് ലഭിച്ചത്.\nമുക്കുപണ്ടത്തില് 9.16 ഹാള് മാര്‍ക് മുദ്ര പതിച്ചു നല്‍കിയിരുന്നത് കട്ടപ്പന സ്വദേശി സുഭാഷ് ആണ്. ഇയാളും സുനീഷും ചേര്‍ന്ന് വര്‍ഷങ്ങളായി തട്ടിപ്പു നടത്തി വരികയായിരുന്നുവെന്ന് പൊലീസ് പറഞ്ഞു. മുരിക്കാശേരി, ഇടുക്കി, ഹരിപ്പാട്,അഅമ്പലപ്പുഴ എന്നിവിടങ്ങളിലായി മുക്കുപണ്ടം പണയപ്പെടുത്തി പണം തട്ടിയെടുത്ത 20 ഓളം കേസുകള് ഇയാളുടെ പേരില് ഉണ്ട്.\nPrevious തുന്നിക്കെട്ടില്ല, പുരികം വടിക്കണം’; വനിതാ ഡോക്ടറെ അസഭ്യം പറഞ്ഞ3പേർ അറസ്റ്റിൽ\nNext സ്വകാര്യ ഹോട്ടലില് നിന്നും കാണാതായ യുവാവിന്റെ മൃതദേഹം കുറ്റിക്കാട്ടില് കണ്ടെത്തി


Scotish Malayali - 2017 October 2\nകേരളത്തെ സഹായിച്ചവര്‍ക്ക് നന്ദിയറിയിച്ച് മുഖ്യമന്ത്രി.... ജനജീവിതം സാധാരണഗതിയിലാക്കാന് മുന്‍ഗണന ----- ചട്ടുകത്തലയൻ പാമ്പ്.. നൂറ് പേരെ കൊല്ലാനുള്ള വിഷം.. തൊട്ടാൽ മരണം.. സത്യാവസ്ഥ ഇതാണ് ----- കേരളത്തിന് ഒപ്പമുണ്ടെന്ന് മാര്‍പ്പാപ്പ.... അനുമതി നല്‍കിയാല് സഹായിക്കാന് തയ്യാറെന്ന് യുഎന് ----- നാപ്കിന് സഹായം ചോദിച്ചപ്പോള് കോണ്ടം എടുക്കട്ടേയെന്ന് പരിഹാസം.. യുവാവിനെ ലുലു പുറത്താക്കി ----- ജനജീവിതം സാധാരണഗതിയിലാക്കുന്നതിന് മുന്‍ഗണന; സഹായിച്ചവര്‍ക്കെല്ലാം നന്ദി-മുഖ്യമന്ത്രി\nYou are here : Scotish Malayali » Archives for October 2nd, 2017\nArchives for October 2nd, 2017\nആസ്‌ത്രേലിയക്കെതിരായ ട്വന്റി പരമ്പര: നെഹ്‌റയും കാര്‍ത്തികും ഇന്ത്യന് ടീമില് … – Thejas Daily\nPublished On Monday, October 02, 2017. Under: Sports.\nThejas Dailyആസ്‌ത്രേലിയക്കെതിരായ ട്വന്റി പരമ്പര: നെഹ്‌റയും കാര്‍ത്തികും ഇന്ത്യന് ടീമില് ...Thejas Dailyമുംബൈ: ആസ്‌ത്രേലിയക്കെതിരായ മൂന്ന് ട്വന്റി മല്‍സരങ്ങള്‍ക്കുള്ള ഇന്ത്യന് ടീമിനെ പ്രഖ്യാപിച്ചു. 15 അംഗ ടീമില് ഇടം കൈയന് ഫാസ്റ്റ് ബൗളര് ആശിഷ് നെഹ്‌റയും വിക്കറ്റ് കീപ്പര് ബാറ്റ്‌സ്മാന് ദിനേഷ് കാര്‍ത്തികും മടങ്ങിയെത്തി. അതേ സമയം ...ട്വന്റി20 ടീമില്‍നിന്ന് രഹാനെ പുറത്ത്, നെഹ്റ, കാര്‍ത്തിക് അകത്ത്; ഇടംകിട്ടാതെ യുവരാജ് ...മലയാള മനോരമനെഹ്‌റയും കാര്‍ത്തിക്കും ...\nനെഹ്‌റയും, ധവാനും തിരിച്ചെത്തി: ട്വന്റി20 ടീമില് നിന്ന് രഹാനെ പുറത്ത് – മംഗളം\nമംഗളംനെഹ്‌റയും, ധവാനും തിരിച്ചെത്തി: ട്വന്റി20 ടീമില് നിന്ന് രഹാനെ പുറത്ത്മംഗളംമുംബൈ: കംഗാരുപ്പടയെ ചുരുട്ടിക്കെട്ടിയ നീലപ്പട ഇനി വെടിക്കെട്ട് അങ്കത്തിന്. ഓസ്‌ട്രേലിയയ്‌ക്കെതിരായ മൂന്നു മത്സരങ്ങളുടെ ട്വന്റി20 പരമ്പരയ്ക്കുള്ള പതിനഞ്ചംഗ ഇന്ത്യന് ക്രിക്കറ്റ് ടീമിനെ പ്രഖ്യാപിച്ചു. വെറ്ററന് പേസര് ആശിഷ് ...ആസ്‌ത്രേലിയക്കെതിരായ ട്വന്റി പരമ്പര: നെഹ്‌റയും കാര്‍ത്തികും ഇന്ത്യന് ടീമില് ...Thejas Dailyട്വന്റി20 ടീമില്‍നിന്ന് രഹാനെ പുറത്ത്, നെഹ്റ, കാര്‍ത്തിക് അകത്ത്; ഇടംകിട്ടാതെ യുവരാജ് ...മലയാള മനോരമനെഹ്‌റയും ...\nവിക്കറ്റിന് പിന്നില് അടിതെറ്റി ധോണി; ചിരിയടക്കാനാകാതെ കോഹ്‌ലി, വീഡിയോ – Dool News\nDool Newsവിക്കറ്റിന് പിന്നില് അടിതെറ്റി ധോണി; ചിരിയടക്കാനാകാതെ കോഹ്‌ലി, വീഡിയോDool Newsനാഗ്പൂര്: കഴിഞ്ഞ കുറച്ചുനാളുകളായി ഇന്ത്യന് മുന്‍നായകന് മഹേന്ദ്ര സിംഗ് ധോണിയെക്കുറിച്ചാണ് വാര്‍ത്തകള് വരുന്നത്. അത് സജീവമാകുന്നത് ലങ്കന് പര്യടനത്തിനു മുമ്പ് താരം വിരമിക്കാന് സമയമായി എന്ന വിമര്‍ശനമുയരുന്നതോടെയാണ്. എന്നാല് ...ധോണി പറഞ്ഞു, കോഹ്‌ലി അനുസരിച്ചു; പക്ഷെ പാളിമനോരമ ന്യൂസ്‌സോറി, പിഴച്ചുപോയ്.. ധോണിയിന്‍മേലുള്ള വിശ്വസം കോഹ്‌ലിക്ക് നഷ്ടമായത് ഇങ്ങനെമംഗളംഎല്ലാ3വാര്‍ത്താ ലേഖനങ്ങളും »\nമാതൃഭൂമിക്ക് കേന്ദ്രസര്‍ക്കാരിന്റെ സ്വച്ഛതാ പുരസ്‌കാരം\nPublished On Monday, October 02, 2017. Under: Latest News.\nന്യൂഡൽഹി: മാധ്യമങ്ങൾക്കുള്ള കേന്ദ്രസർക്കാരിന്റെ സ്വച്ഛതാ അവാർഡ് മാതൃഭൂമിക്ക്. വിജ്ഞാൻഭവനിൽ നടന്ന ചടങ്ങിൽ കേന്ദ്രമന്ത്രി എസ്.എസ്. അലുവാലിയയിൽനിന്ന് മാതൃഭൂമി പബ്ലിക് റിലേഷൻസ് ചീഫ് മാനേജർ കെ.ആർ. പ്രമോദ് പുരസ്കാരം ഏറ്റുവാങ്ങി. മാധ്യമരംഗത്തുനിന്ന് മാതൃഭൂമി മാത്രമാണ് പുരസ്കാരം നേടിയത്. സ്വച്ഛ് ഭാരത് ദൗത്യത്തിന്റെ മൂന്നാം വാർഷികത്തിന്റെ ഭാഗമായി നടന്ന സ്വച്ഛ് ഭാരത് ദിവസ് സമ്മേളനത്തിലാണ് പുരസ്കാരം സമ്മാനിച്ചത്. കേന്ദ്ര കുടിവെള്ള-ശുചിത്വ മന്ത്രാലയം സംഘടിപ്പിച്ച ചടങ്ങിൽ ...\nലാസ് വേഗസ് വെടിവയ്പ്പ്: ഐഎസ് ഉത്തരവാദിത്വം ഏറ്റെടുത്തു\nലാസ് വേഗസ്: 50 പേരുടെ മരണത്തിനിടയാക്കിയ അമേരിക്കയിലെ ലാസ് വേഗസിലെ വെടിവയ്പിന്റെ ഉത്തരവാദിത്വം ഐഎസ് ഏറ്റെടുത്തു. ആക്രമണം നടത്തിയ യുവാവ് അടുത്ത കാലത്താണ് ഐഎസിൽ എത്തിയതെന്നും അവർ അറിയിച്ചു. മധ്യപൂർവ ഏഷ്യൻ രാജ്യങ്ങളിൽ അമേരിക്കയുടെ നേതൃത്വത്തിലുള്ള ആക്രമണങ്ങൾക്ക് പ്രതികാരമായാണ് ഐഎസ്അമേരിക്കയിൽ ആക്രമണം നടത്തിയതെന്ന് അമാഖ് വാർത്താ എജൻസി റിപ്പോർട്ട് ചെയ്തു. 22000 ആളുകൾ പങ്കെടുത്ത പരിപാടിക്ക് നേരെയാണ് വെടിവയ്പ്പുണ്ടായത്. ആക്രമണത്തിൽ ...\nകേന്ദ്രമന്ത്രിമാര് കേരളത്തെ അപകീര്‍ത്തി പെടുത്തുന്നത് മതിയാക്കണം-മുഖ്യമന്ത്രി\nതിരുവനന്തപുരം: കേന്ദ്ര മന്ത്രി പ്രകാശ് ജാവ്ദേക്കറിന്റെ പ്രസ്താവന സ്വന്തം അനുയായികളുടെ അക്രമവും ആർ എസ് എസിന്റെ വർഗീയ രാഷ്ട്രീയവും മൂടിവെക്കാനുള്ള തന്ത്രമാണെന്ന് മുഖ്യമന്ത്രി പിണറായി വിജയൻ.കേരളത്തിലെ സിപിഎം പ്രവർത്തകർ മാവോയിസ്റ്റുകളെ പോലെ അക്രമം നടത്തുന്നുവെന്നകേന്ദ്ര മന്ത്രിയുടെ പ്രസ്താവനക്കെതിരായാണ് മുഖ്യമന്ത്രി രംഗത്തെത്തിയത്.തന്റെ ഫെയ്സ്ബുക്ക് പോസ്റ്റിലാണ് മുഖ്യമന്ത്രി ആർഎസ്എസ്സിനും കേന്ദ്രമന്ത്രിമാർക്കുമെതിരെ ആഞ്ഞടിച്ചത്. വ്യാജ പ്രചാരണം കൊണ്ട് കേരളത്തെ കീഴ്പ്പെടുത്തിക്കളയാം എന്ന് സംഘപരിവാർ കരുതേണ്ടതില്ല. സമാധാനം ...\nവികസനം കാണണമെങ്കില് രാഹുല് ഇറ്റാലിയന് കണ്ണട മാറ്റണം – അമിത് ഷാ\nഅഹമ്മദാബാദ്: വികസനം കാണണമെങ്കിൽ കോൺഗ്രസ് ഉപാധ്യക്ഷൻ രാഹുൽ ഗാന്ധി ഇറ്റാലിയൻ കണ്ണട മാറ്റി പകരം ഗുജറാത്തി കണ്ണട ധരിക്കണമെന്ന് ബി.ജെ.പി ദേശീയ അധ്യക്ഷൻ അമിത് ഷാ. ഗുജറാത്ത് ഗൗരവ് യാത്രയുടെ രണ്ടാം ഘട്ടം ഉദ്ഘാടനം ചെയ്ത് പോർബന്തറിൽ നടത്തിയ പ്രസംഗത്തിലാണ് അമിത് ഷാ രാഹുലിനെതിരെ കടുത്ത ആക്രമണം അഴിച്ചു വിട്ടത്. കഴിഞ്ഞ മൂന്നു വർഷം കേന്ദ്രത്തിലിരുന്ന് പ്രധാനമന്ത്രി നരേന്ദ്ര മോദി ഗുജറാത്തിന് ...\nശ്രീലക്ഷ്മിയുടെ അമ്മയെ ദുർനടപ്പുകാരിയാക്കി നാടുകടത്തിയതിൽ വനിത കമ്മീഷൻ ഇടപെടുന്നു; അടിയന്തര നടപടി\nകൊല്ലം: രണ്ടാം ക്ലാസ്സ് വിദ്യാര്‍ത്ഥിനിയായിരുന്ന ശ്രീലക്ഷ്മി പീഡനത്തിന് ഇരയായി കൊല്ലപ്പെട്ടതിനെ തുടര്‍ന്ന് അമ്മയേയും ബന്ധുക്കളേയും നാടുകടത്തിയ സംഭവത്തില് വനിത കമ്മീഷന് ഇടപെടുന്നു. ദുര്‍നടപ്പുകാരിയെന്ന് പറഞ്ഞായിരുന്നു നാട്ടുകാര് ഇവരെ നാടുകടത്തിയത്. കൊല്ലപ്പെട്ട കുട്ടിയുടെ മൃതദേഹം കാണാന് പോലും നാട്ടുകാര് ഇവരെ അനുവദിച്ചിരുന്നില്ല. ഇവരുടെ വീട്ടുവളപ്പില് മൃതദേഹം സംസ്‌കരിക്കാനും സമ്മതിച്ചില്ല. സംഭവത്തില് വിശദമായി അന്വേഷണം നടത്തി അടിയന്തര\nമോണാർക് എയർലൈൻസ് പ്രവർത്തനം നിർത്തി; പണികിട്ടിയത് ഒരുലക്ഷം യാത്രക്കാര്‍ക്ക്\nലണ്ടന്: സാമ്പത്തിക പ്രതിസന്ധിയെ തുടര്‍ന്ന് ബ്രിട്ടണിലെ മൊണാര്‍ക്ക് എയര്‍ലൈന്‍സ് പ്രവര്‍ത്തനം നിര്‍ത്തിവച്ചു. ഇതേ തുടർന്ന് യാത്രയ്ക്കായി മൊണാര്‍ക്കിനെ ആശ്രയിച്ചിരുന്ന 1,10000 യാത്രക്കാര് വിദേശത്ത് കുടുങ്ങി. മുന്‍കൂട്ടി ബുക്ക് ചെയ്തിരുന്ന 3ലക്ഷം ടിക്കറ്റുകളും എയര്‍ലൈന് ക്യാന്‍സല് ചെയ്തിട്ടുണ്ട് . സാധാരണ സര്‍വീസുകളും ഹോളിഡേ സര്‍വീസുകളും നിര്‍ത്തിവയ്ക്കുന്നതായി ട്വിറ്ററിലൂടെയാണ് എയര്‍ലൈന്‍സ് അറിയിച്ചത്. ആദ്യം കുടുങ്ങിയത് അച്ഛൻ ഇപ്പോൾ മക്കളും; നവാസ്\nകണ്ണൂരില് അതീവ ജാഗ്രത; കുമ്മനത്തിന്റെ ജനരക്ഷാ യാത്ര!! ആക്രമണ സാധ്യത\nകണ്ണൂര്: സിപിഎം അസഹിഷ്ണുതയ്‌ക്കെതിരേ ബിജെപി സംസ്ഥാന അധ്യക്ഷന് കുമ്മനം രാജശേഖരന് നയിക്കുന്ന ജനരക്ഷാ യാത്രയുടെ പശ്ചാത്തലത്തില് കണ്ണൂരില് അതീവ ജാഗ്രത. കൂടുതല് പോലീസുകാരെയും ഉന്നത ഉദ്യോഗസ്ഥരെയും നിയമിക്കാന് തീരുമാനിച്ചു. ചൊവ്വാഴ്ച പയ്യന്നൂരിലാണ് തുടക്കം. ബിജെപി ദേശീയ അധ്യക്ഷന് അമിത് ഷാ, കേന്ദ്രമന്ത്രിമാരായ നിര്‍മല സീതാരാമന്, സ്മൃതി ഇറാനി തുടങ്ങിയ ദേശീയ നേതാക്കളും ബിജെപിയുടെ പരിപാടിയില് പങ്കെടുക്കും. പ്രമുഖര്\nഡോണ്ട് വറി കേരള; കേരളത്തിനായി പാടി റഹ്മാന്- വിഡിയോ - മാധ്യമം\nകൈത്താങ്ങായി വിക്രമും ജൂനിയര് എന്.ടി.ആറും - മാതൃഭൂമി\nഈ സമയം കേരളത്തിലില്ലാത്തതില് ദുഃഖിക്കുന്നു- ദുല്‍ഖര് സല്‍മാന് - മാതൃഭൂമി\nദുരന്തത്തില്‍പ്പെട്ടവരുടെ കൂടെ നില്‍ക്കുകയെന്നത് നമ്മുടെ കര്‍ത്തവ്യമാണ്; കേരളത്തിന് ... - Dool News\nവിജയ് സേതുപതി, നയന്‍താര, ധനുഷ്...; കേരളത്തിന് കൈത്താങ്ങുമായി താരങ്ങള് - മാധ്യമം\nസഹായഹസ്തം നീട്ടി ദിലീപും അമല പോളും ഉണ്ണി മുകുന്ദനും - മലയാള മനോരമ\nകേരളത്തെ രക്ഷിക്കാന് കൈകോര്‍ക്കാം: സഹായം അഭ്യര്‍ത്ഥിച്ച് മോഹന്‍ലാല്: വീഡിയോ - മംഗളം\nആരാധകരെ ഞെട്ടിച്ച് പ്രിയങ്കാ ചോപ്രയുടെ രഹസ്യ വിവാഹം: ചിത്രങ്ങള് പുറത്ത് - മംഗളം\nകേരളത്തെ സഹായിക്കണമെന്ന് കരണ് ജോഹര് - മാതൃഭൂമി


ഇന്ധനവില കുതിക്കുന്നു; തുടര്‍ച്ചയായ അഞ്ചാം ദിവസവും വില കൂടി – Chandrika Daily\nBy web desk3Friday February 12, 2021 08:25 am\nഇന്ധനവില കുതിക്കുന്നു; തുടര്‍ച്ചയായ അഞ്ചാം ദിവസവും വില കൂടി\nതിരുവനന്തപുരം പാറശാലയില് പെട്രോള് വില 90 രൂപ 22 പൈസയാണ്\nകൊച്ചി: തുടര്‍ച്ചയായ അഞ്ചാം ദിവസവും ഇന്ധനവില കൂടി. സംസ്ഥാനത്ത് ആദ്യമായി പെട്രോള് വില 90 രൂപയ്ക്ക് മുകളിലായി. തിരുവനന്തപുരം പാറശാലയില് പെട്രോള് വില 90 രൂപ 22 പൈസയാണ്. ഡീസലിന് 36 പൈസയും പെട്രോളിന് 29 പൈസയാണ് കൂടിയത്\nകൊച്ചി നഗരത്തില് പെട്രോള് വില 88 രൂപ 39 പൈസയും ഡീസല് വില 82 രൂപ 26 പൈസയുമായി.തിരുവനന്തപുരം നഗരത്തില് 90രൂപ 02 പൈസ ആണ് പെട്രോള് വില. ഡീസല് 84 രൂപ 28 പൈസ.കോഴിക്കോട് 88 രൂപ 60 പൈസ, ഡീസല് 82 രൂപ 97 പൈസയുമാണ് വില. ഈ മാസം അഞ്ചു തവണയാണ് വിലകൂട്ടിയത്. എട്ടു മാസത്തിനിടെ 16 രൂപയിലേറെയാണ് ഇന്ധന വില കൂടിയത്.\nസംസ്ഥാനത്ത് നാലുദിവസം കൊണ്ട് പെട്രോളിന് 1.33 രൂപയുടെ വര്‍ധനവാണ് രേഖപ്പെടുത്തിയത്. ഡീസലിന് 1.19 വര്‍ധനവാണ് ഉണ്ടായത്.


ഭയത്തില് ജീവിക്കാന് തള്ളിവിടുമ്പോള് എന്ത് സന്തോഷമാണ്?\n'ശാരീരിക ആക്രമണങ്ങളുടെ മുറിവുകള് ദേഹത്ത് കാണാൻ കഴിയും. പക്ഷേ സൈബർ ആക്രമണത്തിന്‍റെ മുറിവുകൾ പുറത്ത് കാണാനാവില്ല'\n28 Oct, 2020 at 06:07 AM\nസൈബര് അതിക്രമങ്ങള്‍ക്കെതിരെ നടി പാര്‍വതി തിരുവോത്ത്. ശാരീരികമായ ആക്രമണങ്ങളുടെ മുറിവുകള് നമ്മുടെ ദേഹത്ത് കാണാൻ കഴിയും. പക്ഷേ സൈബർ ആക്രമണത്തിന്‍റെ മുറിവുകൾ പുറത്ത് കാണാൻ കഴിയില്ല. അതേക്കുറിച്ച് കൂടുതല് ബോധ്യമുണ്ടാകണം. ഒരു വ്യക്തിയെ ഭയത്തിൽ ജീവിക്കാൻ തള്ളിവിടുന്ന തരത്തിലുള്ള പെരുമാറ്റം എന്താണെന്നുള്ളതെന്നും അത് ചെയ്യേണ്ട ആവശ്യമുണ്ടോയെന്നും അതിൽ നിന്ന് എന്ത് സന്തോഷമാണ് ലഭിക്കുന്നതെന്നത് സ്വയം ചോദിച്ചു മനസ്സിലാക്കേണ്ട കാര്യമാണെന്നും പാര്‍വതി വ്യക്തമാക്കി.\nസൈബർ അതിക്രമങ്ങൾക്കെതിരായ ഡബ്ല്യുസിസിയുടെ റെഫ്യൂസ് ദ അബ്യൂസ് എന്ന കാമ്പെയിന്‍റെ ഭാഗമായാണ് പാര്‍വതിയുടെ പ്രതികരണം. സൈബര് ബുള്ളിയിങിനോട് നോ പറയേണ്ടത് അവകാശവും കടമയുമാണെന്ന് പറഞ്ഞാണ് പാര്‍വതി വീഡിയോ അവസാനിപ്പിച്ചത്.\n'ഞാൻ സിനിമയിൽ വന്നിട്ട് 15 വർഷമാകുന്നു. സോഷ്യൽ മീഡിയയിൽ ഏകദേശം 10 വർഷവും. എന്റെ സിനിമകൾക്ക് എത്രത്തോളം അംഗീകാരങ്ങൾ കിട്ടിക്കൊണ്ടിരുന്നോ അതേ അളവിൽ തന്നെ സോഷ്യൽ മീഡിയയിൽ പ്രേക്ഷകരുമായിട്ടുള്ള ബന്ധം കൂടിക്കൊണ്ടിരിക്കുന്നു. അതിൽ വളരെ പോസിറ്റീവ് ആയ എല്ലാ കമന്റ്സിനും സന്ദേശങ്ങൾക്കും പ്രതികരിക്കാൻ ഒരുപാട് ആഗ്രഹിക്കാറുണ്ട്. അതെല്ലാം ഞാൻ ആസ്വദിക്കാറുമുണ്ട്. പക്ഷേ അതുപോലെ തന്നെ എന്റെ വ്യക്തിപരമായിട്ടുള്ള, രാഷ്ട്രീയപരമായിട്ടുള്ള നിലപാടുകൾ ഞാൻ പങ്കുവെയ്ക്കുമ്പോൾ ട്രോളിങും സൈബർ ബുള്ളിയിങും നേരിടാറുണ്ട്.\nഈ അനുഭവത്തിൽ നിന്ന് ഞാൻ മനസ്സിലാക്കിയത് അല്ലെങ്കിൽ മനസ്സിലാക്കി കൊണ്ടിരിക്കുന്നത് ശാരീരികമായ ആക്രമണങ്ങളുടെ മുറിവുകൾ നമ്മുടെ ദേഹത്ത് കാണാൻ കഴിയുമെന്നതാണ്. പക്ഷേ സൈബർ ബുള്ളിയിങിന്‍റെ മുറിവുകൾ നമുക്ക് വ്യക്തമായി പുറത്ത് കാണാൻ കഴിയില്ല. അതുകൊണ്ടുതന്നെ അതിനെപ്പറ്റി നമ്മൾ കൂടുതൽ ബോധമുള്ളവരാവണം. ഒരു വ്യക്തിയെ ഭയത്തിൽ ജീവിക്കാൻ തള്ളിവിടുന്ന തരത്തിലുള്ള നമ്മുടെ പെരുമാറ്റം എന്താണെന്നുള്ളതെന്നും അത് ചെയ്യേണ്ട ആവശ്യമുണ്ടോയെന്നും അതിൽ നിന്ന് എന്ത് സന്തോഷമാണ് ലഭിക്കുന്നതെന്നതുത് സ്വയം ചോദിച്ചു മനസ്സിലാക്കേണ്ട കാര്യമാണ്.\nആര് തന്നെയായാലും അത് പുരുഷൻമാർ എന്ന് മാത്രമല്ല, ആര് തന്നെയായാലും നിങ്ങൾ അങ്ങനെ ചെയ്യുന്നുണ്ടോ അറിഞ്ഞും അറിയാതെയും? നിങ്ങൾ അതിനെപ്പറ്റി ചിന്തിക്കണം എന്ന് ഞാൻ അഭ്യർഥിക്കുകയാണ്. അതുപോലെ തന്നെ നിങ്ങളിത് നേരിടേണ്ടിവരികയാണെങ്കില് നിങ്ങൾക്ക് അവകാശങ്ങളുണ്ട്. നിയമപരമായി പൂർണമായ തരത്തിൽ നമ്മളെ സംരക്ഷിക്കുന്നത് അല്ലെങ്കിലും, അതിലേക്ക് എത്തിക്കാനുള്ള പ്രാപ്തിയും അവകാശവും നമുക്കുണ്ട്. അതിലുപരി പൗരൻമാരെന്ന നിലയിൽ നമ്മളുടെ കടമയാണത്. ഇത്തരം സൈബർ ബുള്ളിയിംഗുകളെ നിരസിക്കണം. നമുക്ക് പുറമേ കാണാൻ കഴിയാത്ത മുറിവുകൾ മനസിന്റെ ഘടനയെ തന്നെ മാറ്റിമറിക്കുന്നതാണ്. നമുക്ക് കാണാൻ പറ്റുന്ന ശാരീരികമായ മുറിവുകളെ പോലെ തന്നെ കാണേണ്ടതാണത്. അതുകൊണ്ട് റെഫ്യൂസ് ദ അബ്യൂസ്. സൈബർ ബുള്ളിയിങുകളോട് നോ പറയുക.\nWomen in Cinema Collective â¤ï¸ð¤ #RefuseTheAbuse #ItsInYourHands #AntiCyberAbuseCampaign\nPosted by Parvathy Thiruvothu on Tuesday, October 27, 2020\nParvathy ThiruvothuCyber Bullyingrefuse the abuse


അയണിവേലിക്കുളങ്ങര ഭദ്രാഭഗവതി ക്ഷേത്രത്തില് തോറ്റംപാട്ട് ഉത്സവം തുടങ്ങി : കരുനാഗപ്പള്ളിയിലെ വിശേഷങ്ങളുമായി കരുനാഗപ്പള്ളി.com [ Karunagappally.com : Karunagappally News, Karunagappally History, Karunagappally Educational, Karunagappally Hospitals, Karunagappally Shops, Karunagappally Directory, Karunagappally Phone Numbers etc. ] – karunagappally.com\nഅയണിവേലിക്കുളങ്ങര ഭദ്രാഭഗവതി ക്ഷേത്രത്തില് തോറ്റംപാട്ട് ഉത്സവം തുടങ്ങി\nകരുനാഗപ്പള്ളി: അയണിവേലിക്കുളങ്ങര ഭദ്രാഭഗവതി ക്ഷേത്രത്തില് തോറ്റംപാട്ട് ഉത്സവം തുടങ്ങി. 2018 ഫെബ്രുവരി 20-ന് സമാപിക്കും. ഫെബ്രുവരി ഒന്നിന് രാവിലെ എട്ടിന് ആയില്യംപൂജ. ഒന്‍പതിന് രാത്രി ഒന്‍പതിന് മാലയിടീല്. 13-ന് രാത്രി 10-ന് എതിരേല്‍പ്പ്. 16-ന് രാത്രി ഒന്‍പതിന് തോറ്റ്. 20-ന് രാവിലെ ആറിന് കലംപൊങ്കല്. വൈകിട്ട് നാലിന് വയലില്‍ക്കാഴ്ച. രാത്രി 7.30-ന് ദീപക്കാഴ്ച, പുഷ്പാലങ്കാരം. രാത്രി ഒന്‍പതിന് കുരുതി. രാത്രി 10-ന് സിനി വിഷ്വല് ഡ്രാമ-മഹാദേവി കാളിക.\n← കരുനാഗപ്പള്ളിയില് ജലാശയങ്ങളുടെ മനോഹാരിത ആസ്വദിക്കാന് ബോട്ട് സര്‍വീസ്\nതഴവ കടത്തൂരിൽ താറാവ് മുട്ടയിട്ടപ്പോള് പുറത്തുവന്നത് കുഞ്ഞുതാറാവ് →


കോവിഡ് പ്രോട്ടോക്കോൾ ലംഘനം ; 641 പേർക്കെതിരെ നടപടി - EC Online TV\n2020, ഒക്‌ടോബർ 19, തിങ്കളാഴ്‌ച\nHome Kerala News കോവിഡ് പ്രോട്ടോക്കോൾ ലംഘനം ; 641 പേർക്കെതിരെ നടപടി\nകോവിഡ് പ്രോട്ടോക്കോൾ ലംഘനം ; 641 പേർക്കെതിരെ നടപടി\nEC Online Tv ഒക്‌ടോബർ 19, 2020 Kerala News,\nജില്ലയിൽ കോവിഡ് പ്രോട്ടോക്കോൾ ലംഘനം നടത്തിയ 641 പേർക്കെതിരെ ഞായറാഴ്ച നടപടി സ്വീകരിച്ചതായി ജില്ലാ കളക്ടർ ഡോ. നവജ്യോത് ഖോസ അറിയിച്ചു. സെക്ടറൽ മജിസ്‌ട്രേറ്റുമാരുടെ നേതൃത്വത്തിൽ ജില്ലയിലെ വിവിധ ഭാഗങ്ങളിൽ നടന്ന പരിശോധനയിലാണ് നടപടി. 20 പേർക്കെതിരേ കേസ് രജിസ്റ്റർ ചെയ്തിട്ടുണ്ട്. തുടർച്ചയായി കോവിഡ് പ്രോട്ടോക്കോൾ ലംഘിച്ച മൂന്നു കടകൾ താത്കാലികമായി അടപ്പിച്ചു. 133 പേരിൽനിന്നു പിഴ ഈടാക്കിയതായും ജില്ലാ കളക്ടർ അറിയിച്ചു.\nഒക്ടോബർ നാലു മുതലാണ് ജില്ലാ കളക്ടർ നിയോഗിച്ച 92 സെക്ടറൽ മജിസ്ട്രേറ്റുമാരുടെ പ്രത്യേക സംഘം ജില്ലയിലെ വ്യാപാര കേന്ദ്രങ്ങളടക്കമുള്ള പൊതുസ്ഥലങ്ങളിൽ പരിശോധന ആരംഭിച്ചത്. ആകെ 2,483 പേർക്കെതിരെയാണ് നടപടി സ്വീകരിച്ചത്. ഇതിൽ സെക്ഷൻ 144 ലംഘിച്ച 43 പേരും കൃത്യമായി മാസ്‌ക് ധരിക്കാത്ത 574 പേരുമുണ്ട്. സന്ദർശക രജിസ്റ്റർ സൂക്ഷിക്കാത്ത 875 സ്ഥാപനങ്ങൾക്കെതിരെയും നടപടി സ്വീകരിച്ചു.\nകടകൾ, ചന്തകൾ, ബസ് സ്റ്റോപ്പുകൾ, ഓട്ടോറിക്ഷ സ്റ്റാൻഡുകൾ എന്നിവിടങ്ങളിലാണ് തുടർച്ചയായി കോവിഡ് പ്രോട്ടോക്കോൾ ലംഘനം ശ്രദ്ധയിൽപ്പെട്ടത്. ഇവിടങ്ങളിൽ വരുംദിവസങ്ങളിൽ പരിശോധന ശക്തമാക്കുമെന്നും കളക്ടർ അറിയിച്ചു\nBy EC Online Tv - ഒക്‌ടോബർ 19, 2020


റോഡിലെ വെള്ളക്കെട്ട് നാട്ടുകാർക്ക് ദുരിതം : Deepika.com Nattu Visesham\nകാളികാവ്: വെന്തോടൻപടി മുത്തൻ തണ്ട് റോഡിലെ അശാസ്ത്രീയമായ ഡ്രൈനേജ് ശുചീകരണം മൂലം റോഡ് തകർന്നു. മുത്തൻതണ്ട് റോഡിലെ വെള്ളക്കെട്ട് നാട്ടുകാർക്ക് വലിയ ദുരിതമാണ്. ഒാരോ വർഷക്കാലവും പ്രദേശവാസികൾ കടുത്ത ദുരിതത്തിലാകാറാണ് പതിവ്. കഴിഞ്ഞ വർഷങ്ങളിൽ പ്രശ്നത്തിന് പരിഹാരമായി അഴുക്ക് ചാൽ നിർമിച്ചിരുന്നു.\nഇത് ചെളിയും മണ്ണും നിറഞ്ഞ് മൂടിയതോടെ വീണ്ടും വെള്ളക്കെട്ട് രൂപപ്പെട്ടു. ഇതിന് പരിഹാരമായിട്ടാണ് കഴിഞ്ഞ ദിവസം ഗ്രാമപഞ്ചായത്ത് അധികൃതർ തടസങ്ങൾ നീക്കുന്ന പ്രവർത്തി നടത്തിയത്. ഇതോടെ പല ഭാഗത്തും മണ്ണ് ഇടിയുകയും കോണ്‍ക്രീറ്റ് തകരുകയും ചെയ്തു. ഓവുപാലത്തിൽ വ്യാസം കുറഞ്ഞ പഴയ പൈപ്പുകൾ ഇട്ടിരിക്കുകയാണ്. ഇതും മണ്ണിടിഞ്ഞ് അടഞ്ഞത് കൂടുതൽ പ്രയാസമായി.\nനിലന്പൂർ: ഇന്ധന വിലവർധനവിൽ പ്രതിഷേധിച്ച് കെ.എസ്.യു. നിലന്പൂർ നിയോജക മണ്ഡലം കമ്മിറ്റിയുടെ ആഭിമുഖ്യത്തിൽ കളിവണ്ടി ഉരുട്ടി പ്രതിഷേധിച്ചു. പെട്രോൾ പന്പിന് മുന്നിൽ നടത്തിയ പ്രതിഷേധം സംസ്കാര സാഹിതി ചെയർമാൻ ആര്യാടൻ ഷൗക്കത്ത് ഉദ്ഘാടനം ചെയ്തു.


സാംസ്കാരിക സംവാദങ്ങള്‍ക്കുള്ള കേരളത്തിലെ തുറന്ന വേദിയാണ് കെഎല്‍എഫ് ; സാംസ്കാരിക വകുപ്പ് മന്ത്രി സജി ചെറിയാന്\nസാംസ്കാരിക സംവാദങ്ങള്‍ക്കുള്ള കേരളത്തിലെ തുറന്ന വേദിയാണ് കേരള ലിറ്ററേച്ചർ ഫെസ്റ്റിവലെന്ന് സാംസ്കാരിക വകുപ്പ് മന്ത്രി സജി ചെറിയാന്. ഡി സി കിഴക്കെമുറി ഫൗണ്ടേഷനും ഡി സി ബുക്സും സംയുക്തമായി സംഘടിപ്പിക്കുന്ന കേരള ലിറ്ററേച്ചർ ഫെസ്റ്റിവലിന്റെ ഇ-പതിപ്പ് (ഇ-കെ.എൽ.എഫ്) ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. മഹാമാരിയ്ക്ക് ശേഷം വരും വര്‍ഷങ്ങളില് കോഴിക്കോടിന് പുറമേ കൊച്ചി, തിരുവനന്തപുരം തുടങ്ങി പ്രാധാന നഗരങ്ങളിലേക്കും കേരള ലിറ്ററേച്ചർ ഫെസ്റ്റിവല് നടത്തണമെന്നും ഇക്കാര്യം സര്‍ക്കാര് പരിശോധിക്കുമെന്നും അദ്ദേഹം പറഞ്ഞു. തുറന്ന സംവാദങ്ങളുമായി പരിപാടി വരും വര്‍ഷങ്ങളിലും മുന്നോട്ട് പോകണമെന്നും പൂര്‍ണ്ണപിന്തുണയുമായി സര്‍ക്കാര് ഒപ്പമുണ്ടാകുമെന്നും മന്ത്രി വ്യക്തമാക്കി. മലയാളം ലോകസാഹിത്യത്തിന് സമ്മാനിച്ച വിശ്വകവിയാണ് സച്ചിദാനന്ദനെന്ന് മലയാളത്തിന്‍റെ പ്രിയ കവിയ്ക്ക് ജന്മദിനാശംസകള് നേര്‍ന്നുകൊണ്ട് മന്ത്രി പറഞ്ഞു. സച്ചിദാനന്ദന്‍റെ ഏറ്റവും പുതിയ കവിതാസമാഹാരം ‘ഇല്ല, വരില്ലിനി’ യുടെ പ്രകാശനവും ചടങ്ങില് നടന്നു.\nസ്വാഗതസംഘം ചെയർമാൻ എ പ്രദീപ് കുമാർ അദ്ധ്യക്ഷത വഹിച്ച ഉദ്ഘാടനയോഗത്തില്. രവി ഡി സി , ജനറൽ കൺവീനർ എ കെ അബ്ദുൽ ഹക്കീം എന്നിവർ പങ്കെടുത്തു. കവിതയിലെ കാലമുദ്രകൾ എന്ന വിഷയത്തിൽ സച്ചിദാനന്ദനുമായി ഡോ. പി സുരേഷ് നടത്തിയ സംവാദം സമകാലിക വിഷയങ്ങള് കൊണ്ടും ശ്രദ്ധേയമായി. സച്ചിദാനന്ദന്റെ കാവ്യജീവിതം അടയാളപ്പെടുത്തുന്ന കാലചരിത്രത്തെ പരിശോധിക്കുന്നതായിരുന്നു സംവാദം.\nഫെസ്റ്റിവൽ ഡയറക്ടർ സച്ചിദാനന്ദന്റെ എഴുപത്തഞ്ചാം ജന്മദിനത്തോടനുബന്ധിച്ച് സംഘടിപ്പിക്കുന്ന കാവ്യോത്സവം ഫലസ്തീൻ കവി അസ്മ അസെ, ലക്ഷദ്വീപ് കവി ഇസ്മത്ത് ഹുസൈൻ എന്നിവരുടെ കവിതയോടെ ആരംഭിച്ചു. വൈകീട്ട് 8.30 വരെയാണ് കാവ്യോത്സവം.\neKLF begins by wishing K Satchidanandanahappy 75th Birthday\nജീവിതത്തിന്റെ സഞ്ചാരവഴികളില് കണ്ണും കാതും സമര്‍പ്പിച്ച സര്‍ഗധനനായ മലയാളത്തിന്‍റെ പ്രിയകവി സച്ചിമാഷിന് ഇന്ന് പിറന്നാള്


കര്‍ദിനാള് മാര് ജോര്‍ജ് ആലഞ്ചേരിക്ക് അയച്ച കത്ത് പുറത്ത്\nWed Feb 20 2019 14:59:34 GMT+0530 (IST)\nകൊച്ചി: ജലന്ധര് ബിഷപ് ഫ്രാങ്കോ മുളയ്ക്കല് കന്യാസ്ത്രീയെ പീഡിപ്പിച്ചതുമായി ബന്ധപ്പെട്ട പരാതികള് ലഭിച്ചിട്ടില്ലെന്ന കര്‍ദിനാള് മാര് ജോര്‍ജ് ആലഞ്ചേരിയുടെ വാദം കള്ളമെന്ന് തെളിഞ്ഞു. കഴിഞ്ഞവര്‍ഷം ജൂലൈയില് കന്യാസ്ത്രീ ആലഞ്ചേരിക്ക് രേഖാമൂലം അയച്ച പരാതി കത്താണ് പുറത്തായത്.\nകര്‍ദിനാളിന്റെ മൊഴി ഇന്നു എടുക്കാനിരിക്കെയാണ് കത്ത് പുറത്തുവന്നത്. 'ജലന്ധര് ബിഷപ് ഫ്രാങ്കോ മുളയ്ക്കലിനെതിരേ പരാതി' എന്ന് കര്‍ദിനാളിന് നല്‍കിയ കത്തിന്റെ വിഷയമായി തന്നെ സൂചിപ്പിച്ചിരിക്കുന്നു. ബിഷപ് ഫ്രാങ്കോ മുളയ്ക്കല് നേരിട്ടും അല്ലാതെയും മോശം വാക്കുകള് ഉപയോഗിക്കുന്നു. അശ്ലീലച്ചുവയുള്ള മൊബൈല് സന്ദേശങ്ങള് അയക്കുന്നതും പതിവാണ്. ബിഷപ്പിന്റെ ആഗ്രഹങ്ങള്‍ക്ക് അനുസരിച്ചു പ്രവര്‍ത്തിക്കുന്ന കന്യാസ്ത്രീകള്‍ക്ക് പ്രത്യേക പരിഗണന ലഭിക്കാറുണ്ട്. വഴങ്ങാത്ത കന്യാസ്ത്രീകളോട് പ്രതികാര നടപടികള് സ്വീകരിക്കുന്നു.\n'നിങ്ങളുടെ സ്ഥാപക പിതാവിനെ കുഴിച്ചുമൂടിയതുപോലെ നിങ്ങളുടെ സഭയെയും കുഴിച്ചുമൂടുമെന്നും' ബിഷപ് നിരന്തരം പറഞ്ഞതായി പ്രത്യേകമായി സൂചിപ്പിക്കുന്നു. ബിഷപ്പിന്റെ ഭാഗത്തുനിന്നുള്ള മോശമായ പെരുമാറ്റത്തെ തുടര്‍ന്ന് സഭ വിട്ട് സിറോ മലബാര് സഭയുടെ കീഴിലുള്ള ഏതെങ്കിലും മഠത്തില് സേവനമനുഷ്ഠിക്കാന് പദ്ധതിയിട്ടിരുന്നു. മിഷനറീസ് ഓഫ് ജീസസ് എന്ന സഭയെ തകര്‍ക്കുകയാണ് ബിഷപ്പിന്റെ ലക്ഷ്യമെന്നും ആരോപിക്കുന്നു.\nപഞ്ചാബില് സേവനമനുഷ്ഠിച്ചിരുന്ന കന്യാസ്ത്രീ ഏറ്റുമാനൂരിലെ സ്വകാര്യ ആശുപത്രിയില് ചികില്‍സയിലായിരിക്കെ, തുടര്‍ചികില്‍സ ലഭ്യമാക്കണമെന്ന് ഡോക്ടര്‍മാര് നിര്‍ദേശിച്ചിട്ടും അവരെ തിരികെ പഞ്ചാബിലേക്ക് വിളിച്ചുവരുത്തി.സഭയ്ക്ക് ചീത്തപ്പേരുണ്ടാക്കാന് ആഗ്രഹിക്കാത്തതുകൊണ്ടാണ് കോടതിയെ സമീപിക്കാതെ പ്രശ്‌നം പരിഹരിക്കാന് ശ്രമിച്ചത്. കൂടാതെ ബിഷപ്പിന്റെ രാഷ്ട്രീയവും സാമ്പത്തികവുമായ കഴിവുകള് ഉപയോഗിച്ച് കൂടുതല് പ്രശ്‌നങ്ങള് ഉണ്ടാക്കുമോയെന്ന് ഭയക്കുന്നു.\nബിഷപ്പിന്റെ തീരുമാനങ്ങള്‍ക്കെതിരേ പ്രവര്‍ത്തിച്ച തങ്ങളുടെ രൂപതയിലെ വൈദികര്‍ക്ക് നേരെ തെറ്റായ കേസുകള് ബിഷപ് കെട്ടിച്ചമച്ചതായും കന്യാസ്ത്രീ കത്തില് ആരോപിച്ചു. വിഷയം കര്‍ദിനാളിനെ അറിയിക്കണമെന്ന പാലാ ബിഷപ് ജോസഫ് കല്ലറങ്ങാട്ടിന്റെ നിര്‍ദേശത്തെ തുടര്‍ന്നാണ് പരാതി നല്‍കുന്നതെന്നും പ്രശ്‌നത്തില് അടിയന്തര ഇടപെടല് നടത്തണമെന്നും പരാതിയില് പറയുന്നു.


ഈ നന്മയുള്ള വ്യക്തിത്വത്തിന് ഉടമയെ കണ്ടെത്തിയിരിക്കുന്നു..\nആരാണെന്നറിയാൻ നാട് കാത്തിരുന്ന നന്മയുള്ള സ്ത്രീത്വം ആലപ്പുഴ ചേർത്തലക്കാരി കൊട്ടാരക്കര പട്ടാളി ക്ഷേത്രത്തിൽ തന്റെ സ്വർണമാല മോഷണം പോയപ്പോൾ ഉറക്കെ നിലവിളിച്ച മൈലം പള്ളിക്കൽ മങ്ങാട്ട് വീട്ടിൽ സുഭദ്രയ്ക്ക് സ്വന്തം സ്വർണ്ണവളകൾ ഊരി നൽകിയ അജ്ഞാത സ്ത്രീലേക്കുള്ള അന്വേഷണമാണ് ചേർത്തല മരുത്തോർവട്ടം സ്വദേശി ശ്രീലത യിലേക്ക് എത്തിയത്. അന്തരിച്ച മോഹനൻ വൈദ്യരുടെ ഭാര്യയാണ് ശ്രീലത .മാധ്യമങ്ങൾക്ക് മുൻപിൽ വരാൻ വിസമ്മതിച്ച ശ്രീലത ഏറെ നിർബന്ധിച്ച് അതിനുശേഷമാണ്.\nഅൽപമെങ്കിലും സംസാരിക്കാൻ തയ്യാറായത്. കണ്ണിന് ഭാഗികമായി മാത്രം കാഴ്ചയുള്ള ശ്രീലത ബന്ധു വീട്ടിൽ എത്തിയപ്പോഴാണ് പട്ടാഴി ക്ഷേത്രത്തിൽ പോയത്. താൻ ചെയ്തത് അത്ര വലിയ മഹത്തായ കാര്യമായിട്ടൊന്നും ശ്രീലത കരുതുന്നില്ല ഒരാളുടെ വേദന കണ്ടപ്പോൾ എന്തെങ്കിലും ചെയ്യണമെന്ന് തോന്നി എന്ന് മാത്രമാണ് അവർ പറയുന്നത്. കഴിഞ്ഞ വെള്ളിയാഴ്ച കുംഭ തിരുവാതിര ഉത്സവത്തിന്റെ ഭാഗമായി ക്ഷേത്രത്തിൽ തൊഴാൻ എത്തിയപ്പോഴാണ് സുഭദ്രയുടെ രണ്ടു അവൻ വരുന്ന മാല നഷ്ടപ്പെട്ടതും.\nസ്ഥലത്തെത്തിയ അജ്ഞാത സ്ത്രീ രണ്ടു വളകൾ സമ്മാനിച്ചതും. വള വിറ്റ് ലഭിക്കുന്ന പണം ഉപയോഗിച്ച് മാല വാങ്ങണം സ്വാമി ക്ഷേത്ര നടയിലെത്തി പ്രാർത്ഥിച്ച ശേഷം കഴുത്തിൽ ഇടണം എന്ന് പറഞ്ഞു മടങ്ങിയ അവരെ പിന്നീട് കണ്ടെത്താനായില്ല. മാല നഷ്ടപ്പെട്ട സുഭദ്രയ്ക്ക് തന്നെ സഹായിച്ച സ്ത്രീ ആരാണ് തിരിച്ചറിയാനായില്ല. സുഭദ്രയ്ക്ക് വളവിൽ നൽകിയത് താനാണെന്ന ചിലർക്ക് മനസ്സിലായെന്ന്.\nവ്യക്തമായതോടെ ശ്രീലത കൊട്ടാരക്കരയിൽ നിന്നും ചേർത്തലയ്ക്കു മടങ്ങുകയായിരുന്നു. സംഭവം നടന്ന് മൂന്നു ദിവസമായി ഇന്നലെ ഉച്ചയ്ക്ക് വളരെ ഏറ്റുവാങ്ങിയ മാന്യമായി സുഭദ്ര ക്ഷേത്രത്തിൽ എത്തിയിരുന്നു എങ്ങുനിന്നോ എത്തിയ രണ്ടു വളവും നൽകി പോയി സ്ത്രീ ഇനിയെങ്കിലും തന്നെ മുന്നിൽ വരണം എന്ന പ്രാർത്ഥനയോടെയാണ് സുഭദ്ര ക്ഷേത്രത്തിലെത്തിയത്. തുടർന്ന് അറിയാൻ വീഡിയോ മുഴുവനായി കാണുക.\nസ്ഥലം കാണാൻ വന്ന സായിപ്പിനോട് ഈ കൊച്ചു പയ്യൻ പറഞ്ഞത് കേട്ട് കോരിത്തരിച്ചു സായിപ്പ്.


നാളെ കരിദിനമാചരിക്കുമെന്ന് രമേശ് ചെന്നിത്തല – Chandrika Daily\nBy chandrika Saturday May 27, 2017 18:00 pm\nനാളെ കരിദിനമാചരിക്കുമെന്ന് രമേശ് ചെന്നിത്തല\nതൃശൂര്: കശാപ്പിനായി കന്നുകാലികളെ കാലിച്ചന്തയില് വില്‍ക്കുന്നത് നിരോധിച്ച കേന്ദ്രസര്‍ക്കാര് തീരുമാനത്തിനെതിരെ യു.ഡി.എഫ് തിങ്കളാഴ്ച്ച സംസ്ഥാനത്ത് കരിദിനം ആചരിക്കുമെന്ന് പ്രതിപക്ഷ നേതാവ് രമേശ് ചെന്നിത്തല വാര്‍ത്താ സമ്മേളനത്തില് പറഞ്ഞു….\nതൃശൂര്: കശാപ്പിനായി കന്നുകാലികളെ കാലിച്ചന്തയില് വില്‍ക്കുന്നത് നിരോധിച്ച കേന്ദ്രസര്‍ക്കാര് തീരുമാനത്തിനെതിരെ യു.ഡി.എഫ് തിങ്കളാഴ്ച്ച സംസ്ഥാനത്ത് കരിദിനം ആചരിക്കുമെന്ന് പ്രതിപക്ഷ നേതാവ് രമേശ് ചെന്നിത്തല വാര്‍ത്താ സമ്മേളനത്തില് പറഞ്ഞു. കേന്ദ്രസര്‍ക്കാര് ഉത്തരവിനെ രാഷ്ട്രീയമായും നിയമപരമായും നേരിടും. കേന്ദ്രസര്‍ക്കാറിന്റെ ഫാസിസ്റ്റ് മുഖമാണ് ഉത്തരവിലൂടെ മറനീക്കി പുറത്തുവന്നത്. പ്രധാനമന്ത്രി നരേന്ദ്രമോദിയുടെ ഭ്രാന്തന് തീരുമാനം അംഗീകരിക്കില്ല. എന്ത് ഭക്ഷണം കഴിക്കണമെന്ന് ഒരു ഭരണകൂടം നിശ്ചയിക്കുന്നത് ഭരണകൂട ഭീകരതയാണ്. ഇന്ത്യയുടെ ബഹുസ്വരതയും പാരമ്പര്യവും സാമ്പത്തികഭദ്രതയും തകര്‍ക്കുവാനേ തീരുമാനം വഴിവെക്കൂ. രാജ്യത്തെ 25 ലക്ഷത്തോളം കര്‍ഷകരാണ് പ്രതിസന്ധിയിലാവുക. കശാപ്പ് നിരോധിച്ച നടപടിയിലൂടെ 26,685 കോടി രൂപയുടെ നഷ്ടമാണ് രാജ്യത്തിനുണ്ടാവുകയെന്നും തൃശൂര് ഡി.സി.സിയില് മാധ്യമങ്ങളോട് സംസാരിക്കവെ ചെന്നിത്തല പറഞ്ഞു.\nCategories: Culture, More, Views Tags: cow\nഒമാനില് 296 പേര്‍ക്ക് കൂടി കോവിഡ്; 1036 പേര്‍ക്ക് രോഗമുക്തി\nസംസ്ഥാനത്ത് ഇന്ന് 22,040 പേര്‍ക്ക് കോവിഡ്; 117 മരണം\nകടകളില് പ്രവേശിക്കാനുള്ള നിബന്ധനകള് അപ്രായോഗികമെന്ന് വ്യാപാരികള്\nindia, main stories, News, Sports\nഗുസ്തിയില് ഇന്ത്യക്ക് വെളളി തിളക്കം\nസംസ്ഥാനങ്ങള് പുറത്തു വിട്ട കോവിഡ് മരണ കണക്കുകള് പരിശോധിക്കാന് കേന്ദ്രം\nജനങ്ങളുടെ ശബ്ദത്തെ നിശബ്ദമാക്കാനുള്ള വഴിയാണ് പെഗാസസ്; രാഹുല് ഗാന്ധി\nയു.എ.പി.എ: 1948 പേരെ അറസ്റ്റു ചെയ്തതായി കേന്ദ്രം\nപെഗാസസ്; പാര്‍ലമെന്റിന് പുറത്ത് യൂത്ത് കോണ്‍ഗ്രസ് പ്രതിഷേധം\nമൂന്ന് വര്‍ഷത്തിനിടെ കശ്മീരില് 630 തീവ്രവാദികള് കൊല്ലപ്പെട്ടെന്ന് കേന്ദ്രം\nഒന്നാം ടെസ്റ്റ്; ഇന്ത്യയ്‌ക്കെതിരെ ഇംഗ്ലണ്ടിന് മോശം തുടക്കം\nടോക്യോ; 86 കി.ഗ്രാം ഗുസ്തി സെമിയില് ദീപക് പുനിയക്ക് തോല്‍വി\nindia, main stories, News, Sports, sub story 1 day ago\nഗുസ്തിയില് രവികുമാര് ഫൈനലില്; ടോക്യോയില് ഇന്ത്യക്ക് നാലാം മെഡല്\nടോക്യോ ഒളിമ്പിക്‌സ്; ബോക്‌സിങ്ങില് ലവ്‌ലിനക്ക് വെങ്കലം\nആദ്യ റൗണ്ടില് തന്നെ യോഗ്യതാ മാര്‍ക്ക് മറികടന്നു; ഒളിമ്പിക്‌സ് ജാവലിന് ത്രോയില് നീരജ് ചോപ്ര ഫൈനലില്\nindia, main stories, News, Sports, sub story4days ago


ഐസിസിന്റെ കയ്യില് നിന്നും വൈദികനെ രക്ഷിക്കാന് പണമില്ല; 45 ലക്ഷത്തിന്റെ പുതിയ കാര് സ്വന്തമാക്കിയ മെത്രാനെതിരെ രൂക്ഷ വിമര്‍ശനം; സഭക്കെതിരെയും വിശ്വാസികള് – Daily Indian Herald\nഐസിസിന്റെ കയ്യില് നിന്നും വൈദികനെ രക്ഷിക്കാന് പണമില്ല; 45 ലക്ഷത്തിന്റെ പുതിയ കാര് സ്വന്തമാക്കിയ മെത്രാനെതിരെ രൂക്ഷ വിമര്‍ശനം; സഭക്കെതിരെയും വിശ്വാസികള്\nകോട്ടയം: ഐസിസ് തീവ്രവാദികളുടെ തോക്കിന് മുനയില് ജീവല്‍ഭയത്തോടെ ആശ്രമയമില്ലാതെ കഴിയു്‌ന ഫാദര് ടോംര ഉഴുന്നാലിലിനെ രക്ഷിക്കാന് ഇതുവരെ കഴിഞ്ഞിട്ടില്ല. തന്നെ രക്ഷിക്കണമെന്നും സഹായിക്കണമെന്നും ഉള്ള അഭ്യര്‍ത്ഥനകള് വീഡിയോ ആയി കേരളീയര് കണ്ടതാണ്. കഴിഞ്ഞ മാസത്തെ വീഡിയോയില് കത്തോലിക്കാ സഭയുടെ നിരുത്തവാദിത്തപരമായ സമീപനത്തെയും അദ്ദേഹം കണക്കറ്റ് വിമര്‍ശിക്കുന്നുണ്ട്. ആരും സഹയിക്കാനില്ലാത്തതിന്റെ നിരാശയും ദുഃഖവുമൊക്കെയാണ് പുറത്തുവന്ന അദ്ദേഹത്തിന്റെ വീഡിയോയില് നിന്നും വ്യക്തമായത്.\nഐസിസ് തീവ്രവാദികള്‍ക്ക് വേണ്ടത് മോചനദ്രവ്യമാണെന്നും യൂറോപ്യന് രാജ്യങ്ങളിലെ കത്തോലിക്കാ വൈദികരെ അടക്കം അവര് പണം കൊടുത്തു മോചിപ്പിച്ചു എന്നും ഫാദര്. ടോം ഉഴുന്നാലില് തന്നെ വ്യക്തമാക്കിയിരുന്നു. ഇക്കാര്യം ബോധ്യമായിട്ടും കോടികളുടെ ആസ്തിയുള്ള കേരളത്തിലെ കത്തോലിക്കാ സഭ അദ്ദേഹത്തം പണം കൊടുത്ത് മോചിപ്പിക്കാനുള്ള യാതൊരു ശ്രമവും നടത്തുന്നില്ല. ഇതോടെ ക്രൈസ്തവ വിശ്വാസികള്‍ക്കിടയില് തന്നെ സഭയോട് രോഷം ശക്തമാകുകയാണ്.\nടോം ഉഴുന്നാലിനെ മോചിപ്പിക്കാന് വേണ്ടി യാതൊരു ശ്രമവും കത്തോലിക്കാ സഭയില് നിന്നും ഉണ്ടാകാത്ത സാഹചര്യത്തിലാണ് കാഞ്ഞിരപ്പള്ളി രൂപതാ മെത്രാന് മാര്. മാത്യു അറയ്ക്കല് പുതുപുത്തന് ആഡംബര കാര് വാങ്ങിയത്. 45 ലക്ഷം രൂപ വിലയുള്ള ടൊയോട്ട ഹൈബ്രിഡ് കാറാണ് മെത്രാന് വാങ്ങിയത്. ഷോറൂമില് നിന്നും അദ്ദേഹം കാര് ഏറ്റുവാങ്ങുന്ന ചിത്രങ്ങള് പുറത്തുവന്നതോടെ സോഷ്യല് മീഡിയയിലൂടെ വിശ്വാസികള് അതിശക്തമായി പ്രതികരിച്ചു തുടങ്ങി. മെത്രാന് ആഡംബര കാറില് വിലസുമ്പോള് ടോം ഉഴുന്നാലില് പണമില്ലെന്ന കാരണത്താല് കൊലക്കത്തിക്ക് മുന്നില് നില്‍ക്കേണ്ടി വരുന്ന അവസ്ഥ മോശമാണെന്നും ഇവര് വ്യക്തമാക്കുകയുണ്ടായി.\nഇതോടെ വിശ്വാസികള് രംഗത്തെത്തിയത്. ബിഷപ്പ് ഹൗസ് വളപ്പില് വച്ച് പരസ്യമായി ലേലം ചെയ്ത് ടോമാച്ചനെ മോചിപ്പിക്കണമെന്നാണ്. ഈ ആവശ്യത്തിന് സോഷ്യല് മീഡിയയില് വലിയ തോതില് പിന്തുണയും ലഭിച്ചു. ഇങ്ങനെ സോഷ്യല് മീഡിയയിലൂടെ കത്തോലിക്കാ മെത്രാനെതിരെ വിമര്‍ശനം ശക്തമായി ഉയര്‍ന്നതോടെ വിഷയത്തില് പ്രതികരിച്ച് പി സി ജോര്‍ജ്ജ് എംഎല്‍എയും മകന് ഷോണ് ജോര്‍ജ്ജും രംഗത്തെത്തി. പണം തന്നെയാണ് ടോമിന്റെ മോചനത്തിന് തടസമായി നില്‍ക്കുന്നതെന്ന് പി സി ജോര്‍ജ്ജ് വ്യക്തമാക്കി.\nടോം ഉഴുന്നാലിന്റെ മോചനത്തിന് പണമാണ് തടസമെങ്കില് അത് എത്രയാണെങ്കിലും നല്‍കാന് ക്രൈസ്തവ സഭയ്ക്ക് കെല്‍പ്പുണ്ടെന്ന് ഷോണ് ജോര്‍ജ്ജും വ്യക്തമാക്കി. കൂട്ടത്തില് ഒരുവന് മരണം കാത്ത് കഴിയുമ്പോള് സമ്പന്നതയുടെ ആഡംബരത്തില് 45 ലക്ഷം രൂപയുടെ മുന്തിയ കാറില് കയറി ജീവിക്കുന്ന സഭ നേത്രത്വം അതിന് തയ്യാറല്ലെങ്കില്, ഒരു ദിവസം കൊണ്ട് ആ പണം സ്വരൂപിക്കാന് ഞങ്ങള് വിശ്വാസികള് തയ്യാറാണ്. ഇനിയും നിങ്ങള് ഉണര്‍ന്നില്ലെങ്കില് ഈ പാവം വൈദികന്റെ രക്തം സഭയ്ക്ക് തീരാകളങ്കമാകുമെന്നും ഷോണ് ഫേസ്ബുക്ക് പോസ്റ്റിലൂടെ വ്യക്തമാക്കി.\nഇത് കൂടാതെ ഫാദര്.ടോം ഉഴുന്നാലിന്റെ മോചനദ്രവ്യം സ്വരൂപിക്കാന് കേരളത്തിലെ എല്ലാ കത്തോലിക പള്ളികളിലെയും ഒരു ഞായറാഴ്ചത്തെ വരുമാനം ദാനം നല്‍ണമെന്ന് നിര്‍ദേശിച്ചുള്ള കത്തുകളും സോഷ്യല് മീഡിയിയല് വൈറലായി. തന്റെ പുതിയ വാഹനത്തിന്റെ മുന്‍പില് പുഞ്ചിരിച്ചു നില്‍ക്കുന്ന പിതാവിന്റെ ചിത്രം സോഷ്യല് മീഡിയയില് കടുത്ത വിമര്‍ശനത്തിനാണ് ഇടയാക്കുന്നത്. കാഞ്ഞിരപ്പള്ളി പിതാവിന് താക്കോല് കയ്യ് മാറിയതിന് ശേഷം എടുത്ത ചിത്രമാണ് സോഷ്യല് മീഡിയയിലൂടെ പ്രചരിക്കുന്നത്. എളിമയുടെ വാക്താക്കളായി മാറി ലോകത്തിനു തന്നെ മാതൃകയാകാന് മാര്‍പാപ്പ ആഹ്വാനം ചെയ്തിരിക്കുമ്പോള് തന്നെയാണ് പിതാവ് ഇത്തരത്തില് അരകോടിയോളം വില വരുന്ന ടയോട്ട കാമറി ഹൈബ്രിഡ് എന്ന മോഡല് സ്വന്തമാക്കിയിരിക്കുന്നത്. ഒരേ സമയം പെട്രോളിലും, ബാറ്ററിയിലും പ്രവര്‍ത്തിക്കുന്ന ആഡംബര ശ്രേണിയില് ഉള്ളതാണ് ഈ വാഹനം.\n10 രൂപ മോഷ്ടിച്ചെന്നാരോപിച്ച് മകനോട് അമ്മയുടെ ക്രൂരത; ഒമ്പതു വയസ്സുകാരന് ഗുരുതരമായി പൊള്ളലേറ്റു\n‘ജനപ്രതിനിധികളെല്ലാവരും കുട്ടികളെ പൊതുവിദ്യാലയത്തില് ചേര്‍ക്കണം’; മകനെ സര്‍ക്കാര് സ്‌കൂളില് ചേര്‍ത്ത് വി.ടി ബല്‍റാം